MPL ge Flat thakah alun kurimathilumah hulhuvaalaifi\nހިޔާ މަޝްރޫއުގެ ދަށުން ތަރައްގީ ކުރަމުން އަންނަ ފްލެޓުތަކެއް -- ފޮޓޯ: ސީއެންއެމް\nއެމްޕީއެލްގެ ފްލެޓްތަކަށް އަލުން ކުރިމަތިލުމަށް ހުޅުވާލައިފި\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން ހުޅުމާލޭގެ ދެވަނަ ފިޔަވަހީގައި ހަދަމުން ގެންދާ ފްލެޓްތަކަށް ކުރިމަތިލާން އަލުން ހުޅުވާލައިފި އެވެ.\nއެމްޕީއެލް އިން ހަދާ 14 ބުރީގެ ތިން ޓަވަރުގައި ހިމެނެނީ 534 ފްލެޓެވެ. އެކުންފުނީގެ މުވައްޒަފުންނަށް މިތަނުން 432 ފްލެޓް ހާއްސަ ކުރާއިރު ބާކީ ފްލެޓުތަކަކީ އާންމުންނަށް ދޫކުރަން ނިންމާ ފްލެޓްތަކެކެވެ.\nއެމްޕީއެލްގެ ފްލެޓްތަކަށް ކުރިމަތިލި މީހުންގެ ތެރެއިން ފްލެޓް ލިބޭ މީހުންގެ ވަގުތީ ލިސްޓް މިދިޔަ އަހަރުގެ އޮކްޓޫބަރު މަހުގެ 28 ވަނަ ދުވަހު އާންމުކުރި އެވެ. އެކަމަކު އަލުން އެ ފްލެޓްތަކަށް ކުރިމަތިލާން ހުޅުވާލާފައި މިވަނީ ކުންފުނީގެ ޑިރެކްޓަރުންގެ ބޯޑުން ބޭއްވި ޖަލްސާއެއްގައި ފްލެޓް ލިބޭ މުވައްޒަފުންގެ ވަގުތީ ލިސްޓު، މިދިޔަ ސެޕްޓެމްބަރު މަހުގެ ހަތަރުވަނަ ދުވަހު ބާތިލުކޮށްފައިވާތީ އެވެ.\nއެމްޕީއެލް އިން ނެރުނު ބަޔާނެއްގައި ބުނެފައިވަނީ ހިޔާ ޕްރޮޖެކްޓުގެ ދަށުން އިމާރާތްކުރާ ޕްލެޓްތަކަށް ޕޮއިންޓްދޭ އުސޫލު އިސްލާހު ކުރެވި ފްލެޓުތަކަށް އަލުން ކުރިމަތިލާން ހުޅުވާލާފައިވާ ކަމަށެވެ. އެގޮތުން މިއަދުން ފެށިގެން މިމަހުގެ 24 ވަނަ ދުވަހުގެ ނިޔަލަށް ބަންދު ނޫން ކޮންމެ ދުވަހެއްގެ ހެނދުނު 10:00 އިން ފެށިގެން 18:00ގެ ނިޔަލަށް ފްލެޓްތަކަށް ކުރިމަތިލުމުގެ ފުރުސަތު ވަނީ ހުޅުވާލާފަ އެވެ.\nމީގެއިތުރުން އެމްޕީއެލުން ބުނީ ޕޮއިންޓް ދެވޭ އުސޫލާއި މައުލޫމާތު ޝީޓް މިހާރު ލިބެން ހުންނާނެ ކަމަށާއި އަދި އެ ފްލެޓްތަކަށް އެދި ކުރިން ފޯމު ހުށަހެޅި ފަރާތްތަކުން ވެސް އަލުން ފޯމު ހުށަހަޅަން ޖެހޭނެ ކަމަށެވެ.\nއަލުން ފްލެޓަށް އެދެން އެމްޕީއެލުން ހުޅުވާލާފައި މިވަނީ ވަގުތީ ލިސްޓު ފައިނަލު ކުރުމުގެ މަރުހަލާގައި ފާހަގަކުރެވުނު ބައެއް ކަންކަމާ ގުޅިގެން ޝަރުތުތައް އަލުން މުރާޖައާކުރަން ޖެހޭ ކަމަށް ފެނުމުންނެވެ.\nސިންގަޕޫރުގެ ޑަބްލިއު އެންޑް އޭ އޯވަސީސްއާ ހަވާލުކޮށްގެން އެމްޕީއެލް އިން ޓަވަރު އެޅުމުގެ މަސައްކަތް ކުރަމުން އަންނައިރު އެ ތިން ޓަވަރުގައި މެއިޑް ރޫމެއް ހިމެނޭ ގޮތަށް ދެ ކޮޓަރިއާއި އެއް ކޮޓަރީގެ ފްލެޓުތައް ހެދުމަށް ވަނީ ނިންމާފަ އެވެ. އެއީ 560 މިލިއަން ރުފިޔާ ހަރަދުކޮށްގެން އެމްޕީއެލުން ހިންގާ މަޝްރޫއެކެވެ.


ޢަބްދުﷲ އަޝްރަފް 23 ނޮވެމްބަރ 20202މަސް\nޓީމުގެ މުހިއްމު ގިނަ ކުޅުންތެރިންތަކެއް އަނިޔާގައި ވަނިކޮށް ރޭ އިނގިރޭސި ޕްރިމިއަރ ލީގުގައި ލެސްޓަރ ސިޓީއާ ދެކޮޅަށް ލިވަޕޫލް ކުޅުނު މެޗުން އެ ޓީމު ފުރިހަމަ މޮޅެއް ހޯދައިފި އެވެ. ރޭގެ މެޗުން މޮޅުވެގެން ޓޭބަލްގެ އެއްވަނަ ހޯދުމުގެ ފުރުސަތު އޮތް ލެސްޓަރ ސިޓީ އާ ވާދަކޮށް ލިވަޕޫލްގެ އަމިއްލަ ދަނޑުގައި ކުޅުނު މެޗް އެ ޓީމުން ކާމިޔާބުކުރީ 0-3 އިންނެވެ.\nއަނިޔާގެ ސަބަބުން ރޭގެ މެޗަގައި ލިވަޕޫލް ޓީމުގައި ނުކުޅޭ ކުޅުންތެރިންގެ ތެރޭގައި ޑިފެންޑަރ ވާޖިލް ވެން ޑައިކް، ޓްރެންޓް އެލެގްޒެންޑަރ އާނޯލްޑް، ޖޯ ގޯމޭޒްގެ އިތުރުން ތަޖުރިބާކާރު މިޑްފީލްޑަރ ޖޯޑަން ހެންޑަސަން އަދި މި ސީޒަނުގައި ބަޔާން މިޔުނިކުން ލިވަޕޫލަށް ގެނައި ތިއާގޯ އަލްކަންޓާރާ ހިމެނެއެވެ. މީގެ އިތުރުން ލިވަޕޫލަށް ކުޅެމުން އަންނަ މިސްރުގެ އިތުބާރު ފޯވާޑް މުހައްމަދު ސަލާހްވެސް ކޯވިޑަށް ޕޮޒިޓިވެވެފައި ހުރުމުގެ ސަބަބުން ރޭގެ މެޗުގައި ކުޅެފައެއް ނުވެ އެވެ. ތިއާގޯ ފިޔަވައި ދެންތިބި ކުޅުންތެރިންނަކީ މިދިޔަ ސީޒަނުގައި ލިވަޕޫލަށް ޕްރިމިއަރ ލީގުގެ ތަށި ކާމިޔާބުކޮށްދިނުމުގައި އެންމެ ބޮޑު ހިއްސާ އެއް އަދާކުރި ކުޅުންތެރިންނެވެ. މި ކުޅުންތެރިން އަނިޔާގައި ތިބުމުގެ އިތުރުން ލެސްޓަރ ސިޓީން މި ސީޒަނުގައި ދައްކަމުން އަންނަ ރަގަޅު ކުޅުމާއެކު ލެސްޓަރ އަތުން ލިވަޕޫލަށް ކުރި ހޯދިދާނެ ކަމާ މެދު މެޗުގެ ކުރިން ގިނަ ބަޔަކު ތިބީ ޝައްކެއްގައެވެ.\nރޭގެ މެޗުގައި ލިވަޕޫލުން ހޯދި މޮޅާއެކު އެ ޓީމު މިހާރު އޮތީ ޓޭބަލްގެ ދެވަނައިގަ އެވެ. މިހާތަނަށް ލީގުގައި ކުޅުނު ނުވަ މެޗުން ހޯދި 20 ޕޮއިންޓާއެކު ލިވަޕޫލް ދެވަނައިގައި އޮތް އިރު ހަމަ އެ އަދަދަށް މެޗު ކުޅެގެން އެއްވަނައިގައި އޮތް ޓޮޓެންހަމަށް ލިބިފައި ވަނީވެސް 20 ޕޮއިންޓެވެ. ޓޮޓެންހަމަށް ކުރި ލިބެނީ ފައިދާ ގޯލުގެ ތަފާތުންނެވެ.\nއިންޓަނޭޝަނަލް ބްރޭކަށްފަހު އެނބުރި އައިސް ލިވަޕޫލުން ކުޅުނު ފުރަތަމަ މެޗުގައި ރޭ އެ ޓީމުން ޖެހި ތިން ލަނޑުގެ ތެރެއިން ދެ ލަނޑު ކާމިޔާބުކޮށްފައިވަނީ ފުރަތަމަ ޙަފުގައެވެ. ފުރަތަމަ ލަނޑަކީ މެޗުގެ 21 ވަނަ މިނެޓްގައ ލިވަޕޫލުން ނެގި ކޯނަރެއް ދިފާއުކުރަން އުޅުމުގެ ތެރޭގައި ލެސްޓަރ ސިޓީގެ ޑިފެންޑަރު ޖޮނީ އިވާންސް އަތުން ބައިކޮޅަށް ވަން ލަނޑެކެވެ. ދެވަނަ ލަނޑު މެޗުގެ ފުރަތަމަ ހާފު ނިމެން ހަތަރު މިނެޓަށް ވެފައިވަނިކޮށް އެންޑެރޭ ރޮބަޓްސަން ނަގައިދިން ރީތި ހުރަހަކުން ލިވަޕޫލަށް ކާމިޔާބުކޮށްދިނީ މި ސީޒަނުގައި ވޮލްވްސް އިން އެ ޓީމަށް ބަދަލުވެ މޮޅު ކުޅުމެއް ދައްކަމުން އަންނަ ޑިއޮގޯ ޖޯޓާ އެވެ. 45 މިލިއަން ޕައުންޑަށް މިދިޔަ ސެޕްޓެމްބަރު މަހު ލިވަޕޫލާ ގުޅުނު އުމުރުން 23 އަހަރުގެ ޖޯޓާ ރޭ ކާމިޔާބުކުރި ލަނޑާއެކު ލިވަޕޫލްގެ ތާރީހް ފޮތްތަކުން އޭނާ ވަނީ ޖާގަ ހޯދައިފަ އެވެ. ޕޯޗުގަލް އަށް އުފަން މި ކުޅުންތެރިޔާ ރޭ އެންފީލްޑްގައި ކާމިޔާބުކުރި ގޯލާއެކު ކުލަބަށް ކުޅުނު ފުރަތަމަ ހަތަރު ހޯމު މެޗުގައި ގޯލު ޖެހި ލިވަޕޫލްގެ ހަމައެކަނި ކުޅުންތެރިޔާގެ ޝަރަފު ޖޯޓާއަށް ވަނީ ލިބިފަ އެވެ. މެޗުގައި ލިވަޕޫލުން ޖެހި ފަހު ލަނޑު 86 ވަނަ މިނެޓްގައި ކާމިޔާބުކޮށްދިނީ ބްރެޒިލްގެ ތަރި ރޮބާޓޯ ފިރްމީނޯ އެވެ.\nލިވަޕޫޅުން ރޭ ހޯދި ކާމިޔާބާއެކު އެ ޓީމުން ވަނީ ކުލަބްގެ އާ ރެކޯޑެއްވެސް ގާއިމްކޮށްފަ އެވެ. ރޭގެ މެޗާއެކު އެންފީލްޑްގައި ބަލި ނުވެ ލިވަޕޫލުން ޖެހިޖެހިގެން ކުޅުނު މެޗުގެ އަދަދު 64 އަށް އެރީ އެވެ. މީގެ ކުރިން އެންފީލްޑްގައި ބަލި ނުވެ ޖެހިޖެހިގެން އެންމެ ގިނަ މެޗު ކުޅެފައިވަނީ 1978 ވަނަ އަހަރުގެ ފެބްރުއަރީ މަހުން ފެށިގެން 1981 ވަނަ އަހަރުގެ ޖެނުއަރީ މަހާ ދެމެދު އެވެ. އެފަހަރު ލިވަޕޫލްގެ މޮޅުވުމުގެ ރެކޯޑް މުގުރާލީ ލެސްޓަރ ސިޓީންނެވެ.\nމެޗަށްފަހު ވާހަކަދައްކަމުން ލިވަޕޫލްގެ ކޯޗު ޔާގަން ކްލޮޕް ބުނީ ރޭގެ މެޗުން ރަގަޅު ވަރަށް ގިނަ ކަންކަން ފެނުނު ކަމަށާއި ވަކި މިވެނި ކަމަކީ އެންމެ ރަގަޅު ކަންތަކޭ ބުނެ ދައްކަން އުނދަގޫ ކަމަށެވެ.\n“ފަހަރެއްގަ ރޭގެ މެޗުގައި ފެނުނު އެންމެ ރަގަޅު ކަމަކީ ކަނާތް ފަޅިން ޑިފެންންސް ލައިންގައި ޖޭމްސް މިލްނާ ދެއްކި ކުޅުން ކަމަށް ވެދާނެ. އޭނަގެ ފަރާތުން ރޭގެ މެޗުގައި ފެނުނީ އާދަޔާ ހިލާފު ކުޅުމެއް. ފުރަތަމަ ޑިފެންސް ލައިންގައި. ދެން ފަހުން މިޑްފީލްޑް ތެރޭގައި. އެއީ އަހަރެމެންގެ ކުޅުންތެރިންގެ ފަރާތުން ފެންނަން އަހަރެން ބޭނުންވާ ކަމަކީ.” ކްލޮޕް ބުންޏެވެ.\n“ގިނަ ކުޅުންތެރިންތަކަކަށް އެއްފަހަރާ އިންޖަރީ ވުމަކީ ލިބުނު ވަރަށް ބޮޑު ޝޮކެއް. އެކަމަކު އެއަށް ކުޅުންތެރިން ޖެހޭނީ ހައްލު ހޯދަން. އަހަރެމެންގެ ޓީމުގައި ފަހަތް ބަލަހައްޓަން ތިބި ދެޚުޅުންތެރިންނަކީ ވަރަށް ޒުވާން ދެ ކުޅުންތެރިން. އެ މީހުންގެ ތަޖުރިބާއެއް ނެތްއ. ތިޔަ އެންމެންނަށް ފެންނާނެ ރޭ އަހަރެމެންގެ ބެންޗުގައި ތިބި ކުޅުންތެރިން.” 30 އަހަރަށްފަހު ފުރަތަމަ ފަހަރަށް އިނގިރޭސި ލީގުގެ ތަށި ލިވަޕޫލަށް މިދިޔަ ސީޒަނުގައި ހޯދައިދިން ޖަރުމަނުގެ ކްލޮޕް މެޗަށް ފަހު ވާހަކަ ދައްކަމުން އިތުރަށް ބުނެފައިވެއެވެ.


Story: Haasil veytho | Mihaaru\nމެންދުރު · 12:14\n09 މެއި 2019 - 08:375comments\nއަރީޝް އާއި އަހަރެންގެ ގުޅުމަކީ އިއްޔެ މެންދުރު އުފެދުނު ގުޅުމެއް ނޫނެވެ. އެ ގުޅުމުގެ ފެށުމަކީ އަހަރެންމެން ދެ އާއިލާގެ އެކުވެރިކަމެވެ. އަހަންނާއި އަރީޝް ޒުވާން ވަންދެން އުޅުނީ ދެ އެކުވެރިންގެ ގޮތުގަ އެވެ. ދެން ބަދަލުވީ ލޯތްބަށެވެ. އެތައް އަހަރެއް ވަންދެން އެކުގައި އުޅޭއިރު ހިތްހަމަނުޖެހުންތައް ވެސް އުފެދޭނެ އެވެ. މައްސަލަ ވެސް ޖެހޭނެ އެވެ. ދޭތެރެއަކުން އަހަރުމެން ރުޅި ވެސް ވަމެވެ. އެކަމަކު އަލުން އަނެއްކާ ވެސް މައްސަލައިގެ ހައްލު ހޯދައިގެން ގުޅެނީ އެވެ.\nއަހަރުމެން ރުޅިވެއްޖެ ނަމަ އާއިލާ މީހުންނާއި އެކުވެރިން އެއީ ކަމަކަށް ނުވެސް ހަދަ އެވެ. އެއީ އަހަރުމެންނަށް ވަކިން ނޫޅެވޭނެކަމުގެ ޔަޤީންކަން އަހަރެމެން ދަންނަ ބަޔަކަށް ވިއްޔާ އޮންނާތީ އެވެ. އަހަންނަށް އަރީޝް ނޫން މީހަކު ކަމުނުދާހެން އަރީޝް ވެސް އެހެން މީހަކަށް އަހަރެންގެ މަގާމު ނުދޭނެކަން ޔަގީންވާތީ އެވެ. އެކަމަކު މިފަހަރު ތަފާތެވެ.\nދެ މީހުންގެ މެދުގައި ކުރެވުނު ޒުވާބެއްގައި އަހަރެން ފުރީ ލަންކާ އަށެވެ. އޭރު އަހަރެންގެ ކޯސް ފެށެން ގިނަ ދުވަހެއް ނުވެސް ނެތެވެ. އަހަރެން ހީކޮށްގެން ހުރީ ކުރިއެކޭ އެއްގޮތަށް އަރީޝް ދެރަވެގެން ގުޅާނެ ކަމަށެވެ.\nއަހަންނާ ނުލާ ނޫޅެވޭނެ ވާހަކަ ބުނެފައި މައާފަށް އެދޭނެ ކަމަށެވެ. އެކަމަކު ކޯސް ފެށުނުއިރު ވެސް އޭނަ ގުޅާނުލި އެވެ. ކުޑަމިނުން މެސެޖެއް ވެސް ނުފޮނުވަ އެވެ. އަހަރެން ވެސް ހުރީ ގޮތުގަ އެވެ. ދެން އިވުނީ އަހަރެން އިވޭނެ ކަމަށް ހިތަށް ވެސް ނާންނަ ވަރުގެ ޚަބަރެކެވެ. އަރީޝް މީހަކާ އިން ޚަބަރެވެ. އަދި އެވެސް އޭނަ އަށް ވުރެ ހަ އަހަރު ދޮށީ އަންހެނަކާ އެވެ.\nއަހަރެން ދެރަކުރަން އަރީޝް އަށް އެނޫން ކޮންމެ ކަމެއް ވެސް ކުރެވުނީހެވެ. އެކަމަކު މީހަކާ އިނދެފާނެ ކަމަކަށް ހިއެއް ނުކުރަމެވެ.\nއެ ޚަބަރު ލިބުމާ އެކު ކިޔެވުން މަތިން އަހަރެން ފޫހިވި އެވެ. ފަހުން ލިބިދާނެ ގެއްލުމަކަށް ނުވިސްނާ އަހަރެން ފުރީ މާލެ ދާށެވެ. އަހަރެންގެ މަގުސަދަކީ އަރީޝް އަލުން ހާސިލް ކުރުމެވެ.\nއަހަންނަށް އަރީޝް ވަރަށް ރަނގަޅަށް އެނގެ އެވެ. އަހަރެން ގޮސް ކުރިމަތީ ހުއްޓޭއިރަށް އަރީޝްގެ ހިތުގައި އަހަރެންގެ މައްޗަށް އޮތް ލޯބި ހޭލަފާނެ އެވެ. ހެދުނު ގޯސް އިހްސާސްވެ އަހަރެން ކައިރި އަށް އޭނަ އެނބުރި އަންނާނެ އެވެ.\nއެއާޕޯޓަށް އަހަރެން ބަލާ އައިސް ހުރީ އަރީޝްގެ ކޮއްކޮ އާޔާ އެވެ. ދިޔަ މަގުމަތީގައި ކާރުތެރޭ، އާޔާ އަރީޝް އަންހެނުންގެ ވާހަކަ ފަށައިގެންފި އެވެ. ފޮތިބޮނޑިއެއްގައި ސިފަކޮށްދިން އަންހެންމީހާގެ ފަސް އަހަރުގެ ދަރިއަކު ވެސް ހުންނަ ކަމަށްވެ އެވެ. އަރީޝް މީހަކާ އިން ޚަބަރަކީ އަހަރެންގެ ހިތް ހަލާކުވި ޚަބަރަކަށްވީ ނަމަ އޭނަގެ ދޮންދަރިއަކު ހުންނަކަން އެނގުނު ވަގުތަކީ އެ ހިތް ހުއްޓުނު ފަދަ ވަގުތުކޮޅެކެވެ.\nގެއަށް ދިއުމުން އަރީޝްގެ މަންމަގެ ފަރާތުން އިތުރު ތަފްސީލު ލިބުނެވެ. އަރީޝްގެ އަންހެނުން އައީ ގޭތެރޭގެ މަސައްކަތް ކުރާށެވެ. ދަރިއަކު ގޮވައިގެން އަބަދު ގޮސް އައިސްވާން އުދަނގޫ ވާނެތީ ގެއިން ކޮޓަރިގަނޑެއް ދިނީ އަރީޝް މަންމަ އެވެ.\nއެ އޯގާތެރިކަމުގެ ބަދަލު އަންހެންމީހާ ދައްކައިލީ އެ މަންމަގެ ހުރި ހަމައެކަނި ފިރިހެންދަރިފުޅަށް ސިހުރު ޖައްސައިފަ އެވެ. ސިހުރުކަން އެ މީހުންނަށް ޔަގީންވާ ގޮތަކީ އެ މީހުން ދައްކާ އެއްވެސް ވާހަކައެއް އަރީޝް ގަބޫލު ނުކުރާތީ އެވެ. މުޅިން ވެސް ގަބޫލުކުރަނީ އެ އަންހެންމީހާގެ ވާހަކަ އެވެ. އޭނަގެ ދަރިފުޅާ ހެދި ވެސް އަރީޝް ހުންނަނީ މޮޔަވެފަ އެވެ. އަމިއްލަ އަތުން ފެންތައްޓެއް ހިއްލާނުލާ ޒުވާންވެފައި ހުރި މީހާ ބަދިގޭގެ މަސައްކަތް ކުރާ ކަމަށްވެ އެވެ. އަންހެންމީހާ ނިދަން ބާއްވާފައި ދޮންދަރި ފެންވަރުވައި ކާން ދޭ ކަމަށްވެ އެވެ.\nއެ ރޭ އަރީޝް ގެއަށް އައި ގަޑީގައި އަހަރެން އެ ގޭތެރެއިން ފެނިގެން ހުއްޓުންއެރި އެވެ. އޭނަ ވާހަކަދެއްކީ އަހަރެން ގޮސް ވާހަކަދެއްކީމަ އެވެ. އަހަރެން އިސްވެ ހާލު އެހުމުން ޖަވާބު ދީފައި ތަކުރާރު ކުރީ ހަމަ އެ ސުވާލެވެ.\n"ރަނގަޅެއް ނޫން." އަރީޝްގެ މޫނުން ނަޒަރު ވަކިކޮށްނުލާ ހުރެގެން އަހަރެން ބުނީމެވެ.\nއަރީޝްގެ މޫނުމަތި ހުރަސްކޮށްލީ ރިހުމުގެ ކުލަވަރެވެ. އިތުރު އެކައްޗެއް ވެސް ނުބުނެ އެ ވަދެގެން ދިޔަ މީހާ އެ ރޭ ދެން ކޮޓަރިއަކުން ނުނިކުމެ އެވެ.\nއަހަރެން ފެނިގެން އަރީޝް އަށް އަސަރުކުރިކަން އެނގުމުން ހިތްހަމަޖެހުނެވެ. މީހަކާ އިނަސް އޭނަގެ ހިތުން އަހަންނަށް ދެވިފައިވާ މަގާމަށް ބަދަލެއް ނާންނާނެކަމުގެ ހެއްކަކަށް އެކަން ފުދުނެވެ. އެކަމަކު އަރީޝް އެކަމާ އެއްބަހެއްނުވި އެވެ. އޭނަ ހުރީ އަހަރެން ދެރަ ކުރަން ފައިވިއްދާލައިފަ އެވެ. އޭނަ ތަކުރާރުކޮށް ނަސޭހަތްދިނީ މާޒީވެ ދިޔަތަން ހަނދާން ނައްތާލުމަށެވެ. އެކަމަކު އެ ދެ ލޯ ބުނަނީ އެހެން ވާހަކައެކެވެ.\nއަރީޝްގެ އަޒުމް ނުގުޑާނެހެން ހީވުމުން އަހަންނަށް އިތުރު އެހެން މަގެއް އިޚުތިޔާރުކުރަން މަޖުބޫރުވި އެވެ. އަމިއްލަ އަށް މަރުވާން އުޅުމުން އަރީޝް ހަތިޔާރު ބެހެއްޓި އެވެ. އަހަންނާ އިންނަން އެއްބަސްވި އެވެ. އެކަމަކު ދެ އަންބަށެވެ. އަހަރެންނަށް ގޮތް ކިޔައިދިނީ އަރީޝްގެ މަންމަ އާއި ކޮއްކޮ ވެސް ތިބެފަ އެވެ. އަހަންނާ ކައިވެނިކުރުމަށް ފަހު ކުރީގެ އަންހެނުން ދޫކޮށްލާނީ އަރީޝް އަމިއްލަ އަށް ކަމުގައި ވިސްނައިދިނެވެ.\nބަތްތަށީގެ އެއްފަޅި ކާން ޖެހުނަސް މަންޒިލް ހޯދަން އަހަރެން ބޭނުންވި އެވެ.\nއަންބަކަށް ވީތީ އަރީޝް އަހަންނަށް އަޅައިލި އެވެ. ލޯބި ދިނެވެ. އެކަމަކު އެއީ ކުރީގެ އަރީޝް ނޫންކަން އަހަންނަށް ދާދި އަވަހަށް ވިސްނުނެވެ. އެ ގެއަށް އަހަރެން ދިއުމުން އަރީޝްގެ ލޮލުން ފެނުނު ރިހުމަކީ އޭނަ އަހަރެން ދެކެ ވީ ލޯތްބެއް ނޫނެވެ. އެއީ އަހަންނަށް ލިބޭނެ ހިތާމަ ހިތަށް އަރާފައި އޭނަ ވީ ހަމްދަރްދީ އެވެ.\nއެތައް އަހަރެއް ވަންދެން އެކުވެރިއެއްގެ ގޮތުގައި އުޅުމުން އުފެދިފައިވާ ކުލުނުން، އަހަންނަށް ދެރައެއް ލިބޭކަށް އަރީޝް ނޭދެ އެވެ. އަދި އޭނަގެ ހަ އަހަރު ދޮށީ އަންހެނުން ދެކެ އޭނަ ވާ ހަގީގީ ލޯބި އަހަރެންގެ ލޯ ކުރިމަތިން ފެނުނެވެ.\nއަރީޝް އާއި އެ އަންހެންކުއްޖާގެ މެދުގައި އޮތް އިހުތިރާމަކީ އަހަންނާއި އަރީޝްގެ މެދުގައި ދުވަހަކު ވެސް އޮތް އެއްޗެއް ނޫނެވެ. ދެ މީހުންގެ މެދުގައި ހަމަހަމަ ކަން އޮތުމަކީ އަހަރެން ދެނެހުރި ކަމަކަށްނުވި އެވެ.\nއަންހެންކުއްޖަކަށް އަހަރެން ވީތީ އަހަރެންގެ ނަޒަރުގައި އަހަރެން މާ ނާޒުކެވެ. މާބޮޑަށް ސަމާލުކަން ބޭނުންވެ އެވެ. ކިތަންމެ ހަށިގަނޑުން ބަރުގަދަވެފައި އިސްކޮޅުން ދިގުވިއަސް ފިރިހެނުންނަކީ ވެސް އިންސާނުންނެވެ. ލޯތްބާއި އޯގާތެރި ކަމަށް އެ މީހުން ވެސް އެދޭނެ އެވެ. ކުލުނާއި އަޅާލުމަށް ބޭނުންވާނެ އެވެ. ތިމާ އަށް އެ ހާއްސަކަން އިހްސާސްކޮށްދޭ ފަރާތެއް ދެކެ ލޯބި ނުވާނީ ކާކު ހެއްޔެވެ؟\nއަރީޝްގެ ދިރިއުޅުމުން ޖާގަ ލިބުނަސް އޭނަގެ ހިތުން މަގާމެއް ނެތްކަން އިހްސާސްވުމުން އަހަރެން އޭނަ ދޫކޮށްލީ އެވެ. ހެޔޮ ވިސްނުން އައުމުން ދެން ބޭނުންވީ އަރީޝް އަށް އުފާވެރި ދިރިއުޅުމަކަށެވެ. ދެވަނަ އަންބެއްގެ ގޮތުގައި އެ ގޭގައި އުޅުނުއިރު، އުފަން ކޮއްކޮއަކަށް ކަންތައްކޮށްދޭހާ ލޯބިން ހުރިހާ ކަމެއް ކޮށްދިން އޭނަގެ އަންހެނުންނަށް ހަމަޖެހޭ ދިރިއުޅުމަކަށެވެ.


Sihhee Dhaairaa Ah Gonjehun Dhimaavefai Vany Raees Yaamin Ge Sarukaaruge Sababun - Ameen - Vaguthu\nސިއްޙީ ދާއިރާއަށް ގޮންޖެހުން ދިމާވެފައިވަނީ ރައީސް ޔާމީންގެ ސަރުކާރުގެ ސަބަބުން - އަމީން\nމި ސަރުކާރުގައި ސިއްހީ ދާއިރާއަށް ދިމާވެފައިވާ އެންމެ ބޮޑު މައްސަލައަކީ ވޭތުވެދިޔަ ފަސް އަހަރު އޮތް ސަރުކާރުން އެ ދާއިރާއަށް ވެފައިވާ އިހުމާލުތަކުގެ ސަބަބުން އައިސްފައިވާ ނަތީޖާތައް ކަމަށް ހެލްތް މިނިސްޓަރު އަބްދުﷲ އަމީން ރައްޔިތުންގެ މަޖިލީހުގައި މިއަދު ވިދާޅުވެއްޖެ އެވެ.\nމިއަދު މަޖިލީހަށް ހާޒިވެ އިދިކޮޅު މެންބަރުން އަމާޒުކުރެއްވި ސުވާލުތަކަށް ޖަވާބު ދެއްވަމުން އަމީން ވިދާޅުވީ ސިއްޙީ ދާއިރާއަށް ކުރިމަތިވެފައިވާ ގޮންޖެހުންތައް ކުރިމަތިވީ އެ ގޮތަށް ކުރީ ސަރުކާރުން ސިއްޙީ ދާއިރާއަށް އިހުމާލުވެފައި އޮތުމުން ކަމަށެވެ.\nއަމީނާ އަމާޒުކުރެއްވި ސީދާ ސުވާލުތަކަށް ޖަވާބު ނުދެއްވާ ކަމަށް ވިދާޅުވެ އަމީންގެ ވާހަކަފުޅާ ގުޅިގެން އިދިކޮޅު ބައެއް މަޖިލިސް މެންބަރުން ނުރުހުން ފާޅުކުރި އެވެ.\nއަމީން އިތުރަށް ވިދާޅުވީ ސިއްހީ ހިދުމަތް ދޭ 187 ތަނުގެ ތެރެއިން 60 އިންސައްތަ ތަންތަނަކީ ސިއްހީ ހިދުމަތް ދިނުމުގައި ދަތިތަކެއް ހުރި ތަންތަން ކަމަށެވެ.\n"ހިދުމަތުގެ ގޮތުން ބައެއް ސިއްހީ ހިދުމަތް ދޭ ތަންތަން ހުރީ ވަރަށް ބަލިކޮށިކޮށް, އަހަރަށް ކަނޑައަޅާފައިވާ ދައުލަތުގެ ބަޖެޓުގެ ތެރެއިން މަޝްރޫއުތައް ހިންގުމުގައި ދަތިތައް އެބަހުރި، ކުރިއަށް އޮތް އަހަރަށް މި ސަރުކާރުން ހުށަހަޅާ ދައުލަތުގެ ބަޖެޓާއެކު ގިނަ މައްސަލަތައް ހައްލު ލިބިގެންދާނެ" އަމީން ވިދާޅުވި އެވެ.\nއޮގަސްޓް 5, 2019 12:01\nޢަބުދުﷲ އަމީނުއަށް ހަމަ ސާބަސް ފައްފަށުން ސާބަސް ތިމައަށް ކަމެއްކުރަންނުއެގުމުން އަދި ނުވުމުން އެކަން އެހެންބައެއްގެ ބޮލުގައި އަޅުވާ ތިކުޅި ނިމޭނީ މިސަރުކާރަށް ކިހާދުހެއް ވެގެންތޯ ރައިސް ޔަމީނުގެ ވެރިކަމުގައި މުއައްޒަފުންނުދިންނަމަވެސް ސިއްޙީމަރުކަޒުތައް ބަރާބަރަށް ހުޅުވާ ޚިދުމަތް ދެމުންގެންދިޔަ މުސާރައާއި އެހެނިހެން އެލަވަންސް ދެމުންގެންދިޔަ ބޭސްފިހަރަތަކުން ބޭސްލިބެންހުރި މިސަރުކާރުއައިއިރު ލިބެމުން ދިޔަ ޚިމަތްތައް މިއަދު ނުލިބި މިދަނީ ރައިސްޔަމީނު ކުރިކަމަކުންނޭ ބުނުމުގެ ބަދަލުގައި ވަޒީފާއަށްބިރުނުގަނެ ޙައްގުބަސް ބުނަން ދަސްކުރުމަށް އަމީނުގެ ކިބައިންއެދެން މުއައްސަސާތަކުގެ ހުއްޓުމަކީ މިސަރުކާރު އައުމަށް ވެވުނު ސަރުކަރާއި ނުބައްދަލު6މަސްދުވަހުގެ ޗުއްޓީ ވަޢުދު މުޅިދައުލަތުގައިވެސް ގިނައީ ވިހާއުމުރުފުރައިގެ އަންހެން މުއައްޒަފުން ޢައްމުޚިދުމަތެއްގެގޮތުން ސިޓީއެއްލިއެލަން ނަމޫނަބަލައިގެން ރިޕޯޓެއްލިއެލަން ވަގުތީމުއައްޒަފަކު ގެންދިނަމަވެސް ނަރުހުންނާއި ޓީޗަރުންފަދަ ފަންނީ މަޤަމުގަކުގެ ޚިދުމަތްދިނުމަށް އެފަދަ މީހުނެއް ބޭނުމެއް ނުކުރެވޭނެ އެގޮތަށް ބަސްނުބުނެ އެހެންބައެއްގެ ބޮލުގައި އިލްޒާމުނުއަޅުވާ އަމިއްލައަށް އިސްތިޢުފާދިނުން މާރަގަޅުވާނެ އަލީއަސްފާގު ވޯލީކޯޓަކަށް އެރުވިއަސް ފުންމައިގެންއަރާ ސޮޓެއް ނުޖެހޭނެ މިއަދުގެ ސަރުކަރަށް ދިމާވެފައިއޮތީ މިފަދަ މައްސަލަތަކެއް\nޔާމީންގެ ބޮލައް ކަނޑާލީމާ ތިއޮތީ ނިމިފަ. ވަރަށް ފަސޭހަ ދޯ. މިސަރުކާރު އައި ފަހުން އެންމެ ގިނައިން ކުރާ އެއްކަމަކީ ކުރީ ސަރުކާރު ބޮލައް ކެނޑުން.\nއޮގަސްޓް 5, 2019 12:10\nތިމާމެން ގައިގަ ގާބިލުކަން ނެތީމަ ހުރިހާކަމެށް އެހެން ބައެއްގެ ބޮލަށް ކަނޑާލާގެން ފަރުޖައްސާލެވޭނެ ކަމަށް ހީކުރަނީތަ؟ އިސްތިއުފާދީފަ ގެއަށް ކޮފިބަލަ.\nއޮގަސްޓް 5, 2019 12:24\nރަގަޅު ވާހަކައެއް! ގޮންޖެހުމަކަށް ދިމާވީ ރަޢިސް ޔާމީން ޞިއްޙީދާއިރާއަށް ގެނެސްދެއްވި ހެޔޮ ބަދަލު އެގޮތުގައި ހިފަހައްޓައިލުމަށް މި ސަރުކާރު ނުކުޅެދުމާއި ، ޢަބުދުﷲ ނާޒިމު މިނިސްޓަރަކަށް ހުންނަވާ ކުރެއްވި ބުރަ މަސައްކަތް މި ސަރުކާރުގެ މިނިސްޓަރަށް ނުކުރެވި އެފަދަ ޤާބިލްކަން ނެތުމެވެ.\nއޮގަސްޓް 5, 2019 12:26\nވައޮ! ގައްޑާ ގޮލައެއް\nއޮގަސްޓް 5, 2019 12:28\nރޯގާ ޖެހިގެން އެތައްބަޔަކު މަރުވާއިރުވެސް ރޯގާ ކޮންޑުރޯލް ކުރަން އެެއްކަމެެއް ނުކޮށްވެސް ތިތިބެނީ ޔާމީނާއި ހެދި ދޯ ??\nއޮގަސްޓް 5, 2019 12:34\nނުވީމަ މީހުންގެ ބޮލަށް ކަޑާނެ ކަމެއް ނެތް ހުރިހާކަމެއް ރަގަޅުކުރަން އައި ސަރުކާރަކުން\nއޮގަސްޓް 5, 2019 12:53\nކަލޭމެން ތިތިބީ ފެއިލް ވެފަ. ކުރެވުނު އެއްވެސް ކަމެއް ނެތް. ކުރީ ސަރުކާރު ބޮލަށް ހުރިހާ ކަމެއް ކަނޑާލުން ނޫން އެހެން އެއްވެސް ކަމެއް ނުކުރެވޭ.\nއޮގަސްޓް 5, 2019 13:12\nމިސަރުކާރުން ކުރާ ކޮށްމެ ކަމެއްގައި އަދިވެސް ރ ޔާމީންތަ ކުއްވެރި ވަނީ؟؟؟\nއޮގަސްޓް 5, 2019 13:19\nކުރީސަރުކާރު ކުރީސަރުކާރުކު ކުރީސަރުކާރު ކުރީސަރުކާރު ދެންކަމެއް ވޭތޯބަލާބަލަ..\nއޮގަސްޓް 5, 2019 13:23\nކަލޭ ތިދެއްކިވާހަކަ ރައްދުވަނީ ކަލެއަށާ ކަލޭގެ ނާގާބިލް ލާދީނީ ފޭރޭ ބަޖެޓް ދަވާލި ސަރުކާރަށް. ޙެހެހެހެހެ.\nއޮގަސްޓް 5, 2019 13:28\nއަޅެ ފަހެ މީނަ ހުރީހަމަހޭގަތޯ ޗެކު ކޮއްލަ ދީބަލަ\nއޮގަސްޓް 5, 2019 13:30\nއެހެންމީހުން ކުށްވެރި ނުކޮށް ތިމާ މިހާއަށް ޒިންމާދާރުކަމާއެކު މަސްއޫލިއްޔަތު ނުއުފުލެންޏާ މަގާމުން އިސްތިއުފާ ދީފަ ރަށަށް ދާންވީ އެއްނޫން\nއޮގަސްޓް 5, 2019 13:37\nމީހުންގެ ބޮލުގައި ނާޅުވާ ތިމާއަމިއްލައަށް ފޭހުނުއެިލޮސި ތިމާލޮލަށް ވަނީމާ ނުބައިނުކޮށް ދައުލަތުހަޒާނާ ހުސްވީމާ ކޮސްވަހަކަ ދައްކަނެކަމެއްނެތް އަވަހަށް އިސްތިއުފާދީ ހުރިހާކަމެއ ހަލާކުވެ ހިގައްޖެ މިބައިގަނޑުގެސަބަބުން\nއޮގަސްޓް 5, 2019 13:41\nރައްޔިތުން ނިކުމެ އެއްޗެއް ވިސްނަދޭންވެއްޖެ. މިނުން އެއްޗެއް ނުކިޔާ މިމީހުން. ބޭރަށް މާގިނައިން ދަތުކުރޭ ބުނާއިރަށް ކުރީ ސަރުކާރުން މާގިނައިން ކުރި. ސިއްހީ ނިޒާމް މައްސަލައަކީ ކުރީ ސަރުކާރު. ހުރިހާ ކަމެއް އެމީހުން. ބަލަ އެމީހުންނަށް ނުވެގެން އައި ބައެއް ތީ. ދެން ކޮން ރޮއްޓެކޭ ކިޔާކަށް. ނުވަންޏާޗއިސްތިއުފާދީ ގޭގައޮވޭ\nއަމީން ތިހެދެވީ ކަޑައެޅިގެން ދޮގެއް. މިސަރުކާރުން ސިއްހީ ހިދުމަތައް އިހުމާލުވީ. ކުރީ ސަރުކާރަކުއްނެންނޫ. ޔާމީން ސަރުކާރުގަ ސިއްހީ ހިދުމަތްތައް ތަރަގީކުރަން މަސަކަތް ކުރި. މިސަރުކާރުން ސިހީ ހިދުމަތް ތައް ތަރަގީ ކުރަން އެއްވެސް މަސައްކަތެއް ނުކުރޭ. އަމީން ބުނަންތަ ވާހަކަ އެއް. އިސްތިއުފާދީފަ ގެއައް ވަޑާގަނަވާ. އަމީން އަށް ތިކަމެއް ނުވިޔެއްނު. ވަރައްސަލާން.\nއޮގަސްޓް 5, 2019 13:50\nރައީސް ޔާމީން ގެވެރިކަމުގައި ސިއްޙީ ނިޒާމްގެ ޕޮލިސީ ގެންދާނެ ގޮތް އެނެގޭނީ ރައީސް ޔާމީނަށޭވެ. އެމަނިކްފާނު ކުރިޔަށް ގެންދަން ރާވާފައި ހުރިކަންތައް ފުރިހަމަކުރެވެންދެން މިރާއްޖޭގެ ވެރިކަމުގައި އެމަނިކްފާނު ބެހެއްޓިނަމަ ތިހުރިހާ ހާސަރެއް ކިޔާކަށް ނުޖެހޭނެއެވެ.ރައްޔިތުންނަށް ތިޔަ އުޅެނީ މަސްނުބޭނުނީމާ ކަނޑު ގޯސްކުރާ ފަދައިން ވެރިކަން ކުރަންނޭނގުނީމަ ޔާމީންގެ ބޮލަށް ކަނޑާށެވެ. ޔާމީން ވެރިކަމަށް 2013 ގެ އައިއިރު ދިވެހިރާއްޖޭގެ ބައިތުލްމާލު އޮތީ ޒީރޯ ގައެވެ.އެމަނިކްފާނު އެއްވެސް މީހެއްގެ ބޮލަކަށް ނުކަނޑާ އެމަނިކްފާނު މަސައްކަތް ކުރެއްވީ ރޮކެޓް ސްޕީޑްގައި ބައިތުލްމާލު ނަގާ ކޮޅަށް ޖަހައި ރާއްޖެ ތަރައްޤި ކުރުމަށޭވެ.އެމްޑީޕީ މީހުން ގެ ދޮގާ މަކަރުވެރިރޭވުން ތެރިކަމުންނާ ރ. ޔާމީންގެ ބޮލަށް އެތަކެއް މަރުގެ އިލްޒާްމް އަޅުވާ އެމަނިކްފާނަށް އެތަކެއް ވައްކަމެއްގޮވާފަ ރައްޔިތުން ބޮލަށް ސަވާރުވެގެން ވެރިކަމުން ދުރުކުރިއިރު ވެރިކަމަކީ ކިހާ ބޮޑު ޒިންމާ އެއްކަން ނޭނގިހުރެބާއޭ ހިތަށް އަރައެވެ. ވެރިކަމަށް ފައިނަގަންޖެހޭނީީ އެކަމަށް ޤާބިލް އެކަމުގެ ތަޖްރިބާހުރި ވެއްޓިފައިވާ އަނދަވަޅު ތަކުން މިކުޑަ ރާއްޖެ ސަލާމަތް ކުރަން ދަންނަ މާލިމީ އަކާއެކެވެ. ހަމަ ކަމެއް ނުވީމަ މިވެނިމީހެއްގެ ބޮލަށް ކަނޑާކަށް ނުޖެހޭނެއެވެ.އަދިވެސް މިރާއްޖެ ބޭނުމީ ބަޔަކު ކޮންމެ އެއްޗެއް ކިޔަސް ރ. ޔާމީން ފަދަ ލީޑަރެކެވެ.\nއޮގަސްޓް 5, 2019 14:18\nފެއިލް ވެފާވާމީހުން އެންމެފުރަތަމަކުރާނެ ކަމަކީ ހުރިހާކަމެއް އެހެންމީހެއްގެ ބޮލައްކަންޑާލާ ތިމާމީހާސަލާމަތް ވުމައް ތެޅިގަތުން .\nއޮގަސްޓް 5, 2019 14:27\nކަލެއަށް ކަމެއްކޮށް ނުދެވެންޔާ އިސްތިއުފާ ދީފަ ގޭގަ މަޑުކޮށްބަލަ!\nއޮގަސްޓް 5, 2019 15:01\nމޯލްޑިވްސްބޭންކްގެ ޝަރީފު މަޖިލީހުގައި ހެދިދޮގު. މިކަލޭގެ މަޖިލީހުގައި މިހަދަނީ ހުސްތެދު. މަޖިލިހުގެ އިއްޒަތްތެރި ރައީސް މިކަން ބައްލަވަންވެއްޖެނު.\nއޮގަސްޓް 5, 2019 16:36\nއަމީނު ތިޔަކަން ނިކުތީ ޔާމީނުގެ ސަރުކާރުގެ ސަބަބަކުންނޫން އެއީ 2208 ގަ ވެރިކަމަށް އައި ނަސީދ ު ގެ ސަބަބުން. އޭރު އައި އަޑިގަނޑުންނެގުމަ ވަހީދާ ޔާމީނު ވަރަށް މަސއްކަތް ކުރެއްވި އޭގެ ނަތީޖާއާ އަލީގަ ގިނަކަންކަން ކުރިއަށް އެޅުއްވި ކުރިޔަށް ވެސް ގެންނެވި ގެންނަން ބޭނުންވާ ސްޕީޑް ގާ ކަންކަން ނުކުރެވެނީ އެމްޑީޕީ ގެ ހަޅޭލެވުންތަކާ އެކު ބޭރު ގައުމުތަކުގާ ރާއްޖެ ބަދުނާމު ކުރަން އެމްޑީޕީ ގެމެމްބަރުން ކުރަމުންގެންދިޔަ މަސައްކަތުގެ ސަބަބުން. މިހެން ވިދާޅުވާން ކެރިވަޑައި ނުގަތީ ދޯ؟\nއޮގަސްޓް 5, 2019 17:16\nފަސްއަހަރު ނިމޭއިރުވެސް ކުރީސަރުކާރު ކުރީސަރުކާރު ކިޔާލަ ކިޔާލަ. އަނގަގަދަނުކޮށް މަސައްކަތެއްވެސް ކޮށްބަލަ.


"May hayeh committee" ge namugawi MDP in committee eh ekulavaalanee | Jazeera\t"މޭހަޔެއް ކޮމިޓީ"ގެ ނަމުގައި އެމްޑީޕީން ކޮމިޓީއެއް އެކުލަވާލަނީ - Jazeera\n"މޭހަޔެއް ކޮމިޓީ"ގެ ނަމުގައި އެމްޑީޕީން ކޮމިޓީއެއް އެކުލަވާލަނީ\nމަރިޔަމް ނިމާ ހަސަން June 10, 2021 666 views0\n24 އެޕްރީލް 2021 - އެމްޑީޕީގެ ގައުމީ ހިންގާ ކޮމިޓީގެ ބައްދަލުވުމުގެ ތެރެއިން | ފޮޓޯ: މުންޝިދު/އެމްޑީޕީ\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ހަމަލާގެ ކަންކަން ބަލަން "#މޭހަޔެއް ކޮމިޓީ"ގެ ނަމުގައި އެމްޑީޕީން ކޮމިޓީއެއް އުފައްދަން އެ ޕާޓީގެ ގައުމީ މަޖިލީހަށް ހުށަހަޅައިފިއެވެ.\nއުނގޫފާރު ދާއިރާގެ ރައީސް މުހައްމަދު ވަހީދު (ވައްޑޭ) ހުށަހެޅި ގަރާރުގައި ބުނީ ރައީސް ނަޝީދު އަވަހާރަކޮށްލަން ދިން ޓެރަރިސްޓަ ހަމަލާ ހިންގި ގޮތާއި، ހިންގުވި މީހުންނާއި މިކަމަށް ފަންޑު ކުރި މީހުންނާއި އެކި ގޮތްގޮތުން މި ހަމަލާއަށް ހިތްވަރު ދިން މީހުން ހޯދާ ގާނޫނުގެ ކުރިމައްޗަށް ގެނައުން ދިގުލައިގެންފައިވާ ކަމަށެވެ.\nއެ ގަރާރުގައި ބުނީ ރައީސް ނަޝީދަށް އިންސާފު ހޯދައި ދިނުމަށް ކުރެވެން ހުރި ހުރިހާ ކަމެއް ކުރުމަކީ އެމްޑީޕީގެ މަސްއޫލިއްޔަތެއް ކަމަށާއި، އެއީ އަހްލާގީ ގޮތުން ވެސް އެ ޕާޓީއަށް ކުރިމަތިވެފައިވާ ބޮޑު ޒިންމާއެއް ކަމަށެވެ. އަދި އިންސާފު ލިބުން ލަސްވުމަކީ އިންސާފުން މަހުރޫމް ކުރުން ކަމަށް ވެސް އެ ގަރާރުގައި ބުނެއެވެ.\nވައްޑެގެ ގަރާރުގައި ބުނީ ރައީސް ނަޝީދަށް ހަމަލާ ދީފައިވަނީ ސެކިއުރިޓީ ބްރީޗެއް ހިނގައިގެން ކަމަށާއި، މި ހަމަލާގެ ތަހުގީގު ހިނގާގޮތާއި އޭގެ ނަތީޖާ އަންނަ ގޮތަކީ މުސްތަގުބަލުގައި ހިނގާފާނެ މިފަދަ ހަމަލާތަކެއްގެ ތަހުގީގަށް ވެދާނެ ގޮތާއި ގުޅިފައިވާ ކަމަށެވެ. އެހެންކަމުން މި މި ތަހުގީގު އެމްޑީޕީގެ މެންބަރުންނާއި ރައްޔިތުން ގަބޫލު ކުރާ މިންވަރަކަށް ކުރިއަށްދާކަން ޔަގީން ކުރަން ޖެހޭ ކަމަށާއި ރައީސް ނަޝީދަށް އިންސާފު ލިބެންދެން ދޫނުކޮށް ދެމި ތިބެން ޖެހޭ ކަމަށެވެ.\nއެމްޑީޕީގެ ގައުމީ މަޖިލީހުން އިގުރާރުވާން ހުށަހަޅާފައިވާ ކަންތައްތަކުގެ ތެރޭގައި މި ހަމަލާގެ ތަހުގީގުތަކާއި އަޅާ ފިޔަވަޅުތައް އަދި ކުރަންޖެހޭ މަސައްކަތްތައް ހިނގާ ނުހިނގާގޮތް ގާތުން ބަލާ ފާރަވެރިވުން ހިމެނެއެވެ. އަދި މި ހަމަލާގެ ތަހުގީގަކީ ރާއްޖޭގެ ގާނޫނީ ހުކޫމަތު ނެގެހެއްޓޭ މިންވަރު ވަކަރަށް ޖަހާލެވިގެންދާ ފަދަ ސީރިއަސް ހަމަލާއެއް ކަމަށް ވާތީ މި ހަމަލާގެ ހަފަރާތް ނުހޯދިއްޖެނަމަ ދިވެހި ދައުލަތުގެ ސިފަތައް ގެއްލިގެން ދާނެކަމުގެ ކަންބޮޑުވުން އޮތް ކަމަށް ވެސް ހުށަހަޅާފައިވެއެވެ.\nހަމައެއާއެކު، ރައީސް ނަޝީދަށް އިންސާފު ގާއިމްވުމަށް ހުރިހާ ކެނޑިނޭޅި ގޮވާލަމުން ދިއުމާއެކު މިކަމުގައި ފާރަވެރިވާނެ އެމްޑީޕީގެ ހާއްސަ ކޮމިޓީއެއް، #މޭހަޔެއް ކޮމިޓީގެ ނަމުގައި އުފެއްދުމުގެ އިތުރުން ކޮމިޓީގެ މަސައްކަތްތަކުގެ މައުލޫމާތު ހާމަ ކުރަމުން ގެންދިއުމަށް ވެސް ހުށަހަޅާފައި ވެއެވެ. މި ކޮމިޓީގައި ހިމެނެނީ ރައީސް ނަޝީދު ކަނޑައަޅުއްވާ މެންބަރަކާއި، ހަސަން އަފީފާއި، މޫސާ ސިރާޖާއި، އިބްރާހިމް މުއިއްޒުގެ އިތުރުން އަމީން ފައިސަލްއެވެ.


Hulhumale' dhevana fiyavahin goathi dhookurumugai hama hama...\nރާއްޖެ - ހުޅުމާލޭ ގޯތި ދޫކުރުން\nހުޅުމާލޭ ދެވަނަ ފިޔަވަހިން ގޯތި ދޫކުރުމުގައި ހަމަހަމަ ފުރުސަތުތަކެއް ކަނޑައަޅާދިނުމަށް އެދި ހުށަހެޅި މައްސަލަ ކޯޓުން ބަލައިގެންފި\nމައްސަލަ ސިވިލް ކޯޓަށް ހުށަހެޅީ ގާނޫނީ ވަކީލު ޝުނާނާ\nފޯމު ހުށަހެޅުމުގައި ހަމަހަމަ ފުރުސަތެއް ނެތް\nމިކަމުގެ ސަބަބުން ގޯތި ހޯދުމުގެ ޝަރުތު ހަމަވާ ގިނަ ފަރާތްތަކެއްގެ ހައްގު ގެއްލޭ\nކ. މާލެ 11 އޮކްޓޯބަރ 2018 | ބުރާސްފަތި 16:44 1,547\nހުޅުމާލެއިން ގޯތި ގަތުމަށް ފޯމު ހުށަހެޅުމަށް ކިއުގައި ޖެހިގެން - މުހައްމަދު ޝަރުހާން\nހުޅުމާލޭ ދެވަނަ ފިޔަވަހިން ގޯތި ދޫކުރުމުގައި ހަމަހަމަ ފުރުސަތުތަކެއް ކަނޑައަޅާދިނުމަށް އެދި ހުށަހެޅި މައްސަލަ ސިވިލް ކޯޓުން ބަލައިގެންފިއެވެ.\nމި މައްސަލަ ސިވިލް ކޯޓަށް ހުށަހަޅާފައިވަނީ އޭޖީ އޮފީހުގެ ކުރީގެ ވަކީލެއް ކަމުގައިވާ މަރިޔަމް ޝުނާނާއެވެ.\nމި މައްސަލައިގެ ދައުވާގައި ބުނެފައިވަނީ ސަރުކާރުން ބޯހިޔާވަހިކަމުގެ މަޝްރޫއުގެދަށުން ހުޅުމާލެއިން ގޯއްޗަށް އެދުމަށްޓަކައި ފޯމު ދޫކުރުމަށް ނިންމާފައިވާ އުސޫލަކީ ގާނޫނު އަސާސީއާއި ގާނޫނާއި ގާނޫނީ އުސޫލުތަކާ ހިލާފަށް ބޯހިޔާވަހިކަމުގެ ފުރުސަތުތައް އެދުމަށް ބޭނުންވާ ގިނަ ރައްޔިތުންނަށް އެ ފުރުސަތަށް އެދުމުގެ ހައްގުން މަހްރޫމްވާ ފަދަ ގޮތަކަށް އެކުލަވާލެވިފައިވާ އުސޫލެއް ކަމަށެވެ. އަދި އެ އުސޫލުގެ ސަބަބުން ފޯމު ހުށަހަޅަން ބޭނުންވާ ރައްޔިތުންނަށް ލާއިންސާނީ ރަހުމު ކުޑަ އަނިޔާ ލިބޭނެ ކަމަށް ދައުވާގައި ބުނެއެވެ.\nބޯހިޔާވަހިކަން ބޭނުންވެފައިވާ މީހުންގެ މަޖުބޫރީ ހާލަތުގެ ނާޖާއިޒް ފައިދާ ނަގާ އެކަށީގެންވާ ވަރަށް ވުރެ ބޮޑު ތަކްލީފްތައް އުފުލަންޖެހޭ ފަދަ އުސޫލެއް ކަމަށް ވާތީ، ހުޅުމާލެއިން ގޯއްޗަށް އެދުމަށް ޝަރުތު ހަމަވާ އެންމެހައި ރައްޔިތުންނަށް އެ ފުރުސަތު ލިބޭނެ ގޮތަށް އެކަށީގެންވާ މުއްދަތަކަށް ފޯމު ބަލައިގަތުމުގެ އިންތިޒާމު ހަމަޖެއްސުމަށް ފަހު މެނުވީ ހުޅުމާލެއިން ގޯއްޗަށް އެދިފައިވާ މީހުންގެ ފޯމުތައް އިވެލުއޭޓްކޮށް ގުރު އަތުލުމުގެ ކަންކަން ކުރިއަށް ނުގެންދެވޭނެ ކަމަށް ކަނޑައަޅާއި ދިނުމަށް އެދި ހުށަހަޅާ ކަމަށް ބަޔާން ކޮށްފައިވެއެވެ.\nމި މައްސަލައާއި އެކު ވަގުތީ ގޮތުން ފޯމު ދޫކުރުން ހުއްޓާލުމަށް ވެސް ކޯޓުގައި ވަނީ އެދިފައެވެ.\nމައްސަލަ ހުށަހެޅުއްވި ފަރާތްކަމުގައިވާ ޝުނާނާ ވިދާޅުވީ، ވަގުތީ އަމުރަކަށް އެދުނީ، ފޯމު ބަލައިގަތުމަށް ނިންމާފައިވާ އުސޫލަކީ ގާނޫނު އަސާސީއާއި ގާނޫނީ އުސޫލުތަކާއި ހިލާފަށް އެތައް ބައެއްގެ ހައްގަށް އުނިކަން ލިބޭތީ ކަމަށެވެ.\nމި މައްސަލަ ކޯޓަށް ހުށަހަޅާފައިވާ އިރު ހުޅުމާލެއިން 1000 އަކަފޫޓުގެ 400 ގޯތި ދޫކުރުމަށް އަންނަނީ ފޯމު ދޫކުރަމުންނެވެ. ފޯމު ހުށަހެޅުމަށް ގިނަ އަދަދެއްގެ ބަޔަކު ހައުސިންގ މިނިސްޓްރީގައި ފާއިތުވެދިޔަ ތިން ދުވަހުގައި ވަނީ ހުށަހަޅާފައެވެ.


Shaazu aeku Victory in ebbasvumakah athuvejje\nޝާޒްއާއެކު ވިކްޓަރީން އެއްބަސްވުމަކަށް އަތުވެއްޖެ\nޝާޒް. ޕްރެސް އެއްގައި ވާހަކަ ދައްކަނީ. ވިކްޓްރީގެ ކޯޗް ކަމުން އޭނާ ވަކި ކުރި މައްސަލަ ވަނި އެފްއޭއެމް އަށް ހުށަހަޅާފަ --- ފައިލް ފޮޓޯ: ސަން\nއަންނަ ސީޒަންގައި ވިކްޓްރީގެ ކޯޗަކަށް ގެންދަން މި ސީޒަންގައި ބީޖީ އަށް ކޯޗު ކޮށްދިން ޝާޒްލީ މުހައްމަދު (ޝާޒް) އާއެކު ވިކްޓަރީއަށް އެއްބަސް ވުމަކަށް އާދެވިއްޖެ އެވެ.\nވިކްޓްރީގެ މެނޭޖަރު އަހްމަދު ފަޔާޒު މިއަދު ވިދާޅުވީ ވިކްޓަރީގ ކޮންޓްރެޓްގައި ޝާޒް ސޮއި ނުކުރި ނަމަވެސް ކޮންޓްރެކްޓާމެދު މިހާރު އެއްބަސްވުމަކަށް އާދެވިފައިވާ ކަމަށެވެ.\nޝާޒުވެސް ބުނީ ވިކްޓްރީގެ ކޯޗުގެ ގޮތުގައި މަސައްކަތް ކުރުމަށް އެއްބަސްވެފައިވާ ކަމަށެވެ. އަދި އޭނާ ވިކްޓްރީގައި އޭނާ ބިނާ ކުރަން ބޭނުންވާ ކަންކަން އެޓީމަށް ހުށަހަޅާފައިވާނެ ކަމަށެވެ\n"ވިކްޓްރީ އަކީ ބޮޑު ކުލަބެއް ވަރުގަދަ ތާރީހެއް އޮތް ކުލަބެއް އެޓީމުގައި މަސައްކަތް ކުރަންޖެހޭ ގޮތްވެސް ތަފާތު ވާނެ އެހެންވެ އަޅުގަނޑު ވާނީ ބައެއް ކަންކަން އަޅުގަނޑުގެ ފަރާތުން ވެސް މެނޭޖްމެންޓަށް ހުށަހަޅާފައި،" ޝާޒް ބުންޏެވެ.\nވިކްޓަރީއަށް ކުޅެދީފައިވެސް ވާ ޝާޒް ބުނީ އެ ހުރިހާ ކަމެއް ނިމި ހަފުތާއެއްގެ ތެރޭ ރަސްމީ އެއްބަސް ވުމުގައި ސޮއި ކުރެވޭ ވަރުވާނެ ކަމަށެވެ.\nވިކްޓްރީ އަށް މިދިޔަ ސީޒަންގައި ދެ ކޯޗަކު ކޯޗް ކޮށް ދީފައި ވެއެވެ. އެއީ ވިކްޓރީގެ ކުރީގެ އެސިސްޓެންޓް ކޯޗް މުހައްމަދު ނަޒީހާއި ކުރިން ވެލެންސިއާ އާއި ވިބީ އައްޑޫ އެފްސީ އަށް ކާމިޔާބު ހޯދައިދީފައިވާ ހަންގޭރީގެ ކޯޗް ލާސްލޯ ކިސް އެވެ.\nމި އަންނަ ސީޒަންގައި ވެސް ކިސްއާ އެކު އެއްބަސްވުމަކަށްދާން ވިކްޓަރީން މަޝްވަރާ ކުރިއެވެ. އަދި އެކަމާ ބެހޭގޮތުން ގޮތެއް ނިންމަން ކޮމިޓީއަކާ ހަވާލުކުރި އެވެ. އޭރު ވިކްޓަރީން ބުނެފައިވަނި ކިސް ނުގެންނަން ނިންމިޔަސް ގެންނާނީ ބިދޭސީ ކޯޗެއް ކަމަށެވެ. ނަމަވެސް ކޮމިޓީން ނިންމާފައިވަނީ ދިވެހި ކޯޗަކާ އަލުން ޓީމު ހަވާލު ކުރުމަށެވެ.


Kolhah huregen kudakamu dhiumuge massala German court akun ninmaifi\nކޮޅަށް ހުރެގެން ކުޑަކަމު ދިއުމުގެ މައްސަލަ ޖަރުމަނު ކޯޓަކުން ނިންމައިފި\nފިރިހެނަކު ފާހާނާއެއްގައި: ކޮޅަށް ހުރެގެން ކުޑަކަމު ދިއުމުގެ މައްސަލައެއް ކޯޓަކުން ވަނީ ނިންމާފައި. -- ފޮޓޯ: އޭއެފްޕީ\nފިރިހެނަކު ކޮޅަށް ހުރެގެން ކުޑަކަމުން ދާތީ ފާހާނާ އަށް "ލިބުނު ގެއްލުމުގެ ބަދަލު" ހޯދަން ގޭގެ ވެރިފަރާތުން ކުރި ދައުވާއެއްގައި، ކޮޅަށް ހުރެގެން ކުޑަކަމު ދިޔުމުގެ އުސޫލެއް ޖަރުމަނުގައި ކަނޑައެޅިއްޖެ އެވެ.\nފިރިހެނުން ކުޑަކަމުން ދާން ޖެހޭނީ ކޮޅަށް ހުރެެގެންތޯ ނުވަތަ އިށީނދެ އިނދެގެންތޯ މިއީ ޖަރުމަނުގައި އުފެދިފައިވާ ބޮޑު ބަހުސެކެވެ. މިކަން މިހެން އޮއްވައި ކޯޓުން ނިންމާފައި ވަނީ ދައުވާ ލިބޭ މީހާ ކުޑަކަމުން ދަނީ ޖަރުމަނުގެ އާންމު އުސޫލުތަކާ އެއްގޮތަށް ކަމަަށެެވެ. އެއީ ކޮޅަށް ހުރެގެންނެވެ. އެހެންވެ އެކަމުގެ ސަބަބުން ލިބުނު ގެއްލުމަކަށް ބަދަލު ދޭން ނުޖެހޭނެ ކަމަށް ވަނީ ކަނޑައަޅައިފަ އެވެ.\nގޭގެ ވެރިފަރާތުން ދައުވާ ކޮށްފައި ވަނީ ކޮޅަށް ހުރެގެން ކުޑަކަމުން ދިއުމުން ފާހާނާގެ ޓައިލްސް އަށް ތިކި ބުރައިގެން ލިބިފައިވާ ގެއްލުމުގެ ބަދަލެއްގެ ގޮތުގައި 1900 ޔޫރޯ (2200 ޑޮލަރު) ނަގައިދިނުމަށެވެ.\nފިރިހެނުން ކޮޅަށް ހުރެގެން ކުޑަކަމުން ދިއުން ހުއްޓުވަން ޖަރުމަނުގެ ބައެއް ފާހާނާތަކުގައި، ޓްރެފިކް ނިޝާންތައް ފަދައިން ފާހާނާ ތަށި ކައިރީގައި ރޮނގު ދަމާފައި ވެސް ހުރެ އެވެ. ނަމަވެސް އިށީނދެ އިނދެގެން ކުޑަކަމުދާ ފިރިހެނުންނަކީ "ރަނޑުން"ގެ ގޮތުގައި ސިފަކުރުމަކީ ޖަރުމަނުގައި އާންމު ކަމެކެވެ.\nމިކަމުގައި ގޮތް ކަނޑައެޅުއްވި ފަނޑިޔާރު ސްޓެފަން ހޭންކް ވަނީ ކުޑަކަމުދާ ނަޖިހުގައި ހުންނަ ޔޫރިކް އެސިޑްގެ ސަަބަބުން ފާހާނާގެ މުށިތަކަށް ގެއްލުން ވެދާނެ ކަމަށް ބުނެ ތަޖުރިބާކާރުންގެ ޓީމަކުން ހުށަހެޅި ރިޕޯޓެއް ގަބޫލުކުރައްވާ ކަމަށް ވިދާޅުވެފަ އެވެ. ކޮޅަށް ހުރެގެން ކުޑަކަމުން ދިއުމުން، ގޭގައި އުޅޭ އެހެން މީހުން އަދި ހާއްސަކޮށް އަންހެނުންގެ ފަރާތުން ނަފުރަތު ކުރިމަތި ވެދާނެ ކަމަށާއި އެކަމަކު އެގޮތަށް ކުޑަކަމު ދިއުމުން ލިބޭ ގެއްލުމަކަށް ޒިންމާ ނަގަން ނުޖެހޭނެ ކަމަށް ފަނޑިޔާރު ވަނީ ނިންމަވައިފަ އެވެ. -- ބީބީސީ


މުހައްމަދު އަސްލަމްގެ އަގުވައްޓާލުމަށް ޕީޕީއެމްއިން ނެރެފައިވާ ބަޔާން ކުށްވެރިކުރުން – Maldivian Democratic Party\n17 މާޗް 2014\nމުހައްމަދު އަސްލަމްގެ އަގުވައްޓާލުމަށް ޕީޕީއެމްއިން ނެރެފައިވާ ބަޔާން ކުށްވެރިކުރުން\nމި ޕާޓީގެ ފަރާޓުން ހިތަދޫ އުތުރު ދާއިރާއަށް ވާދަކުރަށްވާ ކެންޑިޑޭޓް އަދި އެ ދާއިރާގެ މިހާރުގެވެސް މަޖިލިސް މެމްބަރ ސ.ހިތަދޫ، ނިޔާޒް އަލްފާޟިލް މުޙައްމަދު އަސްލަމް ގެ ކެމްޕެއިން ހައްގަށް އަރައިގަނެ އެމަނިކުފާނުގެ އަބުރާއި އިއްޒަތް ނަގާލުމަށް ޕީޕީއެމްއިން ފަތުރަމުންދާ ދޮގު ހަބަރުތައް މި ޕާޓީން ކުށްވެރިކުރަމެވެ.\nމުހައްމަދު އަސްލަމަކީ ދުވަހަކުވެސް މީހަކަށް މަރުގެ އިންޒާރުދީ އަދި ބިރުދެއްކުމުގެ އެއްވެސް ޢަމަލެއް ހިންގަވާފައިވާ ބޭފުޅެއްނޫނެވެ. އަދި އެމަނިކުފާނުގެ ސިޔާސީ ޙަޔާތުގެ ތާރީޚަށް ބައްލަވާ ލެއްވި ނަމަވެސް އެމަނިކުފާނަކީ މިފަދަކަމެއް ދުވަހަކުވެސް ކުރަށްވާފައިވާ ބޭފުޅެއްނޫންކަން ވަރަށްސާފުކޮށް އިގެން އެބައޮތެވެ. އަދި މިކަމަށް އައްޑޫ ސިޓީގެ އެންމެހާ ރައްޔިތުން ހެކިވެ ވަޑައިގަންނަވާނެއެވެ. އެހެންކަމުން ސިޔާސީ ފައިދާ ނެގުމުގެ ބޭނުމުގާ އަލްފާޟިލް މުޙައްމަދު އަސްލަމްގެ ނަޒާހަތްތެރިކަން ގެއްލޭގޮތަށް ކަނޑައެޅިގެން ބުހުތާނު ދޮގު ހައްދަވާ ޕީޕީއެމްއިން އެފަދަ ނޫސްބޔާންތައް ނެރުއްވުމީ މިޕާޓީން ނުހަނު ކަނބޮޑުވާ ކަމެކެވެ. އަދި މި އަމަލަކީ އިންތިހާބާއިބެހޭ އާއްމު ގާނޫނުގެ 29 ވަނަ މާއްދާއާއި އިލެކްޝަންކޮމިޝަންގެ އިންތިހާބާއިބެހޭ ގަވާއިދުގެ 12 ވަނަ މާއްދާއާއި ކަނޑައެޅިގެން ޚިލާފަށް މުހައްމަދު އަސްލަމްގެ ކެމްޕެއިނަށް ހުރަސްއަޅައި އަގުވަށްޓާލުމަށް ޕީޕީއެމްއިން ނެރެފައިވާ ބަޔާނެކެވެ.\nމި ޕާޓީގެ ކެނޑިޑޭޓުންގެ ކެމްޕެއިން ހުށްޓުވާ ކެނޑިޑޭޓުންނަށް ހުރަސް އެޅުމަށް އިދިކޮޅު ފަރާތްތަކުން ރާވާ ހިންގަމުން ގެންދާ ޑިމޮކްރަސީއާއި ދުރު ނާތަހުޒީބީ މިފަދަ އަމަލުތައް ވަގުތުން ހުށްޓާލާ ތަހުޒީބީ ރިވެތި އުސޫލުން އިންތިހާބުގައި ވާދަކުރުމަށް ގޮވާލަމެވެ.\nއަދި އޮޅުވާލުމާއި ނުފޫޒާއި ބިރުދެއްކުމުން އިންތިހާބު ހަރާބުކުރުމަށް ކުރަމުންގެންދާ މަސައްކަތުން މިޕާޓީގެ ދުވެލި މަޑުވެ ނުދާނެ ކަމުގައިވެސް ދަންނަވަމެވެ.


ކުށަކާނުލައި- 8ވަނަބައި – Esfiya\nކީއްވެކަމެއް ނޭނގެއެވެ. ލާނާ އެގޮތަށް ރޯތަންފެނި އަލަންގެ ހިތަށް ބުނަން ނޭނގޭކަހަލަ އުނދަގުލެއްވަނީއެވެ. ނުރޮއި ހުއްޓާލާށޭ ބުނާހިތްވަނީއެވެ. ނަމަވެސް ދެވަނަ ސިކުންތުގައި އަލަން އޭނާގެ މަގްސަދު ހަނދާންވެ މޫނު އަނބުރައިލުމަށްފަހު ދިއުމަށްޓަކައި ހިނގައިގަތެވެ.\nއަލަން ނުކުމެގެން ދިޔައިރުވެސް ލާނާ އެއިންގޮތަށް ރޯންއިނެވެ. ހިތާއި ދެކޮޅަށް މިޖެހެނީ އެންމެ ލޯބިވާ ފަރާތާއި ވަކިވާށެވެ. ލާނާ އެތައްއިރެއް ވަންދެން ރޯންއިންނަމަވެސް ހިތްފުރޭވަރެއް ނުވިއެވެ. ރޯންއިން ލާނާ ސިހިގެންދިޔައީ ފޯނު ރިންގުވާން ފެށުމުންނެވެ. ގުޅަނީ އަލަންއެވެ. ލާނާގެ ކެތްތެރިކަން ކޮޅުންލިކަހަލައެވެ. އަދިވެސް ކުރެވުން ވަރު ކުޑައީހެއްޔެވެ. އަދިވެސް އަލަން ހިތްފުރޭވަރު ނުވަނީހެއްޔެވެ. ލާނާ ފޯނުނަގަން ބޭނުންނުވި ނަމަވެސް އަލަންގެ އިންޒާރުމަތިން ހަނދާންވުމުން ފޯނު ނެގިއެވެ. “އަހާނ މައި ގޮއިންގް ޓުބީ ވައިފް. ކޮބާ އަދިވެސް ބައްފަމެން ކައިރީ އަހަރުންގެ ކައިވެނީގެ ވާހަކައެއް ނުދައްކަމެންނު. ކީއްވެ މާ ލަސްވަނީ.” އަލަންގެ އަޑުގައި ވީ ހަރުކަށި ކަމެވެ. “މަ.. މަ.. މާދަން ބުނާނަން. ޖަސްޓް ގިވް މީ ސަމް ޓައިމް.” ލާނާ އަށް ވާހަކަ ދެއްކުނީ ވަރަށް އުނދަގުލުންނެވެ. ލާނާގެ އަޑު އަހާފައި އަދިވެސް އިނދެގެން ރޮނީކަން އަލަންއަށް އިނގުނެވެ. “އޯހ ގޯޑް. ތި ރުއިން ހުއްޓަން ވީ އެންނު. ބޮލަށް ތުރާއޭ. މާދަން ނުބުނެފިއްޔާ ކަންތައްތައް މާ ރީއްޗެއް ނުވާނެ އިނގޭ.” އަލަން ހަޅޭއްލަވައިގަތުމަށްފަހު ފޯނު ބޭއްވިއެވެ. ލާނާއަށް އަނެއްކައިވެސް ރޮވުނެވެ. ނަމަވެސް ރުއިމަކުން މިއަދު ކުރާނެ ފައިދާއެއްނެތެވެ. ލާނާ ޖެހޭނީ ކެރިހުރެގެން މިކަމާވެސް ކުރިމަތިލާށެވެ. ލާނާ ދެ ލޯ ފޮހެލުމަށްފަހު ކޮޓަރިއަށް ދާން ހިނގައިގަތެވެ.\nއެނދުގައިއޮތް އަލަންއޮތީ ފޯނު ހިފައިގެން ފޭސްބުކްއިން ލާނާގެ ޕްރޮފައިލް ހާވާށެވެ. ލާނާގެ ފޮޓޯތަކަށް ބަލަމުންދިޔައިރު އަލަންގެ މޫނުމަތީގައި ވީ ނުލަފާ ހިނިތުންވުމެކެވެ. ފަހަރަކު ފޮޓޯއަކަށް ބަލަމުންދިޔަ އަލަންގެ ލޮލުގައި އަޅައިގަތީ އިދާންކޮށްފައިހުރި ކޮމެންޓުތަކެވެ. އަލަންގެ ގާތަށް ހިނިއައެވެ. “ޕުއާރ ޑރ.އިދާން. ލާނާވެސް ގެއްލުނީ..” އަލަން ހިނގަޑެއް ޖަހައިލިއެވެ. ލާނާގެ ޕްރޮފައިލް ހާވާންއޮތް އަލަންގެ ސިކުނޑިއަށް ކުއްލިއަކަށް މޮޅުހިޔާލެއްއައެވެ. އިރުކޮޅަކު ފޯނަށް ބަލަން އިނުމަށްފަހު ލާނާއަށް ފްރެންޑް ރިކުއެސްޓެއް ފޮނުވައިލިއެވެ.\nލާނާއަށް ހެނދުނު ހޭލެވުނީ މަންމައައިސް ދޮރުގައި ތަޅާއަޑަށެވެ. ރޭގައި މާ ލަހުން ނިދުމުގެ ސަބަބުން ބޮލުގައި ނުފިލާ ރިހުމެއް ހުއްޓެވެ. ވަރަށް އުނދަގުލުން ދެލޯ ހުޅުވައިލުމަށްފަހު ލާނާ ގަޑިއަށް ބަލަލިއެވެ. އޭރު ގަޑިން 8 ޖަހަންހުރީ ބަރާބަރު 15 މިނިޓެވެ. ކުއްލިއަކަށް ލާނާ ހަނދާންވީ ރޭގައި ހިނގައިދިޔަ ކަންތަކުގެ މަތިންނެވެ. އެއީ ހުވަފެނަކަށް ވާނެނަމައެވެ. ލާނާއަށް ރޮވުނެވެ. އިދާންއާއި ނުލާ އުޅޭނީ ކިހިނެއްހެއްޔެވެ. އެއީ ލާނާގެ ހިތުގެ ތެޅުމެވެ. ވިސްނިވަރަކަށް ލާނާގެ ރުއިން އިތުރުވުންނޫން ކަމެއްނުވެއެވެ. އޭރުވެސް ފާހިރާ ހުރެގެން ދޮރުގައި ތަޅަނީއެވެ. ލާނާ ދެލޯ ފޮހެލުމަށްފަހު އެނދުން ތެދުވެ ދޮރުހުޅުވައިލިއެވެ. ދޮރުހުޅުވި ލާނާފެނި ފާހިރާގެ ބަސް ހުއްޓުނެވެ. ލާނާގެ މުޅި މޫނުހުރީ ދުޅަވެފައެވެ. ރޮއިރޮއި ދެލޯ ހުރީ ރަތްވެ ދުޅަވެފައެވެ. “ދަރިފުޅާ. މަންމަގެ ލާލާއަށް ކހިނެއްވީ. މީހަކު އެއްޗެއް ބުނީތަ. ކަމެއްކުރީތަ.” ފާހިރާ ފައްޗަކަށް އަމުނައިލިއެވެ. ސިކުންތުކޮޅަކަށް ނަމަވެސް ލާނާ ބޭނުންވީ މަންމައަށް ތެދަށް ކިޔައިދޭށެވެ. ނަމަވެސް ދެވަނަ ސިނުންތުގައި ވިސްނުން ބަދަލުވިއެވެ. “ބޮލުގަ ރިއްސަނީ މަންމާ. ރޭގަ މާބޮޑަށް ބޮލުގައި ރިއްސާވަރުން ނުވެސް ނިދުން. އަދިވެސް ވަރަށް ބޮޑަށް އެބަ ރިއްސާ. ” ލާނާގެ ފެންކަޅިވިއެވެ. ހިގީގަތުގައިވެސް ލާނާގެ ބޮލުގައި ވަރަށް ބޮޑަށް އެބަ ރިއްސައެވެ. “ދަރިފުޅާ ޔަގީންތަ އިތުރުކަމެއް ނުވާކަން. މަންމައަށް ދޮގުނުހަދައްޗޭ. މިއަދު ދެން އޮފީހަށް ސަލާމް ބުނެފަ ބޭސްކައިގެން ނިދޭތޯ ބަލާ. މަންމަ އެބަ އަންނަން ބޭސް ހިފައިގެން” ފާހިރާއަށް ލާނާ ދެއްކި ވާހަކަ އެހައި ގަބޫލެއް ނުކުރެވުނެވެ. ނަމަވެސް ލާނާ ދޮގުނުހަދާނެކަން އިނގޭތީ ގަބޫލުކުރީއެވެ. ފާހިރާ ބޭސްބަލައި ދިއުމުން ލާނާއަށް ހަމަޖެހުމުގެ ނޭވާއެއް ލެވުނެވެ. ފާހިރާ ބޭސްގެނައުމުން ބޭސްކައިގެން ލާނާ ނިދަން އޮށޯތެވެ. އޮފީހަށް ދާން ނުޖެހޭތީ ލާނާގެ ބޮލަށް ހުރީ ކޮންމެސް ވަރަށް ލުއިވެފައެވެ. އަލަންއާއި ކުރިމަތިލާކަށް ލާނާ ބޭނުމެއް ނޫނެވެ. އަދި ހާއްސަކޮށް ރޭގައި ވީ ކަންތަކަށްފަހު އަލަންގެ މޫނު ފެންނަހިސާބަށްވެސް ލާނާ ދާން ބޭނުމެއް ނޫނެވެ.\nއޮފީހަށް ވަދެގެންއައި އަލަންހުރީ މިއަދު ވަރަށްބޮޑަށް ހިތްހަމަޖެހިފައިކަން ބަލައިލި ކޮންމެ މީހަކަށްވެސް އިނގޭނެއެވެ. އަލަންހުރީ ލާނާ އަންނާނެ އިރަކަށް ބަލަބަލައެވެ. އޭނާހުރީ މިއަދު ލާނާ އޮފީހަށް އައުމުން އެންމެންގެ ކުރިމަތީގައި ކައިވެނީގެ ކަންތައް އިއުލާނު ކުރަން ރާވައިގެންނެވެ. “އޭ އަލަންޓޭ. ހާދަ ވަރަކަށް ދޮރާ ދިމާލަށް ތިބަލަނީ. ” ފަހަތުން ހުޒާމް ގޮވައިލި އަޑަށް އަލަން ބަލައިލިއެވެ. “ޕަޕީފޭސް އަންނަންދެން. މިއަދު ލަނޑެއް ދޭނަމޭ އައިމަ. ” އަލަން ބުނެލިއެވެ. “އޭ ލާލާ މިއަދު ސިކްލީވް ނެގީ. ނޭނގޭތަ އެކަމެއް.” ހުޒާމް ހީކުރީ އަލަންއަށް އެކަން އިނގޭކަމަށެވެ. އަލަންގެ މޫޑު ސަކަރާތްވިއެވެ. ލާނާ ގަސްތުގައި ނައިތާއެވެ. މައްސަލައެވެ ނެތެވެ. އަބަދު އެހެންނެއް ފިލައިގެންނެއް ނޫޅެވޭނެއެވެ. ލާނާ ސަލާމް ބުނީ އަލަންއަށް ފިލަން ކަމަށް ވަނީނަމަ އަލަން ކޮންމެހެން ހަދާފައި ވިޔަސް ލާނާގެ ކުރިމައްޗަށް އަރާނެއެވެ.\nއޮފީހުގެ ހުރިހައި މަސައްކަތްތައް ނިންމުމަށްފަހު އަލަން އޮފީހުން ނުކުތެވެ. ފަހަތުން ހުޒާމްވެސް އައެވެ. ދުވަހަކީ އޮފީހުގައި އެހައި ބުރަ ދުވަހަކަށް ނުވުމުން3ޖަހަންވިއިރު އޮފީސް ނިމިއްޖެއެވެ. އަލަން ހުޒާމް ގޮވައިގެން އައިސް ކާރަށް އަރައި ދުއްވައިލިއެވެ. ކާރު ދުއްވަމުންއައިސް މަޑުކޮށްލީ މާ ވިއްކާ ފިހާރަކައިރިއަށެވެ. ހުޒާމް ސުވާލުން ފުރިގެންވާ ގޮތަކަށް އަލަންއަށް ބަލައިލިއެވެ. “ކޮންކަމެއް. މަށަކަށް ހެވޭ މަލެއް. ” ހުޒާމް ސަމާސާކޮށްލިއެވެ. “ހަހަ.. ނޮޓް ފޯ ޔޫ. މީ މަގޭ ވާންއުޅޭ އަންހެނުންނަށް ގެންގޮސްދޭން.” އަލަންގެ ގޮތްދޫނުކުރުންފެނި ހުޒާމް ހައިރާންވިއެވެ. “އޯހ ގޯޑް އަލަންޓޭ. މަށަށް އިނގުނޭ އޭރުވެސް ލާލާ ނާންނަ ވާހަކަ އިނގުނީމަ މަޑުން ނުހުންނާނެކަން. ތިކަން ހުއްޓަބަލަ. އަދި އަހަން ހަނދާން ނެތިފައެ މިހުރީ. ކިހިނެއް ލާލާ އެއްބަސްވީ އަނެއްކަ މެރީ ކުރަން. އަލަން ކީއްކުރީ.؟ ” ހުޒާމް ޝައްކުން ފެރިގެންވާ ގޮތަކަށް އަލަން ކައިރީ ސުވާލުކުރިއެވެ. “އެވާހަކަ ބާއްވާ. އަހަރެންހަމަ އެއްބަސް ކުރުވީ. ” އަލަން ހިވީ އެސުވާލަށް ޖަވާބުދޭން ބޭނުންނުވާ ހެންނެވެ. ބުނާނީވެސް ވަކި ކީކޭހެއްޔެވެ. އެވާހަކަ ދައްކައިގެން ހުޒާމް ކުރިމަތީގައި އަލަންގެ އަގު ވެއްޓުން ނޫން ކަމެއްނުވާނެއެވެ. ކާރު ޕާރކު ކުރުމަށްފަހު އަލަން ފިހާރައަށް ވަދެ ރަތްކުލައިގެ ފިނިފެންމާ ބޮނޑިއެއް ގަނެގެން އައެވެ. އެއަށްފަހު ހުޒާމް ގެއަށްލުމަށްފަހު އަލަން ކާރުގެ މިސްރާބު ބަދަލުކޮށްލީ ހެންވޭރަށެވެ.\nޓީވީ ބަލަންއިން ފާހިރާގޮސް ދޮރުހުޅުވައިލީ ބެލް ޖަހާ އަޑަށެވެ. ދޮރުހުޅުވައިލިއިރު ކުރިމަތީގައި މާބޮނޑިއެއް ހިފައިގެން ހުރި އަލަންފެނި ފާހިރާގެ މޫނުމަތި އުޖާލާ ވެގެންދިޔައެވެ. “އަހަނ އެކޮއެ އަލަން. ކޮން ދަތުރެއް. އާދޭ އެތެރެއަށް” އަލަން ވަނުމަށް ތަންދައްކަމުން ފާހިރާ އެތެރެއަށް ވަނެވެ. “ފާހިރާއްތަ ކިހިނެއް. ހަސީނުބޭ ނޫޅެނީތަ ގޭގަ.” އަލަން އާދައިގެ ގޮތަކަށް ވާހަކަ ފެށޭތޯ މަސައްކަތްކުރިއެވެ. “އާނ. ދައްތަވެސް ބޭރަށް ދާން މިއުޅެނީ. ހަސީނުބޭ އެބަ އާދެ ދައްތަ ބަލާ މިހާރު. ރެޝްމާ. ގެނެބަލަ ޖޫސް ތައްޓެއް އަލަންއަށް” ފާހިރާ ގޭގައި ގެންގުޅޭ ކުއްޖާއަށް ގޮވައިލިއެވެ. “ފާހިރާއްތަ މީ.. މީ އަނެއް.. ލާލާ ކޮބާތަ. އޮފީހަށް މިއަދު ބަލިވެގެން ސަލާމް ބުނީމަ ގޮވާލަންވެގެން މިއައީ.” އަލަން އެތަނަށްއައި ބޭނުން ހާމަކުރިއެވެ. “ލާލާ ވެއްޖެ އަދިވެސް ނިދާފަ. މިހާރު އެއޮއް ތިންގަޑިބައި ވަނީ. ރޭގަ ނުނިދިގެން އުޅުނި ބޮލުގަ ރިއްސާތީ. އެހެންވެ މިއަދު އޮފީހަށް ދާން ގޮވީމަ ބޭސްކައިގެން ނިދަން އޮށޯތްގޮތަކަށް ނުތެދުވޭ އަދި. އަލަން ދޭބަލަ ލާލާއަށް ގޮވަން.4ޖަހަނީ މިހާރު އެ. ނުވެސް ކައި އެއޮތީ. ” ފާހިރާ ސޯފާއިން ތެދުވެ ލާނާގެ ކޮޓަރިއާއި ދިމާލަށް ދާން ހިނގައިގަތެވެ. އަލަންގެ މޫނުމަތި އުޖާލާވެގެން ދިޔައެވެ. ފާހިރާވެސް އެދަނީ ބޭރަށް ދާށެވެ. ގޭގައި އިތުރު މީހެއް ނޫޅޭނެއެވެ. އޭނާ ބޭނުން ގޮތެއް ލާނާއަށް ހެދޭނެއެވެ. ފާހިރާގެ ފަހަތުން އަލަންގޮސް ލާނާގެ ކޮޓަރީ ދޮރުމަތީގައި ހުއްޓިލިއެވެ. އެވަގުތުވީ ފާހިރާގެ ފޯނު ރިންގުވި ވަގުތަށެވެ. “ހަލޯ. އާނ މި ފައިބަނީ.” ފާހިރާ ފޯނު ބޭއްވުމަށްފަހު އަލަންއާއި ދިމާލަށް އެނބުރިލިއެވެ. “މީ ލާލާ ކޮޓަރި. ވެދަފަ ގޮވާފަ ބުނޭ މަންމަ ބުންޏޭ ދެން ތެދުވާށޭ. ތެދުވެގެން އެއްޗެއް ކާށޭ. ހަސީނުބޭ އެގުޅީ. ދައްތަ މިދަނި ދާންވެގެން. އެއްޗެއް ބޭނުން ވިއްޔާ ރެޝްމާ ކައިރީ ބުނޭ” ފާހިރާ ހުރިހައި އެއްޗެއް ކިޔައިދިނުމަށްފަހު ނުކުމެގެން ދިޔައެވެ. އަލަންގެ ތުންފަތާއި ކުޅެލީ ވިހަ ހިނިތުންވުމެކެވެ.\nދޮރުހުޅުވައިލުމަށްފަހު އަލަން ކޮޓަރިތެރެއަށް ވަނެވެ. އަދި ދޮރު ތަޅުލިއެވެ. އަލަން މުޅި ކޮޓަރިތެރެއަށް ނަޒަރު ހިންގައިލިއެވެ. އެއީ ބޮޑު ކޮޓަރިއެވެ. އަލަންގެ ކޮޓަރިއަށް ވުރެންވެސް ބޮޑެވެ. މުޅި ކޮތަރީގައި ލައިފާ ހުރީ ހުދުކުލައެވެ. ހުރިހާ ފަރުނީޗަރެއްވެސް ހުރީ ހުދުކުލައިންނެވެ. އެއްފަރާތުގައި5ދޮރުފަތްލީ އަލަމާރިއެއް ހުރިއިރު ޖެހިގެން ހުރީ ބޮޑު ޑްރެސިންގް ޓޭބަލްއެކެވެ. ޑްރެސިންގް ޓޭބަލް މަތީގައި އެކި ވައްތަރުގެ ސެންޓާއި ރީތިވާ އެއްޗެހި ހުއްޓެވެ. ކޮޓަރީގެ އަނެއް ފަރާތުގައި ފޮތް ހަރުގަނޑެއް ހުއްޓެވެ. ލާނާއަކީ ފޮތްކިޔާހިތްވާ ކުއްޖެއްކަން އަލަންއަށް ދެނެގަންނާކަށް މާ ގިނައިރެއް ނުނެގިއެވެ. ހަރުގަނޑު ފުރާ ފޮތްބަރިބަރިއަށް ޖަހާފައި ހުރިއިރު ކޮޓަރީގެ ކުޑަދޮރާ ދިމާގައި ކޮފީ ޓޭބަލްއެއް ބަހައްޓާފައި ހުއްޓެވެ. އަދި ކޮޓަރީ ކަނެއްގައި ކުޑަވަރެއްގެ ސޯފާއެއްވެސް ހުއްޓެވެ. އަލަން މަޑު ހިނގުމެއްގައިގޮސް ލާނާގެ އަލަމާރި ހުޅުވައިލިއެވެ. މުޅި އަލަމާރީގައި ހުރީ ލާނާގެ ހެދުމެވެ. އެކި ބްރޭންޑް ތަކުގެ ޖިންސާއި ސޯޓެވެ. އެކި ކުލަކުލައިގެ ދަބަހާއި ހެދުމެވެ. ހުރިހާ އެއްޗެއްވެސް ހުރީ ވަރަށް ތަރުތީބުކޮށް ރީއްޗަށް ބަހައްޓައިފައެވެ. ލާނާގެ އެއްޗެހި ގިނަކަންފެނި އަލަންގެ ބޮލުގައި ރިއްސައިލިއެވެ. އިނދެގެން ގެއަށް ގެންގޮސް މި ހުރިހައި އެއްޗެއް އަލަމާރިއަށް އަޅާފައި އަލަންގެ އެއްޗެހި ލާނީ ކޮންތާކަށް ބާވައެވެ. އަލަން ވަށައިގެން ބަލައިލިއެވެ. މި ހުރިހައި އެއްޗެއްވެސް ލާނާ ގެންދާނެއެވެ. އަންހެންވެރިން ގެންނުޅުމަކީ ކުޑަކަމެއް ނޫނެވެ. އަލަންއަށް އަނގަހުޅުވިފައި ބަލަން ހުރެވުނީއެވެ.\nއެއްލި ކަޅިއަކުން އަލަންގެ ލޮލުގައި އަޅައިގަތީ ކުއީން ސައިޒް އެނދުގައި ރީތިކޮށް ނިދާފައި އޮތް ލާނާއެވެ. ގައިމަތީގައި އަޅާފައިއޮތް ކުއިލްޓުން ބައެއްއޮތީ ކެހިފައެވެ. ލައިގެންއޮތް ކުރު ޓީޝާޓުން ބައެއް މައްޗަށް ކެހިފައި އޮތުމުން އެ ދޮން ބަނޑު އޮތީ ހާމައަށް ފެންނާށެވެ. ނިދާފައި އޮންނައިރު ހީވަނީ ސްލީޕިންގް ބިއުޓީއެއް ހެންނެވެ. އަލަން މަޑު ހިނގުމެއްގައި އައިސް ލާނާގެ ކައިރީ އެނދުގައި އިށީނެވެ. އާޝޯހުވެފައި އަލަންއަށް ލާނާގެ މޫނަށް ބަލަންއިނދެވުނެވެ. އެ ހަށިގަނޑުގައި ބީހިލުމަށް ހިތްއެދެންފެށީ ކީއްވެކަމެއް ނޭނގެއެވެ. ދެވަނަ ސިކުންތުގައި އަލަން އޭނާގެ މަގްސަދު ހަނދާންވެ ދުބުމަ ގޮށްޖެހުނެވެ. އަލަން ލާނާގެ މޫނަށް ބަލަން އިނދެފައި ކުއްލިއަކަށް ލާނާގެ ބޯދަށުގައި އޮތް ބާލިސް ދަމައިގަތެވެ. ލާނާއަށް ސިއްސައިގެންގޮސް ހޭލެވުނީ ބޯދަށުގައި އޮތް ބާލިސް މީހަކު ދަމައިގަތީމައެވެ. އެވަގުތު ކައިރީގައި ހެވިފައިއިން އަލަންފެނި ލާނާ ފުންމައިގެން ތެދުވީ ބިރެއްފެނިގެން ތެދުވާހެންނެވެ.\n“އޯހ މައި ގޯޑް. ވަޓް ދަ ހެލް އަލަން. ކިހިނެއް މިތަނަށް ވަނީ. ކީއްތިކުރަނީ މިތާގަ. މަންމާ. ބައްޕާ…” ލާނާ ހަޅޭއްލަވަންފެށިއެވެ. އަލަން ބަލާކަށްނުހުރެ ލާނާގެ އަނގަމަތީގައި އަތްއެޅިއެވެ. “ޝޫޝް. މާ ބާރަށް ހަޅޭއްލަވާނެ ކަމެއްނެތް. މިގެޔަކުނެއް އެކަކުވެސް. ޖަސްޓް މީ އެންޑް ޔޫ. ޕަޕީފޭސް މަންމަ މަ މިތަނައް ވެއްދީވެސް. ޔޫ ނޯ ނިދާފަ އޮތީމަ ގޮވަން. ދެންވެސް މައިތިރިވެގެން ހަޅޭއްނުލަވާ އިނދޭ” އަލަން ފަހަރަކަށްވުރެއް ފަހަރެއް ދިޔައީ ލާނާ އާއި ގާތްވަމުންނެވެ. ލާނާ ސަލާމަތްވެވޭތޯ ކުރެވެންހުރި ހުރިހައި ކަމެއްކުރެވޭތޯބެލިއެވެ. ނަމަވެސް އަލަން ހުރީ އެއްއަތުން ލާނާގެ އަނގަމަތީގައި އަތްއަޅައި އަނެއްއަތުން ލާނާގެ ދެއަތް ފަހަތަށް ވާ ގޮތަށް ހިފަހައްޓާފައެވެ. ލާނާއިނީ މުޅިންހެން ހައްޔަރުވެފައެވެ. “ހިތުން މަގޭ ކުރިމައްޗަށް ނާރަންވެގެން ދޯ މިއަދު ނައީ އޮފީހަށް. އަދިވެސް ބައްޕަމެން ކައިރީވެސް ބުނީއެއް ނޫން. ޑޯންޓް ޓެސްޓް މައި ޕޭޝަންސް.” އަލަން ހީވީ ލާނާއަށް އިންޒާރެއް ދިންހެންނެވެ. ލާނާ ވާހަކަދައްކަން އުޅޭތީ އަލަން އޭނާގެ އަނގަމަތިން އަތްނެގިއެވެ. ނަމަވެސް އަދިވެސް ލާނާ އިނީ ހައްޔަރުވެފައެވެ. “އަލަން ޕްލީސް. ގިވް މީ ސަމް ޓައިމް. އަހަރެން އެވާހަކަ ދައްކާނަމޭ. އިދީއަށް ކަމެއް ނުކުރާތި.” ލާނާ އާދޭހާއިއެކު ވާހަކަ ދެއްކުމުން އަލަންގެ ކައިރިއަށް އިތުރަށް ރުޅިއައެވެ.” ކޮން ޓައިމެއް. މިހާރު ވަރަށް ޓައިމް ދީފިން. މިއަދު ނުބުނިއްޔާ ނިމުނީ. އެންޑް ޔޭސް. މީގެ ފަހުން އިދާން އާއި ނުވާނެ ވާހަކަވެސް ދައްކައިގެންނެއް. މަށަށް އެކަހަލަ ކަމެއްގެ އަޑު އެރިޔަސް މަގޭ ނުބައިކަން ދައްކާލާނަން. މީގެ ފަހުން އުޅެންވެސް ޖެހޭނި މަ ބުނާ ގޮތެއް ހަދައިގެން. މަ ރުޅިއަރުވަން އުޅެފިއްޔާ މާ ރީއްޗެއް ނުވާނެ.” އަލަން ހަރުކަށިކަމާއެކު ބުނެލިއެވެ. އެއަޑުގައިވީ ރުޅިވުރިކަމެވެ. ބަދަލު ހިފުމުގެ ރޫހެވެ. ލާނާގެ ހިތުގައި ނޭނގޭ ބިވެރިކަމެއް އުފެދުނެވެ. ކައިވެނީގެ ފަހުން އުޅެންޖެހޭނީ ކޮންހާލެއްގަ ބާއެވެ.\nބިރުންއިން ލާނާފެނި އަލަންގެ ކައިރިއަށް އަންނަނީ ނުލަފާ ހިންޏެކެވެ.ލާނާއަށް އަދި އިތުރަށް ޖެއްސުންކޮށްލަން އަލަން ބޭނުންވިއެވެ. އަލަން ފަހަރަކަށްވުރެއް ފަހަރެއް ލާނާގެ މޫނާ ކައިރިވަމުން ދިޔައެވެ. ލާނާ އިނީ ބިރެއްފެނިގެން ބަލާހެން އަލަންގެ ލޮލަށް ބަލާށެވެ. އަލަންގެ ހޫނު ނޭވާ ލާނާގެ މޫނަށް އެޅެމުންދިޔައިރު މިކަމުން އުނދަގޫވެފައި އިން ލާނާއިނީ ދެލޯމަރައި ތަގުޅިކޮށްގެންނެވެ. ހީވަނީ ނުބަލަން ހުވާކޮށްގެން އިންހެންނެވެ. އަލަންގެ ކައިރިވަމުންގޮސް ލާނާގެ ތުންފަތުގައި ބޮސްދިނެވެ. ލާނާ ފަހަތަށް ޖެހެން އުޅޭވަރަކަށް އަލަންގެ ގަޔާއި ލާނާ ކައިރި ކުރެއެވެ. އަލަން މަޑުމަޑުން ލާނާގެ ޓީޝާޓުގައި ހިފައިލިއެވެ. ވާންމިއުޅެނީ ކީއްކަން ލާނާގެ ސިކުނޑިއަށް ވިސްނޭކަށް ގިނައިރެއް ނުނެގިއެވެ. ލާނާގެ ހަށިގަނޑު ބިރުން ރޫރޫއަޅައިގަތެވެ.\nHello everyone. Eid Mubarak. Haveablessed eid and enjoy. So heres the 8th part of the story. Let me know what you all think of this part as well. Next part on saturday. Loves❤❤\nEpisode5and6ga alan ge mamma ge namuga innaani aasifa. But the actual name is aasima. Eii typing mistake eh. Mi kushah hurihaa kiyuntheringe kibain maaafah edhen.\nV.reethi..when next part… dhen kihinehvaani….alhey…edhemyhun dhw aslu gulheny….cant wait\nThankyou dear. Next part on saturday. ?\nYeiiii finally its uploaded?? and this part is amazing??varah intresting koh stry kuriyah midhani now this is one of my fav story in this site i love it❤❤❤❤ waiting for the upcoming part please next part ves avaha up koh dheychey???❤❤❤ and eid mubarak to you too\nThankyou so much cherry. Next part on saturday. Keep reading. ❤❤\nKoba next part….story awesome…☺☺☺?\nThankyou hai. Its uploaded. Keep reading. ❤?\nAnha koba next part mihaar kiyaahithun mihiree kehmadhuvefa\nThankyou eeko. Its already uploaded. ?\nMivarun vaahaka nuliyuneema vee ehnu…bunaa dhuvahakah up nukurevey\nIts already uploaded dear. Once the admin approves you can see it. Miburu ehen faharuthakah vuren dhigu vaane part. Keep reading?\nAdhives ney up vefa…ajaibeh\nGuys the episode has been uploaded yesterday. I have been checking since morning. Its still on pending. I dnt knw why its taking so long. ?\nކުށްވެރި ލޯބި 2


ރައީސް ޔާމީންއަށް ހުކުމް ކުރުން މިއަދު، ގާޒީ ހައިލަމް ޖޭއެސްސީގައި! | | Sangu News\nރައީސް ޔާމީންއަށް ހުކުމް ކުރުން މިއަދު، ގާޒީ ހައިލަމް ޖޭއެސްސީގައި!\n5 ނޮވެމްބަރ 2019 - 04:31\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްގެ މައްޗަށް ދައުލަތުން އުފުލާފައިވާ މަނީލޯންޑާ ކުރުމުގެ ދައުވާގެ ހުކުމް އިއްވުން މިއަދު މެންދުރު ފަހު 1:00 އަށް ތަވާލް ކޮށްފައި ވަނިކޮށް މައްސަލަ ބައްލަވާ ކްރިމިނަލް ކޯޓުގެ އިސް ގާޒީ އަހުމަދު ހައިލަމް ޖުޑިޝަލް ސާވިސް ކޮމިޝަން (ޖޭއެސްސީ) އަށް ހާޒިރުކޮށް އޭނާގެ ސުލޫކީ މައްސަލަ ތަހުގީގު ކުރަން ފަށައިފިއެވެ.\nއިސް ގާޒީ ހައިލަމް ޖޭއެސްސީއަށް ހާޒިރުކޮށްފައި ވަނީ މިއަދު ހެނދުނު 8:00 ގައެވެ. ޖޭއެސްސީގެ ބައްދަލުވުންތައް އާންމު ގޮތެއްގައި ބާއްވަނީ ކޮންމެ ހަފްތާއެއްގެ ހޯމަ އަދި ބުދަ ދުވަހުއެވެ.\nގާޒީ ހައިލަމް ޖޭއެސްސީއަށް ހާޒިރުކޮށްގެން ޖޭއެސްސީގެ ބައްދަލުވުން ކުރިއަށް ގެންދަނީ ނަސްރުގެ ދުވަހާ ގުޅިގެން ކުރިމިނަލް ކޯޓުގެ އިޖުތިމާއީ ކަންކަމުގައި މަޝްވަރާކޮށް ހިޔާލު ބަދަލު ކުރުމަށް ހަދާފައިވާ ވައިބާ ގުރޫޕަށް ހައިލަމް ފޮނުއްވި ތަހުނިޔާގެ މެސެޖަކާ ގުޅިގެންނެވެ، އެ މެސެޖްގައި ހިމެނޭ ކުރެހުމުން ފެންނަނީ ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭނު ޖަހައި ދަމާފައި ގެންދާ ތަނެވެ. އޭގެ އިތުރަށް ބާޣީ ލުތުފީ އާއި އެހެން ވެސް ބަޣާވާތާ ގުޅޭ މީހުން ކުރެހުމުގައިވެ އެވެ.\nހައިލަމް ޖޭއެސްސީއަށް ހާޒިރުކޮށްގެން ސުލޫކީ މައްސަލަ ބަލަމުންދާއިރު އޭނާ ވަނީ ނަސްރުގެ ދުވަހާއި ގުޅިގެން ކުރި ޕޯސްޓަށް މާޢާފަށް އެދިވަޑައިގެންފައެވެ.\nހަމައެހެންމެ ރައީސް ޔާމީންގެ މައްސަލަ ތާވަލް ކޮށްފައި ވަނިކޮށް ގާޒީ ހައިލަމް ޖޭއެސްސީއަށް ހާޒިރުކޮށްގެން މައްސލަަ ކުރިއަށް ގެންދާތީ އިދިކޮޅު މެމްބަރުން ދަނީ މަޖިލީޙުގެ ތަޅުމުގައި އިހުތިޖާޖު ކުރަމުންނެވެ.


Court Amurehge Dhashun Mohamed Ismail Anehkaaves Hayyaru Kohfi\nކޯޓު އަމުރެއްގެ ދަށުން މުހައްމަދު އިސްމާއިލް އަނެއްކާ ވެސް ހައްޔަރުކޮށްފި\n21 މޭ 2022 - 00:20:17\nއިންޑިއާ އައުޓް ކެމްޕޭން ހިންގާތީ މިމަހުގެ 18 ވަނަ ދުވަހު ހައްޔަރުކުރި ހޯރަފުށި ދާއިރާގެ ކުރީގެ މެންބަރު މުހައްމަދު އިސްމާއީލް އަނެއްކާވެސް ހައްޔަރުކޮށްފި އެވެ.\nފުލުހުން މުހައްމަދު އިސްމާއިލް ހައްޔަރުކޮށްފައި ވަނީ މީގެ ކުޑައިރުކޮޅެއް ކުރިންނެވެ. މިފަހަރުވެސް އޭނާ ހައްޔަރު ކުރީ އިންޑިޔާ އައުޓް ހަރަކާތްތައް ކުރިއަށް ގެންދާތީ އެވެ.\nމުހައްމަދު އިސްމާއިލް ހައްޔަރު ކުރުމާއި ގުޅިގެން، އިދިކޮޅު ކޯލިޝަންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ އާސިފް ވިދާޅުވީ، މުހައްމަދު އިސްމާއިލް ހައްޔަރު ކުރިއިރު ގާނޫނީ ގޮތުން ފުރިހަމަ ވާންޖެހޭ ކަންކަން ފުރިހަމަ ނުވާ ކަމަށެވެ.\nމުހައްމަދު އިސްމާއިލް މިރޭ ހައްޔަރުކޮށްފައި ވާއިރު، މިމަހުގެ 18 ވަނަ ދުވަހު، ފުލުހުންގެ ފަރާތުން ލިބުނު އަނިޔާތަކުގެ މައްސަލަ އެޗްއާރުސީއެމަށް ހުށަހެޅުމަށް އެ އިދާރާއަށް ގޮސް ހުއްޓާ ފުލުހުން ވަނީ އޭނާ ހައްޔަރުކޮށްފައެވެ.\nމުހައްމަދު އިސްމާއިލް އެފަހަރު ހައްޔަރު ކުރި ކޯޓު އަމުރުގައި ބުނެފައިވާ ގޮތުގައި އޭނާ ހައްޔަރު ކުރީ ރާއްޖޭގެ އެކި ކަންކޮޅުތަކުގައި ރާވައިގެން ހިންގާ ހަރަކާތެއްގެ ގޮތުގައި "އިންޑިއާ އައުޓް" ނަމުގައި ކުރިއަށް ގެންދާ އެއްވުންތަކާއި ރެލީތައް ބޭއްވުމުގައި އިސްކޮށް ހަރަކާތްތެރިވާތީ އެވެ.\nއަދި އާންމުކޮށް ފެންނާނެހެން އިންޑިއާއާ ދެކޮޅުކަން ހާމަވާ ފަދަ ގޮތަށް އިންޑިއާގެ ގައުމީ ދިދައިގައި ކުލަތަކާއި ނިޝާން ބޭނުންކޮށްގެންނާއި އިންޑިއާ އައުޓް އަދި އިންޑިއާ އައުޓް ރަމްޒުވާނޭހެން ލިޔެގެން ބެެނާތަކާއި ކުރެހުންތައް ތަކުރާރުކޮށް މާލެ އާއި ރާއްޖޭގެ އެކި ސަރަހައްދުތަކަށް ފޯރުކޮށްދީފައިވާތީ ކަމަށެވެ.


Yamaki Co. Ltd ge Raees aai Raees Solih bahddhalu kurahvvaifi - One Online\nޔަމާކީ ކޯ ލިމިޓެޑްގެ ރައީސް އަދި ސީނިއާ މެނޭޖްމަންޓާއި ރައީސް ސޯލިހު ބައްދަލު ކުރައްވަނީ --- ފޮޓޯ: ރައީސް އޮފީސް\nޔަމާކީ ކޯ ލިމިޓެޑްގެ ރައީސް އާއި ރައީސް ސޯލިހު ބައްދަލު ކުރައްވައިފި\nޖަޕާނަށް މިހާރު ކުރައްވަމުން ގެންދަވާ ރަސްމީ ދަތުރުފުޅުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ޔަމާކީ ކޯ ލިމިޓެޑްގެ ރައީސް ޔޮޝިހިރޯ ކިޑޯ އާއި ބައްދަލު ކުރައްވައިފިއެވެ.\nޔަމާކީ ކޯ ލިމިޓެޑް އަކީ އެ ކުންފުނީގެ ސަބްސިޑަރީ ކުންފުންޏެއް އައްޑޫގައި ހިންގަމުން އަންނަ ކުންފުންޏެކެވެ. އެގޮތުން އެ ކުންފުނިން އައްޑޫގައި ހިންގަމުން އަންނަނީ "ޔުއަރ މޯލްޑިވިއަން އައްޑޫ ކަޓުސުސުއޮބުޝި ޕްރައިވެޓް ލިމިޓެޑް"ގެ ނަމުގައި ހިންގާ ކުންފުންޏެކެވެ. މި ބައްދަލުވުމުގައި، އައްޑޫގައި އެކުންފުނިން ފެކްޓްރީއެއް ހިންގައި ދިގު މުއްދަތަކަށް ރާއްޖެއަށް އިންވެސްޓްކޮށްފައިވާތީ އެކަން ފާހަގަކޮށް ރައީސް ވަނީ ކުންފުނީގެ ވެރިންނަށް ޝުކުރު ދަންނަވާފައެވެ.\nމި ބައްދަލުވުމުގައި ޔަމާކީ ކޯ ލިމިޓެޑްގެ ރައީސް ޔޮޝިހިރޯގެ އިތުރުން ކުންފުނީގެ ސީނިއާ މެނޭޖްމަންޓްގެ ބޭފުޅުންވެސް ބައިވެރިވެ ވަޑައިގެންނެވިއެވެ. އަދި މަސްވެރިކަމާ ބެހޭ ދާއިރާއިން ރާއްޖެއަށް އިންވެސްޓްމަންޓް އިތުރު ކުރުމާ ގުޅޭ ގޮތުން މަޝްވަރާކުރެއްވިއެވެ.\n2016 ވަނަ އަހަރުން ފެށިގެން ޔަމާކީ ކޯ ލިމިޓެޑުން އައްޑޫގައި ހިންގާ ކުންފުންޏަކީ އެ ކުންފުނީގެ ފެކްޓްރީގައި "ކަޓުސުއޮބުޝި" އުފެއްދުމަށް ރާއްޖޭގެ މަސްވެރިންގެ އަތުން އަހަރަކު 200 ވަރަކަށް ޓަނުގެ މަސް ގަންނަ ކުންފުންޏެކެވެ. "ކަޓުސުއޮބުޝި" އަކީ ޖަޕާނުން މަސް ހިއްކައި، އަވީލައިގެން ހަދާ މަހުގެ ބާވަތެކެވެ. ރައީސް އޮފީހުން މައުލޫމާތު ދިން ގޮތުގައި މި ކާރުހާނާއިން ރާއްޖޭގެ މަސްވެރިކަމުގެ ދާއިރާގެ މަސައްކަތްތެރިކަން އިތުރުކޮށްދެއެވެ.\nގުޅޭ ޓެގު ޖަޕާން ރައީސް އިބްރާހިމް މުހައްމަދު ސޯލިހު އައްޑޫ ސިޓީ


BML community fund ge ehee ithuru fas rashakah\nބީއެމްއެލް އިން އެހީ ދިން ޕްރޮޖެކްޓްތަކުގެ ތެރެއިން-- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) ގެ އަހަރެންގެ ބޭންކް ކޮމިނިއުޓީ ފަންޑުގެ ތިންވަނަ ކުއާޓާގައި ހުށަހެޅުނު ޕްރޮޕޯސަލްތަކުގެ ތެރެއިން އެންމެ ފާހަގަކުރެވޭ ފަސް ޕްރޮޖެކްޓް ހޮވައިފި އެވެ.\nއަހަރެންގެ ބޭންކުން ކޮންމެ ކުއާޓާއެއްގައި ހުށަހަޅާ ޕްރޮޕޯސަލްތަކުގެ ތެރެއިން އެންމެ ރަނގަޅު ފަސް ޕްރޮޕޯސަލް ހޮވައި ކޮންމެ ޕްރޮޕޯސަލެއްގައި ހިމެނޭ ހަރަކާތް ހިންގުމަށްޓަކައި 50,000 ރުފިޔާ ދިނުމަށް ކަނޑައަޅާފައި ވެއެވެ.\nމި ކުއާޓަރުގައި ހޮވާފައިވާ ފަސް ޕްރޮޖެކްޓަކީ\nހއ. ކެލާ ސްކޫލު ކުރިމަތީގައި ދަރިވަރުންނާއި ބެލެނިވެރިން ބޭނުންކުރުމަށް ހިޔާވާ ތަނެއް ހެދުން - އައިޑިއާ\nބީއެމްއެލްގެ މެނޭޖާ ޕަބްލިކް ރިލޭޝަންސް މުހައްމަދު ސައީދު ވިދާޅުވީ ބޭންކުގެ އެންމެ ބޮޑު އަމާޒަކީ ބޭންކަަށް ލިބޭ ފައިދާ މުޖުތަމައަށް ފޯރުކޮށްދިނުން ކަމަށާއި މިކަމުގެ ސަބަބުން މުޖުތަމައުގެ ކުރިއެރުމަށާއި ލާބައަށް ކުރާ މަސައްކަތް އިތުރުވެގެން ގޮސްފައިވާ ކަމަށެވެ.\n"ބޭންކުގެ އެންމެ ބޮޑު އެއް އަމާޒަކީ ބޭންކަށް ލިބޭ ފައިދާ އަނބުރާ މުޖުތަމައަށް ފޯރުކޮށްދިނުން. ކޮމިއުނިޓީ ފަންޑާއެކު ރާއްޖޭގެ އެކި ކަންކޮޅުތަކުގައި ހިންގަމުންދާ ޕްރޮޖެކްޓްތަކަށް މާލީ ގޮތުން އެހީތެރިކަން ފޯރުކޮށްދީ މުޖުތަމައުގެ ކުރިއެރުމަށާއި ލާބައަށް ކުރާ މަސައްކަތް މިވަނީ އިތުރުވެގެން ގޮސްފަ. އަދި މި ފަންޑުގެ ދަށުން މިހާތަނަށް މިވަނީ ދިހަ ރަށެއްގައި މުޖުތަމައަށް ފައިދާކުރާ ޕްރޮޖެކްޓްތަކެއް ހިންގުމަށް އެހީތެރިކަން ފޯރުކޮށްދީފައި،" މުހައްމަދު ސައީދު ވިދާޅުވިއެވެ.\n"އަހަރެންގެ ބޭންކް ކޮމިއުނިޓީ ފަންޑު" އިފްތިތާހްކޮށްފައި ވަނީ ދިވެހިންނާއި ދިވެހި މުޖުތަމައުތަކާ އޮތް ގުޅުން ބަދަހި ކުރުމަށް "އަހަރެންގެ ބޭންކް"ގެ ނަމުގައި މުޅި ރާއްޖެއަށް އަމާޒުކޮށްގެން ބޭންކުން ކުރިއަށްގެންދާ ޕްރޮގްރާމް ދަށުންނެވެ. މި ޕްރޮގްރާމްގެ ދަށުން މިއަހަރު ތެރޭގައި ބީއެމްއެލް އިން ވަނީ ނުކުޅެދުންތެރިކަން ހުންނަ 60 ފަރާތަކަށް މޮޓޮރައިޒްޑް ވީލްޗެއާ ހަދިޔާކޮށްފައެވެ.\nދައުލަތުގެ 0 ހިއްސާވާ ކުންފުންޏަކުން ކުއާޓާތަކުގައި އަދަދުން ދޭއިރު ނިކަމެތި ވަޒީފާ އަދާކުރާ ރައްޔަތުމީހާގެ ޕެންސަން ރުފިޔާ ކީއްވެގެންތޯ ނުދެވެންވީ؟ ހައްޖަށް ދިޔުމަށްޓަކައިވެސް އެ ރުފިޔާތަކުން % އިން ބޭނުންކުރާ އުސޫލު ކަމަކުނުދޭ!


LUI KHABARU: Dhe haram farumaa kuri Engineer ge vaaaka | ThePress\n18 April 2022, 15:38\nދެހަރަމްގެ މިސްކިތް ފަރުމާކުރި އިންޖިނިއަރު ޑރ. މުހައްމަދު ކަމާލް އިޝްމާއީލް\nމުސްލިމުންގެ އެންމެ މުގައްދަސް ދެ މިސްކިތް ކަމަށްވާ މާއްކާގެ ހަރަމްފުޅާއި މަދީނާގެ މިސްކިތް ފުޅާކޮށް ފަރުމާކުރަން އެންމެ ފުރަތަމަ ހާވަލުކުރީ މިސްރުގެ އިންޖިނިއަރެއް ކަމަށްވާ ޑރ. މުހައްމަދު ކަމާލް އިސްމާއީލާއެވެ.\n1908 ގައި ދުނިޔެއަށް އުފަންވީ ޑރ. މުހައްމަދު ކަމާލަކީ ޅައުމުރުގައި ވެސް އާދަޔާ ހިލާފް ހުނަރެއް ދެއްކި ޒުވާނެކެވެ. މިގޮތުން، އޭނާއަކީ މިސްރުގައި އެންމެ ޒުވާން އުމުރުގައި ސާނަވީ ތައުލީމް ނިންމާ ސެޓްފިކެޓް ހާސިލްކުރި ދަރިވަރުގެ އިތުރުން އޭނާއަކީ އެންމެ ޅައުމުރުގައި ރޯޔަލް ސްކޫލް އޮފް އިންޖިއަރިން އަށް ވަދެ އެތަނުން ދަސްވެނިވި ދަރިވަރުވެސް މެއެވެ.\nމީގެ އިތުރުން ޑރ. ކަމާލް މުހަމައްދަކީ އިސްލާމިކް އާކިޓެކްޗާއާ ބެހޭ ގޮތުން ޕީއެޗްޑީ ނަގަން ޔޫރަޕަށް ދިއުމުގެ ފުރުސަތު ލިބުނު މިސްރުގެ އެންމެ ހަގު ދަރިވަރެވެ. ކިޔަވާ ނިމިގެން އެނބުރި މިސްރަށް އައިސް ޑރ. ކަމާލް މުހައްމަދު ވަނީ އޭރު ބޭރުގެ އިންޖިނިއަރުން މިސްރުގައި ކުރަމުން ދިޔަ މަސައްކަތްތަކާ ހަވާލުވެފައެވެ. މިކަމުގެ ސަބަބުން އޭނާއަށް ގިނަ ޝަރަފުތައް ލިބިގެން ދިޔަ އިރު އޭނާވީ މުސްލިމްގެ މުގައްދަސް ދެ މިސްކިތް ބޮޑުކުރުމަށް ފުރަތަމަ ހިންގި ޕްރޮޖެކްޓްގެ އިންޖިނިއަރަށެވެ.\nޑރ. ކަމާލްގެ މަސައްކަތްތައް އެއްވެސް އުޖޫރައެއް ބޭނުމެއް ނުވި\nހަރަމްފުޅު ބޮޑުކުރުމަށް އޭނާ ކުރެހި ޑޒައިން ބޭނުން ކުރި އިރު އެ މަސައްކަތް ސުޕަވައިޒް ކުރީ ވެސް ޑރ. ކަމާލެވެ. އެމަސައްކަތަށް އޭނާއަށް އެތަށް މިލިއަން ޑޮލަރެއް ލިބުނު ނަމަވެސް އޭގެ ތެރެއިން އެއްވެސް ފައިސާއެއްގައި ހިފުމަށް ޑރ. ކަމާލު ދެކޮޅު ހެދިއެވެ. އަދި އޭނާ ބުނިކަމަށް ވެއެވެ.\n"ދެ ހަރަމްގައި އަހަރެން ކުރި މަސައްކަތަށް ފައިސާ ގަބޫލުކުރާން ވީ ކީއްވެ ހެއްޔެވެ؟ އޭރުން އެންމެ ފަހު ދުވަހުން އަހަރެން ހެއްދެވި ރަސްކަލާނގެއާ އަހަރެން ބައްދަލުކުރާނީ ކިހިނެއް ހެއްޔެވެ؟"\nމައްކާގައި ހުންނަ މަސްޖިދުލް ހަރަމް/ފޮޓޯ: ވެލްކަމް ސައުދީ\nމަދީނާ މިސްކިތަށް ބޭނުންވި ސަންގުމަރުމަރުގެ ވާހަކަ\nހަރަމްފުޅަށް ޑރ. ކަމާލް ގެނައި އެއްބަދަލަކީ ގެފުޅު ވަށައިގެން ތޮވާފް ކުރަން އޮންނަ ބިންމަތީގައި ސަންގްމަރުމަރުގެ ޓައިލް ޖެހުމެވެ. ސަންގްމަރުމަރަކީ ހޫނުވުން ކުޑަކުރާ އެއްޗަކަށްވާ އިރު މިކަމަށް ބޭނުންވާ ސަންގުމަރުމަރު ލިބެން ހުންނަނީ ގްރީސްގައި ހުންނަ ކުޑަކުޑަ ފަރުބަދައަކުންނެވެ.\nޑރ. ކަމާލް ގްރީސްއަށް ގޮސް އެ ސަންގުމަރުމަރު ގަތުމުގެ އެއްބަސްވުން ހެދި އިރު އޭރު އޭނާ ގަތީ އެކަމަށް ބޭނުންވާ ސަންގުމަރުމަރުގެ ދެބައިކޮޅަ އެއްބައެވެ. ދެން މައްކާއަށް އައިސް މިސްކިތުގައި ހުދު ސަންގުމަރުމަރު ޓައިލްސް ޖެހުމުގެ މަސައްކަތްކޮށް ކުރިއަށް ގެންދިޔައީި ވެސް ޑރ. ކަމާލްގެ ބެލުމުގެ ދަށުންނެވެ.\nމަދީނާގައި ހުންނަ މާތް މުގައްދިސް މިސްކިތް/ ފޮޓޯ: ގޫގަލް\nއޭގެ 15 އަހަރު ފަހުން ސައުދީގެ ސަރުކާރުން ވަނީ މަދީނާގެ މިސްކިތުގައި ވެސް މި ސަންގުމަރުމަރު ބޭނުން ކުރުމަށް ޑރ. ކަމާލްގެ ކިބައިން އެދިފައެވެ. އިންޖިނިއަރު ޑރ. ކަމާލް ބުނީ ސައުދީގެ ރަސްގެފާނުގެ އޮފީހުން މަދީނާ މިސްކިތުގައި ވެސް އެ ސަންގުމަރުމަރު ބޭނުންކުރަން އެދުމުން އޭނާ ވަރަށް ބިރުގަތް ކަމަށެވެ. އެއީ މިއީ ދުނިޔެއިން ވެސް ހަމައެކަނި ގްރީސްއިން ލިބޭ އެއްޗަކަށް ވެފައި މީގެ 15 އަހަރުކުރިން އޭނާ ވަނީ އެ ވިއްކާ މީހާގެ އަތުގައި ހުރި ސަންގުމަރުމަރުން ދެބައިކުޅަ އެއްބައި ގަނެފައި ކަމަށްވާތީއެވެ.\nޑރ. ކަމާލް ގްރީސްއަށް ދިއުމުން އެނގުނީ ކުރިން ގަތް ސަންގުމަރުމަރުގެ ސްޓޮކް ހުސްވިކަމެވެ. އެހެން ނަމަވެސް އެކަމާ ހިތްވަރު ދޫކޮށް ނުލާ އެސްޓޮކް ގަތް ކުންފުންޏެއް ހޯދުމަށް މަސައްކަތް ފެށިއެވެ. އެމަސައްކަތުން އެނގުނީ ނަސީބު ދިމާކުރި ގޮތުން އެސްޓޮކް ގަތީ ސައުދީގެ ކުންފުންޏަކުން ކަމެވެ.\nސައުދީއަށް ގޮސް އެބުނާ ކުންފުނީގެ އޮފީހަށް ޑރ. ކަމާލް ދިޔައެވެ. އެކުންފުނިން ބުނީ އޭރު ގަތް ސަންގުމަރުމަރު އަދި ވެސް ހަމަ ސްޓޮކްގައި ބޭނުންނުކޮށް ހުރި ކަމަށެވެ. އެހަބަރު ލިބުމާއެކު ޑރ. ކަމާލްއަށް ހުރި ތަނަށް ތިރިވެ ރޮވޭގޮތްވިއެވެ. ސަންގުމަރުމަރު ގަތް ކުންފުނީގެ ވެރި މީހާ އޭނާ ރޮނީ ކީއްވެތޯ ސުވާލުކުރިއެވެ. ޑރ. ކަމާލް އޭނާއަށް އެސަންގުމަރުމަރުގެ ވާހަކަ ކިޔާ ދިނެވެ. އަދި އެގަންނަން ސައުދީގެ ރަސްގެފާނު ދެއްވާފައި އޮތް ބްލޭންކް ޗެކް ދިއްކޮށްލިއެވެ.\nއެހެން ނަމަވެސް އެ ކުންފުނީގެ ވެރި މީހާވެސް އެސަންގުމަރުމަރަށް އެންމެ ލޯލާރިއެއްވެސް ބޭނުމެއް ނުވިއެވެ. ބަދަލުގައި އޭނާ މިސްކިތުގެ ބޭނުމަށް އެތަކެތި ހަދިޔާ ކުރިއެވެ. އޭނާ ބުނީ ގްރީސްގެ ކުޑަ ކުންފުންޏަކުން އެފަދަ އަގު ބޮޑު ސަންގުމަރުމަރު ޓައިލްސްތަކެއް ގަންނަން އޭނާ ބޭނުންވި ސަބަބެއް ނުވިސްނުނު ކަމަށާ އެތަކެތި ގަނެ ބޭނުން ނުކޮށް އެހެން ބެހެއްޓީ ކީއްވެ ކަމެއް ވެސް ނޭނގުނު ކަމަށެވެ. އެހެން ނަމަވެސް މިއަދު ޑރ. ކަމާލް އެތަކެތި ހޯދަން އައުމުން މިއީ މާތް ﷲގެ ހިކުމަތްތެރި ހިދާޔަތެއް ކަން ވިސްނުން ކަމަށް ވެސް އެމީހުން ބުންޏެވެ.\nޑރ. ކަމާލް 100 އަހަރު ވަންދެން ދުނިޔޭގައި އުޅުނު\n2008 ވަނަ އަހަރު ދުނިޔެއާ ވަކިވެގެން ދިޔަ ޑރ. ކަމާލް މުހައްމަދުގެ ހަޔާތުގެ ގިނަ ދުވަސްތައް ހޭދަކުރީ ދީނަށްޓަކައެވެ. އުމުރުން 44 އަހަރުގައި އަލަތު ކައިވެނި ކުރިއިރު ދެމަފިރިންނަށް ފުރަތަމަ ދަރިއަކު ލިބުނުތާ މާގިނަ ދުވަހެއް ނުވެ އަންހެނުން ނިޔާވިއެވެ. އެއަށް ފަހު ޑރ. ކަމާލްގެ މުޅި ހަޔާތުގެ ބާކީ އޮތް ބައި ހޭދަކުރި އަޅުކަމާ ހެޔޮ އަމަލުތައް ކުރުމުގައެވެ. 100 އަހަރު ދުނިޔޭގައި އޭނާ އުޅުނު އިރު އުމުރުގެ ފަހުބައި ނިންމީ ދެހަރަމުގެ ހިދުމަތުގައެވެ.\nރިޕޯޓް ރޯދަ ލައިފްސްޓައިލް ލުއި ހަބަރު\nހޯމަ ދުވަހުން ފެށިގެން ކަދުރު ބަހާނެ\nވާހަކަ: ކުށަކީ ކޮބާ؟ (15)\nޝަޒްނީ: ލެކްޗަރާއެއް ކޮންސަލްޓަންޓެއް، ދިނީ އަގު ހުރި މެސެޖުތަކެއް!\nވާހަކަ: ކުށަކީ ކޮބާ؟ (14)\nވާހަކަ: ކުށަކީ ކޮބާ؟ (13)


narudhoo case bodu cluster akah vedhaane- DR- AFZAL\nނަރުދޫ ކޭސް ބޮޑު ކްލަސްޓަރ އަކަށް ...\nދެން ފުވައްމުލައް ސިޓީ ބަނދަރު ސަރަހައްދަށް ...\nމިމަހުގެ 15ވަނަ ދުވަހު މާލެއިން ފުރައިގެން އުތުރުގެ ރަށްތަކަށް ދަތުރުކުރި އަމާޒު ބޯޓުގެ ކެޕްޓަން ކޯވިޑް-19އަށް ޕޮޒިޓިވްވުމާ ގުޅިގެން މިހާތަނަށް ޕްރައިމަރީ ކޮންޓެކްޓްވި 113 މީހުންގެ ތެރެއިން9މީހަކު ޕޮޒިޓިވް ވެފައިވާކަމަށާއި، މިއީ ވަރަށްބޮޑު ކްލަސްޓަރ އަކަށް ވެދާނެކަމަށް ނޭޝަނަލް އިމަރޖެންސީ އޮޕަރޭޝަން ސެންޓަރުން ވިދާޅުވެއްޖެއެވެ.\nނޭޝަނަލް އިމަރޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޓެގްޓީމްގެ ޑޮކްޓަރ ޑރ.އިބްރާހިމް އަފްޒަލް ވިދާޅުވީ އަމާޒު ބޯޓުގެ ކެޕްޓަން ޕޮޒިޓިވް ވުމާ ގުޅިގެން މިހާތަނަށް ބެލިބެލުމުން ގިނަ ބަޔަކާއި ކޮންޓެކްޓް ވެފައިވާކަން ފާހަގަކުރެވިފައިވާކަމަށެވެ.\nނޭޝަނަލް އިމަރޖެންސީ އޮޕަރޭޝަން ސެންޓަރުގެ ތަރުޖަމާނު މުޙައްމަދު މަބްރޫކް އަޒީޒް ވިދާޅުވީ އޭގެ ތެރެއިން9މީހަކު ޕޮޒިޓިވް ވެފައިވާއިރު، 8 މީހުން ނިސްބަތްވަނީ ނަރުދޫއަށް ކަމަށެވެ. އަދި އަނެއްމީހާއަކީ މިލަންދޫއަށް ނިސްބަތްވާ މީހެއްކަމަށްވެސް މަބްރޫކް ވިދާޅުވިއެވެ.\nއަމާޒު ބޯޓުގެ ކެޕްޓަން ނިސްބަތްވާ ނަރުދޫގައި މިހާރު މުޖުތަމައުގައި ބަލި ފެތުރޭކަމަށް ބެލެވޭތީ ޚާއްސަ ފިޔަވަޅުތަކެއް އަޅަމުންދާކަމަށް ޑރ.އަފްޒަލް ވަނީ ވިދާޅުވެފައެވެ.\n98 މީހުންނާއެކު ށ.ނަރުދޫއަށް ދަތުރުކުރި “އަމާޒު” ބޯޓުގެ ކެޕްޓަން ކޯވިޑް-19އަށް ޕޮޒިޓިވްވެފައިވާއިރު، އެ ބޯޓު ވަނީ ވަރަށް ގިނަ ރަށްރަށަށް ދަތުރުކޮށްފައެވެ.\nމިއަދު ( 11 ސެޕްޓެމްބަރ 2020 ވަނަ ދުވަހު ) މީދޫގެ މިސްކިތްތަކުގައި އިމާމުވެ ހުކުރު ކުރެއްވުމަށް ހަމަޖެހިފައިވާ ...\nބައެއް ވަޒީރުން ވަކިކޮށް ކެބިނެޓަށް ބޮޑެތި ބަދަލުތަކެއް ގެނައުމުގެ މަސައްކަތް ރައީސް ފައްޓަވައިފި\nބައެއް ވަޒީރުން ވަކިކޮށް ކެބިނެޓަށް ބޮޑެތި ބަދަލުތަކެއް ގެނައުމުގެ މަސައްކަތް ރައީސް އިބްރާހިމް މުޙައްމަދު ޞާލިޙް ފައްޓަވައިފިއެވެ. ވަޒީރުންގެ ...


Turkey gai 18,500 ah vure gina sarukaaru muvahzafun vakikohfi\nތުރުކީގައި 18،500 އަށް ވުރެ ގިނަ ދައުލަތުގެ މުވައްޒަފުން ވަކިކޮށްފި\nތުރުކީގެ ރަސްމީ ގެޒެޓުގައި އާންމުކޮށްފައިވާ ގަރާރެއް ގައިވާ ގޮތުން، ދައުލަތުގެ އެކި މުއައްސަސާތަކުން ޖުމްލަ 18،632 މުވައްޒަފުން ވަނީ ވަޒީފާ އިން ވަކިކުރެވިފައި. -- ފޮޓޯ: ގެޓީ އިމެޖަސް\nއަންކާރާ (ޖުލައި 8) - ޓެރަރިސްޓް ޖަމާއަތްތަކާއި ގުޅުންހުރި ކަމަށް ބުނެ، 18،500 އަށް ވުރެ ގިނަ ދައުލަތުގެ މުވައްޒަފުން ތުރުކީ ސަރުކާރުން މިއަދު ވަކިކޮށްފި އެވެ.\nތުރުކީގެ ރަސްމީ ގެޒެޓުގައި އާންމުކޮށްފައިވާ ގަރާރެއް ގައިވާ ގޮތުން، ދައުލަތުގެ އެކި މުއައްސަސާތަކުން ޖުމްލަ 18،632 މުވައްޒަފުން ވަނީ ވަކިކުރެވިފަ އެވެ. މިގޮތުން، 8،998 ފުލުހުންނާއި 3،077 ސިފައިން ހިމެނެ އެވެ. މީގެ ތެރޭގައި ވައިގެ ސިފައިންގެ 1،949 މީހުންނާއި ކަނޑުގެ ސިފައިންގެ 1،126 މީހުން ހިމެނެ އެވެ. އަދި 1،052 ސިވިލް ސާވިސް މުވައްޒަފުންގެ އިތުރުން ތިން ނޫހާއި، އެއް ޓީވީ ސްޓޭޝަނާއި 12 އެސޯސިއޭޝަނެއް ވަނީ ބަންދުކުރެވިފަ އެވެ.\nއެ ގައުމުގެ މީޑިއާ ރިޕޯޓްތައް ބުނާގޮތުން، މިއަދުގެ ގަރާރަކީ އެންމެ ފަހުގެ ގަރާރުކަމުގައި ވެދާނެ ކަމަށާއި، 2016 އިން ފެށިގެން އިއުލާނުކޮށްފައިވާ ކުއްލި ނުރައްކަލުގެ ހާލާތު، މާދަމާ އުވާލުމުގެ އިޝާރާތެއް ލިބިފައިވާކަމަށެވެ.\nރައީސް ރަޖަބް ތައްޔިބު އުރުދުޣާނާއި ދެކޮޅަށް ކުރި ބަޣާވާތެއް ނާކާމިޔާބު ކޮށްލުމަށްފަހު، އެއް ލައްކަ އަށް ވުރެ ގިނަ ސިފައިންނާއި ސަރުކާރު މުވައްޒަފުން ވަނީ ވަޒީފާ އިން ވަކިކޮށްފަ އެވެ. އަދި އެ ބަޣާވާތާއި ގުޅިގެން 50،000 އަށް ވުރެ ގިނަ މީހުންނަށް ވަނީ ދައުވާކޮށް ހައްޔަރުކުރެވިފަ އެވެ.\nބާރުތައް އިތުރުކޮށް، އުރުދުޣާން ވަނީ 2019 ވަނަ އަހަރު ބާއްވަންޖެހޭ ރިޔާސީ އިންތިހާބު މިދިޔަ މަހަށް އަވަސްކޮށް، ބޮޑު އަގުލަބިއްޔަތަކުން އިންތިހާބު ކާމިޔާބު ކުރައްވާފަ އެވެ.\nތުރުކީން އަމިއްލަ ހަތިޔާރުގެ ސިނާއަތެއް އުފައްދަނީ


Muslim Anhen Kanbalunnah Nike Kunfunin Swimwear Eh Tha'araf Koffi - Vaguthu\nމުސްލިމް އަންހެން ކަނބަލުންނަށް ނައިކް ކުންފުނިން ސްވިމްވެއާ އެއް ތަޢާރަފްކޮށްފި\nނައިކް ކުންފުނިން ފުރަތަމަ ފަހަރަށް ބުރުގާ އަޅާ އަންހެނުންނަށް ޚާއްސަކޮށްގެން ސްވިމް ވެއާއެއް ލޯންޗުކޮށްފިއެވެ.\nމި ކަލެކްޝަންގައި ހިމެނޭ ފުލް ކިޓާ ބެހޭ މަޢުލޫމާތު ނައިކް ކުންފުނިން މިހާރު ވަނީ އާއްމުކޮށްފައެވެ. ނައިކުން ބުރުގާ އަޅާ އަންހެންނަށް ޚާއްސަކޮށްގެން ސްވިމްވެއާ ތަޢާރަފްކޮށްފައިވަނީ އެ ކުންފުނިން ދާދި ފަހުން ތަޢާރަފް ކޮށްފައިވާ ކުޅިވަރު ބުރުގާތަކަށް ބޮޑު ތަރުޙީބެއް ލިބިފައިވާ ދަނޑިވަޅެއްގައެވެ.\nމި ކަލެކްޝަނުގައި ސްވިމް ސުއިޓާއި، ސްވިމް ޓޮޕާއި، ސްވިމް ލެގިންގްސްގެ އިތުރުން ބުރުގާވެސް ހިމެނޭނެއެވެ. މިއީ 'ވާޕް ނިޓް ފެބްރިކް' ބޭނުންކޮށްގެން ތައްޔާރުކުރާ ކޮލެޓީ، ލުއި ސްވިމްވެއާ އެކެވެ. މި ކަލެކްޝަނުގައި ހިމެނޭ ބުރުގާ އަކީވެސް އިސްތަށިގަނޑަށް އެންމެ އަރާމު ވަރަކަށް ފޮރުވޭނެ ގޮތަށް ޑިޒައިން ކޮށްފައިވާ ބުރުގާއެކެވެ. ނައިކްގެ މި އީޖާދީ ކަލެކްޝަނުގައި އަންހެން ކަނބަލުންނަށް ފަސޭހަވާނެ ގޮތަށް ސްވިމް ސުއިޓާއި، ޓޮޕާއެކު، އެތެރޭގައި ސްވިމް ބްރާ އެއްވެސް އެކުލެވެއެވެ.\nބައެއް މަޝްހޫރު މުސްލިމް އެތުލީޓުން ވަނީ ނައިކްގެ މި ކަލެކްޝަން ޓެސްޓުކޮށްފައެވެ. އެގޮތުންވެސް ދުބާއީގެ މަޝްހޫރު ސްކޭޓަރު ޒަހްރާ ފާހަގަކޮށްލެވެއެވެ. ޒަހްރާ އަކީ ޕާޓް ޓައިމްކޮށް ފަތާ އެތުލީޓެކެވެ. "މި ސްވިމްވެއާ އަކީ ގަޔަށް ވަރަށް ލުއި އެއްޗެއް، މީގެ ސަބަބުން އަހަރެންނަށް ވަރަށް ފަސޭހަ ފަތާއިރު. މިއީ އެހެން ސްވިމް ސުއިޓް ތަކާއި މާ ބޮޑަށްވެސް ތަފާތު ސްވިމް ވެއާއެއް، އަހަރެންނަށް އިތުބާރާއެކު މި ސްވިމް ވެއާ ލެވޭނެ." ޒަހްރާ ބުންޏެވެ.\nނައިކް ކުންފުނީގެ މާކެޓިންގައި އިސްކޮށް ޙަރަކާތްތެރިވާ ބައެއް ފަރާތްތަކުން ބުނާގޮތުގައި ނައިކުން އަލަށް މުސްލިމް އަންހެން ކަނބަލުންނަށް ޚާއްސަކޮށްގެން މިފަދަ ސްވިމް ވެއާ އެއް ނެރުމުގެ މައިގަނޑު މަޤްސަދަކީ މިހާރު އެ ކުންފުނިން މާކެޓަށް ނެރެފައިވާ ސްވިމްވެއާ ތަކުން ބައެއް ކަސްޓަމަރުންގެ ޑިމާންޑު މުޅިން ކަވަރު ނުކުރެވޭތީ ކަމަށާއި، އެއީ އެމީހުން ފަތާއިރު، އެންމެ އެކަށީގެންވާ ގޮތަށް ހިތްހަމަޖެހިގެން ފަތަން ކުރިމަތިވާ ދައްޗެއް ކަމަށް އެ ކުންފުންޏަށްވެސް ޤަބޫލުކުރެވޭތީ ކަމަށެވެ.\nސްވިމިންގް އެސޯސިއޭޝަނުގެ އިންތިހާބު ފަސްކޮށްފި\nމާލޭގައި ގާއިމް ކުރާ އޮލިމްޕިކް ސައިޒު ސްވިމިން ޕޫލުގެ މަސައްކަތް ފަށައިފި\nޑިސެމްބަރު 12, 2019 03:44\nފަހުޒަމާނައް އައިސް ގައިގެބައްޓަންއިނގޭގޮތައް ބާރުކޮއްހެނދުންއަޅާނެކަމަށް މާތް ރަސޫލާ ވަނީ ހަދީސްކުރައްވާފަ...؟! ގަބޫލްކުރިއަސް ނުކުރިއަސް...\nހަދީޘްއަށް ގޮންޖަހަނީކީ ނޫން، ނަމަވެސް ކަމާގުޅޭ ގޮތަށް ހެދުން އެޅުން އެއީ އެންމެ އެދެވިގެންވާގޮތް. އެންމެ ފަހަރަކުވެސް ތި ބެލުންތައް ތިރިކޮށްލުމަކުން ކަމެއް ގޯހެއް ނުވާނެ.\nބައްލަވާ ކޮންކަމަކާ ގުޅޭގޮތުންތޯ\nޑިސެމްބަރު 12, 2019 20:12\nތެދު ވާހަކައެއް. ނަމަވެސް ނައިކް ގެ މި ސްވިމް ސޫޓް ގަޔަށް ބާރުކަމަކަށް ނުފެނޭ.


ޙުސައިން އަފްޝަން 14 ޑިސެމްބަރު 2019 22:04\nލުއި ބާރުގެ މަފުހޫމަކީ ބައިނަލްއަޤުވާމީ ގުޅުންތަކާއި ސިޔާސީ ޢިލްމުގައި ބޭނުންކުރެވޭ މަފުހޫމެކެވެ. އިނގިރޭސި ބަހުން ނަމަ މިމަފުހޫމަށް ކިޔޭ ނަމަކީ "ސޮފްޓް ޕަވަރ"އެވެ. މިމަފުހޫމުގެ މުރާދަކީ އިހުއްސުރެ ބާރުގެ ގޮތުގައި ސިޔާސީ ޢިލްމުގައި މާނަކުރެވޭ ބާރުގެ ވަސީލަތްތަކުގެ ބޭރުން ހުންނަ ބާރުތަކެވެ. އިހުއްސުރެ ދައުލަތްތަކުގެ މެދުގައި އޮންނަ ގުޅުމުގައި ދައުލަތްތަކުން ބަރޯސާވާ ބާރުތަކަށް ހާރޑް ޕަވަރ ނުވަތަ ހަރު ބާރުތަކޭވެސް ކިޔެއެވެ. މިދެބާވަތުގެ ބާރުވެސް ބޭނުންކުރަނީ އެހެން ޤައުމުތަކަށް އަސަރުފޯރުވުމަށެވެ. އެހެން ޤައުމުތަކުގެ ސިޔާސަތާއި ސަގާފަތާއި އެނޫންވެސް ކަންކަމަށް ނުފޫޒުފޯރުވައި އަސަރުފޯރުވުމަށްޓަކައި މިދެބާވަތުގެ ބާރުވެސް މިހާރު ދައުލަތްތަކުން ބޭނުންކުރަމުންދެއެވެ.\nމިމުޞްޠަލަޙު އެންމެ ފުރަތަމަ ބޭނުންކޮށްފައިވަނީ 1980އިގެ ފަހުކޮޅުގައި އެމެރިކާއަށް ނިސްބަތްވާ ސިޔާސީ ޢިލްމުވެރިއެއް ކަމުގައިވާ ޖޯސެފް ނައިއެވެ. އޭނާ މިމަފުހޫމު ބޭނުންކޮށްފައިވާ މުރާދަކީ އޮބިއެޅުމަކާ ނުލައި އެހެން ދައުލަތެއްގެ ކިބައިން ބޭނުންވާ ކަންކަން ޙާޞިލުކުރުމުގައި ދައުލަތަކަށް ލިބިގެންވާ ބާރެވެ. މިސާލަކަށް އެމެރިކާއަށް ބަލަމާ ހެއްޔެވެ؟ ޤައުމުތަކުގެ އެތެރޭގައި އެމެރިކާގެ އަޢުވާނުން ނުވަތަ އެކުވެރިން ހޯދަން އެމެރިކާއަށް ވަރަށް ފަސޭހައެވެ. އެއީ އެމެރިކާގެ ލުއި ބާރުގެ ސަބަބުންނެވެ. ޤައުމެއްގެ ދާޚިލީ ކަންކަމުގައި ބަސްބުނަން ބޭނުންވާ ޙާލަތުގައި ނުވަތަ އެމެރިކާ ބޭނުންވާ ގޮތަކަށް އެޤައުމެއްގެ ކަންކަން ބަދަލުކޮށްލުމަށް ބޭނުންވެއްޖެ ދަނޑިވަޅެއްގައި އެއްކަލަ އަޢުވާނުންނާއި މަދަދުގާރުންގެ އެހީ އެމެރިކާއަށް ލިބޭނެއެވެ.\nއިތުރަށް މިމަފުހޫމު ތިލަކޮށްދިނުމުގެ ގޮތުން އެމެރިކާގެ ލުއި ބާރުގެ މިސާލަކާއި އަވައްޓެރި އިންޑިޔާގެ ލުއި ބާރުގެ މިސާލެއް ދަންނަވައިލާނަމެވެ. އެމެރިކާގެ އެންމެ ބޮޑު އެއް ލުއި ބާރަކީ އެމެރިކާގެ ފިލްމީ ޞިނާޢަތެވެ. އެޞިނާޢަތުން އުފައްދާ ސަގާފީ އުފެއްދުންތަކެވެ. އެގޮތުން އެމެރިކާގެ އަގުކުރުންތަކާއި ސަގާފަތާއި އިޖުތިމާޢީ ޤަބޫލުކުރުންތައް އެހެން ޤައުމުތަކަށް އެތެރެކުރަނީ، ބަޑިއާއި ރޮކެޓުން މަގު ސާފުކޮށް އަންދައިގެންނެއްނޫނެވެ. އަމިއްލަ ރުހުމުގައި، އިޚުތިޔާރުގައި ޓީވީ ހުޅުވައިގެން އަޅުވާ ފިލުމާއި ސިލްސިލާތަކާއި، އަމިއްލައަށް ކިޔަން ބޭނުންވެގެން ގަންނަ ވާހަކަ ފޮތްތަކާއި ނާވިލުތައް މެދުވެރިކޮށެވެ.\nއެމެރިކާގެ ފެޝަނާއި އެމެރިކާގެ އިޖުތިމާޢީ ދިރިއުޅުން އަޅުގަނޑުމެންގެ ޒުވާނުންނަށް ކަމުދަނީ މިދެންނެވި ތަފާތު ވަސީލަތްތަކުގެ އެހީގައި އެއީ އެންމެ މޮޅު ގޮތް ކަމުގައި އެކުދިންނަށް ވިސްނައިދެވޭތީއެވެ. އަދި އެމެރިކާގެ ބޮލީވުޑަކީ ވަރަށް ބޮޑަށް ކަނާތު ފިޔައިގެ ޢަލްމާނީ މާއްދީ ފިކުރަށް ހުސްވެފައިވާ ޞިނާޢަތެއް ކަމުގައިވާތީ އެޞިނާޢަތުގެ އުފެއްދުންތަކުން އެމެރިކާގެ ބޮޑު ތަހައްފުޒީ (ކޮންޒަރވޭޓިވް) އަދި ނަޞާރާ އާބާދީގެ އަގުކުރުންތަކެއް، އަދި ދިރިއުޅުމުގެ ވައްޓަފާޅިއެއްވެސް ނުފެނެއެވެ.\nއެމެރިކާއިން ލުއިބާރު ބޭނުންކުރުމަށް ބޭނުންކުރާ ހަމައެކަނި އުކުޅަކީ ނުވަތަ އާލަތަކީ އެޤައުމުގެ މުނިފޫހިފިލުވުމުގެ ޞިނާޢަތެއް ނޫނެވެ. ނަމަވެސް އެޤައުމުން ޤާއިމުކޮށްފައި ހުންނަ ބައެއް ކަހަލަ މަރުކަޒުތައް ބޭނުންކޮށްގެން އެމެރިކާއިން އެއީ އެންމެ ރަނގަޅު އަގުކުރުންތަކުގެ ގޮތުގައި ޤަބޫލުކުރާ އަގުކުރުންތަކާއި ވިސްނުންތައް ފަތުރައެވެ. އެއީ އެމެރިކަން ސެންޓަރ ފަދަ މަރުކަޒުތަކެެވެ.\nދެން އޮތީ އިންޑިޔާގެ ލުއި ބާރެވެ. އިންޑިޔާގެ ލުއި ބާރުގެ ވަރަށް ބޮޑު އެއް ބައަކީ އިންޑިޔާގެ ފިލްމީ ޞިނާޢަތް ނުވަތަ ބޮލީވުޑެވެ. އިންޑިޔާގެ ފިލްމުތަކާއި ސިލްސިލާ ޑުރާމާތަކާއި ލަވައަކީ އެޤައުމުގެ ސަގާފަތާއި ބަސް އެހެން ޤައުމުތަކުގެ ތެރެއަށް ފޮނުވައި އެޤައުމާ ގާތްކަން ޤާއިމުކުރުމަށް ބޭނުންކުރެވޭ ހަތިޔާރުތަކެވެ. އިންޑިޔާއިންވަނީ އެޤައުމުގެ ޔޯގާއަކީވެސް ބައިނަލްއަޤުވާމީ ފެންވަރުގައި މަޤުބޫލު އޮއިވަރަކަށް ބަދަލުވުމާއެކު، އެއީ އެޤައުމަށް ލިބިފައިވާ ލުއިބާރަކަށް ބަދަލުކޮށްފައެވެ. އަދި އެއާއެކު އިންޑިޔާގެ ކެއުންތަކަކީވެސް އެޤައުމުގެ ލުއި ބާރެކެވެ. ނަމަވެސް މިބާރުތައް އެންމެ އެކަށީގެންވާ ގޮތުގައި އިންޑިޔާގެ ޚާރިޖީ ސިޔާސަތުގައި ބޭނުންކުރެވޭ ކަމާމެދުގައި މާހިރުން ސުވާލު އުފައްދަަވައެވެ.\nއިންޑިޔާގެ ޚާރިޖީވުޒާރާގެ ކުރީގެ ސްޓޭޓް މިނިސްޓަރު ސަޝީ ތަރޫރު ޓެޑް ޓޯލްކްސްގައި ދެއްވާފައިވާ ތަޤުރީރެއްގައި އިންޑިޔާގެ ސޮފްޓް ޕަވަރ ނުވަތަ ލުއި ބާރު ތަރައްޤީކޮށް ކުރިއަރުވައި، އޭގެ ބޭނުން އިތުރަށް ހިފުމަށްޓަކައި އެދާއިރާގައި ދައުލަތުން އިންވެސްޓުކޮށް ވުނަކުރުމުގެ މުހިއްމުކަން ފާހަގަކުރައްވާފައިވެއެވެ. މިމުޞްޠަލަޙު އުފެއްދެވި ޖޯސެފް ނައި ލިޔުއްވާ ގޮތުގައި ލުއި ބާރު އެންމެ މުހިއްމުވަނީ ޒަމާނުއްސުރެ ބާރުގެ އާލަތްތަކުގެ ގޮތުގައި ބެލެވޭ އާލާތްތައް މަދު ނުވަތަ އުނި ޤައުމުތަކަށެވެ. އިޤުތިޞާދީ ގޮތުންނާއި ޢަސްކަރީ ގޮތުންނާއި އާބާދީގެ ގޮތުން އެހެން ދައުލަތްތަކާ ވާދަކުރުމުގެ ބާރު ކުޑަ ޤައުމުތަކަށް ލުއި ބާރަކީ ބައިނަލްއަޤުވާމީ ގުޅުންތައް ބައްޓަންކުރުމުގައި މުހިއްމު މަފުހޫމެއް އަދި އެހާމެ ބޭނުންތެރި އާލަތެއްގެ ގޮތުގައި އޭނާ ޞިފަކުރެއްވިއެވެ.\nއެމެރިކާ ލުއިބާރު ޚާރިޖީ ސިޔާސަތު އިންޑިޔާ ދުނިޔެ ފިކުރު


Ikhuthiyaarugai Oi Nama, Hurihaa Kameh Huttalaafai Kuranee Ferry Nizamge Masakkai: Aslam - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 36 މިނެޓް ކުރިން\nއިޚުތިޔާރުގައި އޮތް ނަމަ، ހުރިހާ ކަމެއް ހުއްޓާލާފައި ކުރާނީ ފެރީ ނިޒާމްގެ މަސައްކަތް ކުރައްވާނެ ކަމަށް ހައުސިން އެންޑް ޕްލޭނިން މިނިސްޓަރ މުހައްމަދު އަސްލަމް ވިދާޅުވެއްޖެއެވެ.\nމިއަދު މަޖިލީހުގައި މެންބަރުންގެ ސުވާލުތަކަށް ޖަވާބުދެއްވަމުން އަސްލަމް ވަނީ ރާއްޖެ ފެރީގެ ނިޒާމަކުން ގުޅާލުމުގެ މަސައްކަތަކީ ވަރަށް މުހިންމު މަސައްކަތެއްކަން ޤަބޫލުކުރައްވާ ކަމަށެެވެ.\nރާއްޖެ ފެރީގެ ނިޒާމުން ގުޅުވާލުމަށް 100 މިލިއަން ރުފިޔާ މިި އަހަރުގެ ބަޖެޓުގައި ހިމަނައި ހއ، ހދ، އަދި ށ.އަތޮޅުގައި އެ މަސައްކަތް ނިންމާފައިވާ ކަމަށާއި އަދި ޑިސެމްބަރު 15 ގެ ނިޔަލަށް ރާއްޖޭގެ މުޅި ޓްރާންސްޕޯޓް ނެޓްވޯކް އަށް ހޭދަވާނެ ވަރު ބަލާ ނިމޭނެ ކަމަށް އޭނާ ވިދާޅުވިއެވެ.\nމި އަންނަ އަހަރު ބަޖެޓުގައި އެ މަސައްކަތަށް 50 މިލިއަން ރުފިޔާ ހިމެނުނު ނަމަވެސް އެއީ އެ މަސައްކަތް އެންމެ ފުރިހަމަ އަށް ކުރެވޭނެ އަަދަދެއް ނޫން ކަމަށް އަސްލަމް ވަނީ ފާހަގަކުރައްވާފައެެވެ.\n"އެ މަސައްކަތް ފަށައިގަނެވިދާނެ. އަޅުގަނޑު ނުދަންނަވާނަން އެ މަސައްކަތަށް އެއީ ޒައްރެއްގެ މިންވަރޭވެސް. އަޅުގަނޑު ހިތުގެ އަޑިން ޤަބޫލު ކުރާ ކަމެއް އަޅުގަނޑުމެން މިތިބަ ހިސާބުން އެހެން ހިސާބަކަށް ދެވޭނީ ރާއްޖޭގެ ފެރީ ނިޒާމް ރަނގަޅުވެގެން. ލާމަރުކަޒުވެސް އަސްލު ކުރެވޭނީ ދަތުރުފަތުރުގެ ނިޒާމް ރަނގަޅުވެގެން ކަން. އަޅުގަނޑުގެ އިޚުތިޔާރުގައި އޮތް ނަމަ، ހުރިހާ ކަމެއް ހުއްޓާލާފައި ކުރާނީ ފެރީގެ ނިޒާމްގެ މަސައްކަތް." އޭނާ ވިދާޅުވިއެވެ.\nއަސްލަމް ވަނީ ފެރީގެ ނިޒާމް ހަރުދަނާކުރުމަކީ ވަރަށް ބޮޑު އަމާޒެއްކަން ތަކުރާރުކޮށް ފާހަގަކުރައްވާފައެވެ. އަސްލަމް ވަނީ ފެރީގެ ނިޒާމް ރަނގަޅު ކުރަން އެކަށީގެންވާ ބަޖެތެއް ބޭނުންވާކަން ފާހަގަކުރައްވާފައެވެ.\nޑިސެމްބަރު 2, 2020 12:13\nތެދުފުޅެއް ފެރީގެ ނިޒާމު ރަގަޅު ކުރަންޏާ ބޮޑުބަޖެޓެއް ބޭނުންވާނެ ވަރަށް ގިނައިން ފޯނުކުރަށްވަން ވެސް ޖެހިވަޑާއި ގަންނަވާނެ އެހާބުރަކޮށް އުޅުއްވާއިރު އާއިލާބޭފުޅުންނަށް ވެސް ގުޅުއްވާ ކުރެޑިޓްޕާސްވެސް ކުރަށްވަންޖެހިވަޑާއި ގަންނަވާނެތާ ފޯނު ބިލަށް ވެސް3ލަށްކަވަރު އަހަރަކަށް އަރާނެ\nޑިސެމްބަރު 2, 2020 13:25\nއެހެންވެ ދޯ ކަލޭމެންގެ މީހުން ކުންފުނި ހަދައިގެން އެންމެ ދަތުރެއްވެސްނުކޮށްދީ ގެއްލުންވީއޭ ކިޔާފައި ބައިތުލްމާލުން 300 މިއިއަން ކޮންމެ މީހަކު ކާލަނީ!\nޑިސެމްބަރު 2, 2020 16:23\nއިހްތިޔާރު އޮތީމަތާ ތިނަދޫ ބޭރުތޮށިލާން ލިބުނު ބަޖެޓުން ފަރެސްމާތޮޑާގެ ބޭރުތޮށިލީ. އިހްތިޔާރު ނެތްނަމަ އެކަންވެސް ނުވީހެއްނުން. ކާޑެއްދޫ ތަރައްގީކުރަން ލިބުނު ބަޖެޓުންވެސް އިހްތިޔާރު އޮވެގެން ތިނިންމަނީ ފަރެސްމާތޮޑާ އެއާޕޯޓު ނޫންތޯ


Baareh Libihjenama Konme Bayaku Ves Beynun Vanee Bayaku Hayyaru Kuran - Saleem - Vaguthu\nބާރެއް ލިބިއްޖެނަމަ ކޮންމެ ބަޔަކު ވެސް ބޭނުން ވަނީ ބަޔަކު ހައްޔަރު ކުރަން – ސަލީމް\nއޭދަފުށީ ދާއިރާގެ މެންބަރު އަހްމަދު ސަލީމް (ރެޑްވޭވް ސަލީމް) – ފޮޓޯ: މިހާރު\nބާރެއް ލިބިއްޖެނަމަ ކޮންމެ ބަޔަކު ވެސް ބޭނުން ވަނީ ބަޔަކު ހައްޔަރު ކުރަން ކަމަށް ރައްޔިތުން މަޖިލީހުގެ އޭދަފުށީ ދާއިރާގެ މެންބަރު އަހްމަދު ސަލީމް ވިދާޅުވެއްޖެއެވެ.\nސަލީމް މިހެން ވިދާޅުވީ ޓެރަރިޒަމް މަނާކުރުމުގެ ޤާނޫނަށް ބޮޑެތި ބަދަލުތަކެއް ގެނެސް ކޯޓު އަމުރެއް ނެތި މީހުން ހައްޔަރު ކުރުމުގެ ބާރު ފުލުހުންނަށް ލިބޭ ގޮތައް ޓެރަރިޒަމް މަނާކުރުމުގެ ޤާނޫނު އިސްލާހް ކުރަން ރައްޔިތުންގެ މަޖިލީހަށް ހުށަހަޅާފައި ވާތީ މިއަދުގެ ޖަލްސާގައި ވާހަކަފުޅު ދައްކަވަމުންނެވެ.\nނިޒާމީ މައްސަލައެއް ނަންގަވައިގެން ވާހަކަފުޅު ދައްކަވަމުން ސަލީމް ވިދާޅުވީ ނާޖާއިޒް ގޮތުގައި ބަޔަކަށް މަންފާތަކެއް ނެގޭނެ ގޮތައް އެއްވެސް ޤާނޫނެއް އިސްލާހް ކުރުން އެއީ ރަނގަޅު ކަމެއް ނޫން ކަމަށެވެ.\n"ގޯސްކަމެއް ކޮށްފިއްޔާ މީހަކު ހައްޔަރު ކުރުމުގެ ބާރު މިހާރު ވެސް އެބައޮތް. ކޯޓު އަމުރެއް ނެތި 24 ގަޑިއިރު ވަންދެން މީހަކު ހައްޔަރުކޮށްފައި ވެސް ބެހެއްޓޭ. އޭގެ ފަހުން ފަނޑިޔާރެއްގެ ކުރިމައްޗަށް ހާޒިރުކޮށް އޭނާގެ ބަންދާއި މެދު ގޮތެއް ނިންމަން މިޖެހެނީ." ސަލީމް ވިދާޅުވިއެވެ.\nއަޅުގަނޑުމެން އަނެއްކާވެސް ސިޔާސީ ގޮތުން ނާޖާއިޒް ފައިދާތަކެއް ނަގާ ބަޔަކު ހައްޔަރު ކުރަން ފުރުސަތު ފަހިކޮށްދޭންވީތޯ ސަލީމް ސުވާލު ކުރެއްވިއެވެ.\nއޭނާ ވިދާޅުވީ ކުރީގެ ރައީސް މައުމޫންގެ ވެރިކަމުގައި ބޭނުމެއް ނެތި މީހުން ހައްޔަރު ކުރުން ކަމު ނުގޮސްގެން ޤާނޫނު އަސާސީ އިސްލާހު ކުރީ ހުރިހާ އެންމެން ވެސް ބޭނުން ވެގެން ކަމަށެވެ.\n"އެއީ ހިތައް އެރި ގޮތައް ހައްޔަރު ކުރުން ހުއްޓުވަން ކުރި ކަމެއް. އަނެއްކާވެސް ދާން މިޖެހެނީ ހުދުމުހުތާރު ނިޒާމަކަކާއި ދިމާއަށް. އަނެއްކާވެސް ނޫ ޤާނޫނު އަސާސީ ގެންނަން ވީނޫންތޯ. އޭރުން ވަލިއްޔުލް އަމްރު ބޭނުން ގޮތަކަށް ކަންތައްތައް ކުރުމުގެ ބާރު ލިބޭނެ ނޫންތޯ." ސަލީމް ވިދާޅުވިއެވެ.\nސަލީމް ވިދާޅުވީ ފުރަތަމަ ބަލަންވީ މައްސަލަ އުފެއްދެނީ ކީއްވެގެންތޯ ކަމަށާއި ހަރުކަށި މީހުން ހުރިހާ ދީނެއްގައި އެބައޮތް ކަމަށެވެ.\nސަލީމްގެ ވާހަކަފުޅަކީ ހުށަހެޅިފައިވާ މައްސަލަ އާއި ގުޅޭ ވާހަކަފުޅެއް ނޫންކަމަށް ވިދާޅުވެ މަޖިލިސް ރައީސް މުހައްމަދު ނަޝީދު ވަނީ ސަލީމްގެ ވާހަކަފުޅު ހުއްޓުވާފައެވެ.\nމަޖިލީހުގެ ކޮމިޓީތަކަށް ގެނައި ބަދަލުތައް ފާސް ކުރަނީ\nކޮމަންވެލްތުގެ ޕާލަމެންޓު އެސޯސިއޭޝަންގައި ބައިވެރިވުމަށް ގަރާރެއް ހުށަހަޅައިފި\nސެޕްޓެމްބަރު 12, 2019 10:33\nތި ދުބާއީން އަބުރަނީ ކޮންކަހަލަ ފައިސާއެއް\nސެޕްޓެމްބަރު 12, 2019 10:34\nހާއްސަކޮން މި ސަރުކާރު ދީނީ މީހުންނަށް ވަރަށް އުދަގޫކުރޭ....\nޔާﷲ، މިވެރިކަމުގެ ނިމުން އަވަސްކޮށްދެއްވާ، މިވެރިކަމަކީ މަޖިލީހާއެކު ނިމިގެންދާ ވެރިކަމެއްކަމުގައި ލައްވާންދޭވެ. އާމީން.\nސެޕްޓެމްބަރު 12, 2019 10:46\nމީ .. ގޭންގް .. ތަކުގެ.. ބޭނުން.. ހިފާ .. އެކަކު\nސެޕްޓެމްބަރު 12, 2019 11:28\nއިސްލާމްދީނާ ދެކޮޅުވާ މީހުންނާބެހޭގޮތުން ވާހަކަދެއްކީމާ އަންނި ރުޅިގަދަވާނެއެވެ. މިހާރު ގެންނާން މިއުޅޭ އިސްލާހަކީ އިސްލާމްދީން ފަތުރާން މަސައްކަތްކުރާ މީހުންނަށް ހުރަސްއެޅުމަށް ކުރާމަސައްކަތެވެ. އިސްލާމްދީނާދެކޮޅަށް ވާހަކަދައްކާ މީހުންނަށް މަގުފަހިކޮށްދިނުމަށް ކުރާ މަސައްކަތެވެ.\nސެޕްޓެމްބަރު 12, 2019 13:42\nސަލީމް އެބުނީ މިފަހަރު ރަނގަޅު ވާހަކަ އެކެވެ.\nސެޕްޓެމްބަރު 12, 2019 14:25\nސަލީމްގެ ވާހަކަ ރަގަޅު ، މަޖިލިހުގެ ރިޔާސަތުގައިން ޚުދުމުޚުތާރު މީހާއަށް ކީއްވެބާ ހަޖަމް ނުވަނީ ، މީ އާ އަނިޔާވެރި ކަމެއްގެ ފެށުން\nސެޕްޓެމްބަރު 12, 2019 17:04\nއިސްތިއުމާރާ ދެކޮޅު ގައުމީ ވިސްނުމުގެ އަޑު ކަނޑުވާލުން މި ބިލުގެ ބޭނުމަކީ އެހެންވެ ހައްދުފަހަނަ އެޅި ސިޔާސީ ފިކުރުގެ ވާހަކަ މި އަންނަނީ ، ސަރުކާރަށް ކަމެއް މަޖުބޫރު ކުރުމަކީ ވެސް ޓެރަރިޒަމް ކަމަށް މީގައި އޮވޭ ، މުޒާހަރާކޮށް އިޖްތިހާދު ކުރިޔަސް\nސަރުކާރަށް މަޖުބޫރު ކުރިކަމަށް މާނަ ކޮށް ގޮޅިޔަށް ލައިފާނެ.\nސެޕްޓެމްބަރު 15, 2019 00:05\nދިވެހިން ބަލާނީ ބުނާ މީހައަށް.. ބހަކަށްނޫން.. އަންނި ރަސޫލާ އަށް، ދީނަށް ކޮންމެ އެއްޗެއް ކިޔަސް އަހަރުމެން ތިބޭނެ ހޭން


Dhunfaiy huttaalumun fuppaamey amilla ah rangalhuvey | Mihaaru\nލައިފްސްޓައިލް / ދުންފަތުގެ އިސްތިއުމާލުކުރުން\nދުންފަތުގެ އިސްތިއުމާލުކުރުން ހުއްޓާލުމުން ފުއްޕާމޭ އަމިއްލަ އަށް މަރާމާތުވޭ\n31 ޖެނުއަރީ 2020 - 08:12\nނޭޗާ ޖާނަލްގައި ޝާއިއުކޮށްފައިވާ ރިޕޯޓެއްގައި ބުނީ ދުންފަތުގެ އިސްތިއުމާލުކޮށްގެން ފުއްޕާމެ އަށް ލިބޭ ދާއިމީ ގެއްލުންތަކާ އެކު ކެންސަރު ފަދަ ބޮޑެތި ބަލިތަކަށް މަގުފަހިވި ނަމަވެސް ދުންފަތުގެ އަސަރުނުކޮށް ހުންނަ ސެލްތަކުގެ ސަބަބުން، ފުއްޕާމެ އަށް ލިބިފައި ހުންނަ ގެއްލުންތައް ރަނގަޅުކޮށްދޭކަން ސާބިތުވެފައިވާ ކަމަށެވެ.\nއަދި އެއީ ދުވާލެއްގެ މައްޗަށް 40 ސިނގިރެޓް ބޯ މީހަކަށް ވިޔަސް، ދުންފަތުގެ އިސްތިއުމާލުކުރުން ހުއްޓައިލުމުން ފުއްޕާމޭ އަލުން މަރާމާތުކޮށްދޭ ކަމަށް ދިރާސާގައި ފާހަގަކޮށްފައިވެ އެވެ.\nA Nature paper shows thatasubset of cells from the lungs of ex-smokers have similar levels of mutations to those found in cells from non-smokers. The study suggests that quitting smoking may result in the partial replenishment of lung tissue. https://t.co/5aMtXJYGl5 pic.twitter.com/w0esOIaeEo\n— Nature (@nature) January 29, 2020\nދިރާސާގައި ބުނީ ދުންފަތުގައި އެކުލެވޭ ކެމިކަލްތަކުގެ ސަބަބުން ޑީއެންއޭ އަށް ގުޑުން އަރުވާލައި މޭގެ ސެލްތައް ގަޑުބަޑުކޮށްލާ ކަމަށެވެ. މިއާ އެކު ނޭވާލާ ނިޒާމުގައި ހުންނަ ސެލްތަކަށް ވެސް ބުރޫއަރުވައިލަ އެވެ.\n"މިކަން ސިފަކުރެވެނީ މިނީ ޓައިމް ބޮންތަކެއްގެ ގޮތުގައި. އަދި މީގެ ސަބަބުން ކެންސަރަށް މަގުފަހިކުރުވާ،" ދިރާސާ ހެދި ލަންޑަން ގްލޯބަލް ޔުނިވަސިޓީ (ޔޫސީއެލް) ގެ ޑރ. ކޭޓް ގޮވާޒް ވިދާޅުވި އެވެ.\nއޭނާ ވިދާޅުވީ ދުންފަތުގެ އިސްތިއުމާލުކޮށްގެން ފުއްޕާމޭގެ ސެލްތައް ހަލާކުކޮށްލި ނަމަވެސް، ދިރާސާ އިން ދައްކާ ގޮތުގައި ސެލްތަކުގެ ވަކި ނިސްބަތަކަށް އެއްވެސް އަސަރެއްނުކުރާ ކަމަށެވެ. އަދި އޭގެ ނަތީޖާ އަކީ ލިބޭ ގެއްލުންތައް އިޔާދަވާން މަގުފަހިވުން ކަމަށް ވިދާޅުވި އެވެ. ނަމަވެސް މިގޮތަށް ދިމާވަނީ ސީދާ ކީއްވެގެންކަން އަދި ސާފުނުވާ ކަމަށް ކޭޓް ވިދާޅުވި އެވެ.\nމި ބަދަލުގެ ސަބަބުން ދުންފަތުގެ އިސްތިއުމާލުކުރުން ހުއްޓައިލާ މީހުންގެ ސެލްގެ 40 ޕަސަންޓް، އެއްގޮތަކަށް ވެސް ދުންފަތުގެ އިސްތިއުމާލުނުކުރާ މީހުންނާ މާ ބޮޑު ތަފާތެއް ނުހުންކަން ވެސް ދިރާސާ އިން ދައްކާފައިވެ އެވެ.\n"މިއީ ހަގީގަތުގައި ވެސް ވަރަށް އުންމީދުނުކުރާ ކަހަލަ ނަތީޖާއެއް،" ދިރާސާ އަށް އިޝާރާތްކުރައްވައި ސޭންގާ އިންސްޓިޓިއުޓްގެ ޑރ. ޕީޓާ ކޭމްޕްބެލް ވިދާޅުވި އެވެ. "މާނަ އަކީ އެއާވޭގައި އެކުލެވޭ ސެލްތަކުގެ އާބާދީތެރޭގައި އެބަހުއްޓޭ ޖާދުލެއް ގޮތަށް މަސައްކަތްކުރާ ސެލްތަކެއް."\nއޭނާ ވިދާޅުވީ ދިރާސާ އިން ދެއްކި އެންމެ ހައިރާންކުރުވަނި އެއް ކަމަކީ ދުންފަތުގެ އިސްތިއުމާލުކުރާތާ 40 އަހަރުވެފައިވާ މީހުންގެ ފުއްޕާމެއިން ވެސް މި ތަފާތު ފެންނަން ހުރުމެވެ.\nދިރާސާ ޓީމުން ބުނިގޮތުގައި މިއީ ހިތްވަރު އާލާކޮށްދިން ނަތީޖާތަކަށްވާތީ މީގެ ފުންމިނަށް ދާން އަދި އިތުރު ހޯދުންތަކެއް ހޯދާނެ އެވެ.


2 Faharu Cancer In Salaamaiyvi Anhenaku Covid Gai Maruvehjje - Vaguthu\nދެފަހަރަށް ކެންސަރު ޖެހި އެ ބަލިން ރަނގަޅުވި އިންގްލޭންޑަށް ނިސްބަތްވާ ޒުވާން މަންމައަކު ދެވަނަ ފަހަރަށް ކޮވިޑް-19 ޖެހިގެން މަރުވެއްޖެއެވެ.\nއުމުރުން 27 އަހަރުގެ ކޭޓީ ވްރައިޓް މި ދުނިޔެ ދޫކޮށްފައި ވަނީ އޮގަސްޓް ހަތަރު ވަނަ ދުވަހުއެވެ. އޭނަ ދުނިޔެ ދޫކުރީ، ހަތަރު އަހަރުގެ އަންހެން ދަރިފުޅާއި، ފިރިމީހާ ޖަމާލް އާއި އެމީހުންގެ ގާތް އެންމެންްގެ ހިތް ކުދިކުދިކޮށްލާފައެވެ. އޭނާއަކީ ދަރިފުޅަށް ވަރަށް ރަނގަޅު މަންމައެއްގެ ގޮތުގައި ގިނަބަޔަކު ފާހަގަކޮށްފައިވާއިރު، އެއީ ވަރަށް ރަނގަޅު ހަޔާތުގެ ބައިވެރިއެއްގެ ގޮތުގައި ފިރިމީހާ ފާހަގަކޮށްފައި ވެއެވެ.\nމީޑިއާ ރިޕޯޓްތައް ބުނާގޮތުގައި، އޭނާ ދެވަނަ ފަހަރަށް ކޮވިޑް ޖެހިގެން ނިއުމޯނިއާއަށް ބަދަލުވެ، ބަލިން ރަނގަޅު ނުވެވުނީއެވެ. މިއީ އާއްމުކޮށް ކޮވިޑްގައި މީހުން މަރުވާ އެއް ސަބަބު ކަމަށް ޑޮކްޓަރުން ބުނެފައި ވެއެވެ.\nއޭނާއަކީ ކޮވިޑުން ދިފާއުވުމަށް ވެކްސިން ޖަހާފައިވާ މީހެއްކަން ނުވަތަ ނޫން ކަން ސާފް ނުވާ ކަމަށް ވެއެވެ.\nމީޑިއާ ރިޕޯޓްތައް ބުނާގޮތުގައި، ކޭޓީއަކީ ދެފަހަރަށް ކެންސަރު ޖެހިގެން އެ ބަލިން ރަނގަޅުވެފައިވާ މީހެކެވެ. އެގޮތުން އޭނާއަށް ފުރަތަމަ ކެންސަރު ޖެހުނީ އުމުރުން 17 އަހަރުގައެވެ. ލިމްފް ގްލޭންޑްތަކުގައި އުފެދޭ ކެންސަރު ކަމަށްވާ ލިމްފޯމާ ކެންސަރު އޭނާއަށް ޖެެހިިގެން ކީމޯތެރަޕީ ދީގެންނާއި ސްޓެމް ސެލް ޓްރާންސްޕްލާންޓް ހަދައިގެން ރަނގަޅުވެފައި ވަނިކޮށް، 2016 ވަނަ އަހަރު އޭނާ މާބަނޑުވިއެވެ. އެއީ އޭނާ މާބަނޑު ވެދާނެ ކަމުގެ އުއްމީވެސް ގެއްލިފައި ވަނިކޮށެވެ. އޭނާ އުފަލުގައި އުޅެމުން ދަނިކޮށް ދެން އޭނާ އަށް އަނެއްކާވެސް ކެންސަރު ޖެހުނީ 2019 ވަނަ އަހަރު އެވެ. މިއާއެކު ދެވަނަ ފަހަރަށް ސްޓެމް ސެލް ޓްރާންސްޕްލާންޓް ހަދައިގެން އެކަމުން ސަލާމަތް ވިއެވެ.\nނަރުސްކަމުގެ ދާއިރާގައި ތައުލީމްވެސް ހާސިލް ކުރަމުންދިޔަ ކޭޓީގެ މަރާއެކު އާއިލާއިން ތިބީ ހިތާމައިގައެވެ. ރަހުމަތްތެރިންނަށްވެސް އަދިވެސް ތިބީ އެހާ ގާތް މީހަކު ވެކިވެގެން ގޮސްދާނެ ކަމަށް ގަބޫލުވެސް ނުކުރެވިއެވެ.


Boarder Hulhuvifahun Bai Lakka Fathuruverin Raajje Athuvejje | Hathaavees\nބޯޑަރު ހުޅުވިފަހުން ބައިލައްކަ ފަތުރުވެރިން ރާއްޖެ އަތުވެއްޖެ\nނޮވެމްބަރު 13, 2020 ހަތާވީސް އޮންލައިން\nރާއްޖޭގައި ޗުއްޓީ ހޭދަ ކުރުމަށް ޒިޔާރަތްކުރި ފަތުރުވެރިންތަކެއް މަތިންދާ ބޯޓުން ވެލާނާ އިންޓަނޭޝަނަލް އެއާޕޯޓަށް ފައިބަނީ: ފޮޓޯ / އެމްއޭސީއެލް\nކޮވިޑް19 ގެ ސަބަބުން ރާއްޖޭގެ ބޯޑަރު ބަންދުކޮށްފައި އޮތުމަށްފަހު އަލުން ހުޅުވާލިފަހުން ބައިލައްކަ ފަތުރުވެރިން ރާއްޖެ އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nއެ މިނިސްޓްރީގެ ތަފާސް ހިސާބުތައް ދައްކާ ގޮތުގައި ރާއްޖެ އަށް 51،354 ފަތުވެރިން ވަނީ އައިސްފައެވެ. މިއާއެކު މިއަހަރުގެ މިހާތަނަށް 434،201 ފަތުރުވެރިން ރާއްޖެ އައިސްފައިވާ ކަމަށް ތަފާސް ހިސާބުތަކުން ދައްކައެވެ. އެންމެ ގިނަ ފަތުރުވެރިން ރާއްޖެ އައިސްފައިވާ ކަމަށް ތަފާސް ހިސާބުން ދައްކަނީ މިދިޔަ މަސް ތެރޭގައެވެ.\nއެގޮތުން މިދިޔަ މަހު ރާއްޖެ އަށް ވަނީ 21،515 ފަތުރުވެރިން ވަނީ ރާއްޖެ އައިސްފައެވެ. ޖުލައިމަހު ރާއްޖެ އަށް 1752 ފަތުރުވެރިން އައިސްފައިވާއިރު އޮގަސްޓްމަހު 7628 ފަތުރުވެރިން ރާއްޖެ އަށް ވަނީ އައިސްފައެވެ.\nރާއްޖޭގެ ބޯޑަރު އަލުން ހުޅުވާލި ފަހުން އެއް ގައުމަކުން އެންމެ ގިނަ ފަތުރުވެރިން ރާއްޖެ އައިސްފައި ވަނީ ރަޝިޔާ އިންނެވެ. އެއީ 11،240 ފަތުރުވެރިން ކަމަށް ޓޫރިޒަމްގެ ތަފާސް ހިސާބުތަކުން ދައްކައެވެ.\nރާއްޖޭގެ ބޯޑަރު ބަންދުކުރީ މިދިޔަ މާޗު މަސް ތެރޭގައެވެ. އޭގެފަހުން ރާއްޖޭގެ ބޯޑަރު އަލުން ހުޅުވާލީ މިދިޔަ ޖުލައި މަހުގެ 15ވަނަ ދުވަހުއެވެ. ބޯޑަރު ހުޅުވާލި ފަހުން ރާއްޖޭގެ ފަތުރުވެރިކަން މަޑު މަޑުން އަންނަނީ ރަނގަޅުވަމުންނެވެ.\nPrevious ކޮވިޑަށްވުރެ މޫސުމީ ބަދަލުތަކުގެ ބިރު ބޮޑު: ރައީސް\nNext ފުނަދޫ އަދި މަގޫދޫގައި އިމާރާތްކުރި މިސްކިތް ހުޅުވައިފި


ކޮވިޑާއެކު ދެވަނަ ރަމަޟާން މަސް، ނުރައްކަލުގެ ރަނގަބީލަށް ބެލުމެއް...\nކޮވިޑާއެކު ދެވަނަ ރަމަޟާން މަސް، ނުރައްކަލުގެ ރަނގަބީލަށް ބެލުމެއް ނެތް\nޕޮޒިޓިވްވާ މީހުންނާއި ބަލީގައި މަރުވާ މީހުންގެ އަދަދު ވަނީ އިންތިހާއަށް މަތިވެފައި\nއިތުރު ލޮކްޑައުނަކަށް ދާންޖެހިދާނެ ކަމުގެ ބިރު މިހާރު ވަނީ ބޮޑުވެފައި\n10 މެއި 2021 | ހޯމަ 21:50\nމާލޭގެ ބޮޑުތަކުރުފާނު މަގުގައި އާންމުން ހޭލަ މޭލަވަނީ\nނިމިދިޔަ ރަމަޟާން މަސް ދިވެހީން ނިންމާލީ ތަކުލީފުތަކަކާ އެކުގައެވެ. މުޅި ދުނިޔެ ކުޑަ ކަކޫ މައްޗަށް ތިރިކުރުވީ ލޮލަށް ނުފެންނަ މަޚުލޫގެކެވެ. ކޮވިޑް ވައިރަހެވެ. މީގެ ކުރިން ދިވެހީން ކޮށްފައިނުވާ އެތައް ތަޖުރިބާއެއް މި ވައިރަހަކާ ޖެހިގެންގޮސް ނިމިދިޔަ ރަމަޟާން މަހު ދިވެހީން ވަނީ ކޮށްފައެވެ.\nނިމެމުން މިދާ ރަމަޟާން މަހާއި ދިވެހީން ކުރިމަތިލިއިރުވެސް އެވަބާއިން ސަލާމަތްވެފައެއް ނުވެއެވެ. މި ރަމަޟާން މަހަކީ ނިމިދިޔަ ރަމަޟާން މަހަށްވުރެ އެތައް ގޮތަކުން ފަސޭހަ ރަމަޟާން މަހެކޭ ބުނެވިދާނެއެވެ. އެކަމަކު އޭގެ ފައިދާ ގިނަ ދިވެހީން ނެގީ ނާޖައިޒު ގޮތުގައެވެ. އޭގެ ހިތިކަން ދިވެހީންނަށް މިއަދު ފެންނާން ފަށައިފިއެވެ.\nކޮވިޑް-19 އިން ރައްކާތެރިވުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެކުލަވާލާފައިވާ ގައިޑްލައިންތަކުން ލިބުނު ލުއިތަކުގެ ބޭނުން ނަހަމު ގޮތުގައި ހިފުމުގެ ނަތީޖާއަކަށް ވެފައި ވަނީ ބަލި ފެތުރޭ މިންވަރު އިތުރުވުމެވެ. އަޅުގަނޑުމެންގެ އަވައްޓެރި ގައުމުތައް އޮތް ހާލަތަށް މިކުޑަކުޑަ ގައުމުވެސް ވެއްޓެން ފެށުމެވެ.\nކޮވިޑްގެ ހަތަރުވަނަ ރާޅު ބިންދާލާފައިވާއިރު، މި ރާޅާއިއެކު ޕޮޒިޓިވްވާ މީހުންގެ އަދަދު ދެ ގުނައަށް ވަނީ މަތިވެފައެވެ. މިހާރު އަދަދުތައް މިވަނީ ހާހުން މަތިވެފައެވެ. އަދި ބަލީގައި މަރުވާ މީހުންގެ އަދަދު މިވަނީ އެތައް ގުނައެއް މަތިވެފައެވެ. މިއީ މިއަދު ދިވެހީން ވިސްނަން ވެއްޖެ ކަންކަމެވެ. އެޗްޕީއޭއިން އަޅަމުންދާ ފިޔަވަޅުތަކަށް ފާޑު ކިޔުމުގެ ބަދަލުގައި މިއީ ފިޔަވަޅުތަކަށް ބޯލަނބައި ފަރުދީ ޒިންމާ ނަގަންވީ ވަގުތެވެ.\nއެހެން ނޫންނަމަ ދިވެހީންނަށް ނިމިދިޔަ ރަމަޟާން މަހެކޭ އެއްފަދައިން އަނެއްކާވެސް ލޮކްޑައުންގެ އުނދަގޫ ދަތި ހާލު ތަހައްމަލު ކުރަން ޖެހިދާނެއެވެ. އެ ހާލުގައި އުޅުން އެއީ އަޅުގަނޑުމެން އެކަކުވެސް ބޭނުންވާނެ ގޮތެއް ނޫނެވެ.\nމިފަހުން ހެލްތު އިމަރޖެންސީ އޮޕަރޭޝަން ސެންޓަރުން ބާއްވާ ނޫސްވެރިންގެ ބައްދަލުވުންތަކުގައި ދިވެހީން އެ ހާލަތަށް ގޮސްދާނެ ކަމުގެ އެތައް އިންޒާރެއް ޑޮކްޓަރުން ވަނީ ދީފައެވެ. އަވައްޓެރި އިންޑިއާއެކޭ އެއްދަރަޖައަށް ނުވަތަ ހާލަތަށް ދިވެހި ގައުމު ގޮސްދާނެ ކަމުގެ ބިރު އޮތް ކަމަށްވެސް ޑޮކްޓަރުން އަންނަނީ ބުނަމުންނެވެ.\nއިންޑިއާގެ ހާލަތަށް ކުޑަކުޑަކޮށް ބަލައިލަމާ ހެއްޔެވެ. ސިއްހީ ގޮތުންނާއި ތަރައްގީގެ ގޮތުން ދިވެހިރާއްޖެއާއި އަޅާ ބަލާއިރު، އެތައް ގޮތަކުން ކުރިއަރާފައިވާ އިންޑިއާއަކީ ދުނިޔޭގައިވެސް ނަން ހިނގާ ބޮޑު ބާރެކެވެ. އެކަމަކު ކޮވިޑްގެ ތިންވަނަ ރާޅު އެގައުމަށް ބިންދާލުމާއެކު މުޅި ގައުމު އޮތީ ހުއްޓުމަކަށް އައިސްފައެވެ. އޮކްސިޖަން ނުދެވި މަރުވާ މީހުންގެ އަދަދު ދުވަހެއް ދުވަހަކަށް މަތިވަމުން އަންނައިރު، ބޮޑު ބިޔަ އިންޑިއާއަށް ވަނީ ދުނިޔޭގެ ގައުމުތަކުގެ އެހީއަށް ސަލާން ޖަހަން ޖެހިފައެވެ. މިއީ އަޅުގަނޑުމެންގެ ދިވެހިރާއްޖެއަށް މާދަމާވެސް އެހީވެދޭން އޮތް ގައުމުގެ ހާލަތެވެ.\nއިންޑިއާގެ ހާލަތަށް ނުގޮސް ސަލާމަތްވުން އޮތީ ދިވެހީންގެ އަތްމަތީގައެވެ. އެހެންކަމުން ފަރުދީ ޒިންމާ އަދާކޮށް އެޗްޕީއޭގެ ގައިޑްލައިންތަކަށް އަމަލުކުރަމާތޯއެވެ. އަދި ބަލިން ރައްކާތެރިވުމަށް ބޭރުތެރޭގައި އުޅުމުގެ ބަދަލުގައި ގޭގައި ވަގުތު ހޭދަކުރަމާތޯއެވެ. ނުރައްކަލުގެ ރަނގަބީލާއިއެކު ދިވެހީން ދިވެހީންގެ ސަލާމަތް ހޯދަމާތޯއެވެ.


ގާސިމް ވިދާޅުވީ މަޖިލިސް ޖަލްސާގައި ބައިވެރިނުވީ އެއިން ކުރާނެ ފައިދާއެއް ނެތީމަކަމަށް – adduLIVE\nގާސިމް ވިދާޅުވީ މަޖިލިސް ޖަލްސާގައި ބައިވެރިނުވީ އެއިން ކުރާނެ ފައިދާއެއް ނެތީމަކަމަށް\n1 Aug 30, 2021, 23:33 މުރުޝިދު އަބްދުލް ހަކީމް\nމިހާރު ހިނގަމުންދާ ރައްޔިތުންގެ މަޖިލީހުގެ ޖަލްސާތަކުގައި އޮންލައިންކޮށް ބައިވެރިނުވީ އެތަނުގައި ދައްކާ ވާހަކައިން ކުރާނެ ފައިދާއެއް ނެތުމުން ކަމަށް މާމިގިލީ ދާއިރާގެ މެންބަރު އަދި ޖުމްހޫރީ ޕާޓީގެ ލީޑަރ ގާސިމް އިބްރާހިމް ވިދާޅުވި އެވެ.\nނިމިދި ދައުރުގެ މަޖިލިސް ހާޒިރީގެ ފުލުގައި ހިމެނުން އެއް މެމްބަރަކީ ގާސިމް އިބްރާހިމެވެ. އެކަމާ ގުޅިގެން ގިނަ ބައެއްގެ ފާޑުކިޔުން ގާސިމަށް ވަނީ އަމާޒުވެފައި އެވެ. ޖޭޕީއާ އަލަށް ގުޅުނު މެމްބަރުންގެ ފޯމްތަކާ ހަވާލުވުމަށް މިރޭ އެ ޕާޓީގެ ހަރުގޭގައި ބޭއްވި ޖަލްސާ ވާހަކަ ދައްކަވަމުން ގާސިމް ވިދާޅުވީ މަޖިލީހުގެ ޖަލްސާތަކަށް ހާޒިރުވެވަޑައިނުގެންނެވީ ކޮވިޑާ ގުޅިގެން ކަމަށެވެ. އޭނާއަކީ ސިއްހީ ހާލަތު ހުރިގޮތުން އެ ބަލީގެ ނުރައްކާ އޮތް މީހެއް ކަމަށް ވިދާޅުވި އެވެ. އެހެން ނަމަވެސް ދެން ވިދާޅުވީ އޮންލައިންކޮށް ބޭއްވި ޖަލްސާގައި ބައިވެރިވަޑައިނުގެންނެވީ އެހީ އެހާ ބޭނުންކަމެއް ކަމަށް ދެކިވަޑައިނުގަންނަވާތީ ކަމަށެވެ. އަދި ވިދާޅުވީ މިހާރު ރައްޔިތުންގެ މަޖިލީހުގައި ތިބި އެމްޑީޕީގެ 65 މެމްބަރުން އޭނާ ދައްކާ ވާހަކަ އަޑުއަހަން ބޭނުން ވެސް ނުވާ ކަމަށެވެ.\n"ދެން ކޮންމެހެން ކީއްކުރަންތޯ އަޅުގަނޑު އިންޓަނެޓަށް ވަދެގެން އިންޓަނެޓް ބޭނުންކޮށްގެން މި ބޭއްވި ޖަލްސާތަކުގައި އަޅުގަނޑު ވަގުތު ކަނޑާލަން އިންނަނީ. އަޅުގަނޑު ދައްކާ ވާހަކަ އަޑުއަހާނެ މީހަކު ހުރީއެއް ނޫން، އެއަށް ބަލައިގެން ކަމެއް ކުރާނީއެއް ނޫން. އެހެންވީމަ މި ހާލަތުގައި އަޅުގަނޑު ހަމަހިމޭން ކަމާއެކު ހުރުމަށް ވުރެ މޮޅު ގޮތެއް ނުފެނީމަ އަޅުގަނޑު އެކަން ނުކުރީ،" ގާސިމް ވިދާޅުވި އެވެ.\nއޭގެ އިތުރުން ގާސިމް ވަނީ އޭނާ އަކީ މަޖިލީހުގައި މެމްބަރަކަށް ވުން ފިޔަވާ އެއްވެސް ޒިންމާއެއް އޮތް މެންބަރެއް ނޫން ކަމަށްވެސް ފާހަގަ ކުރައްވާފައި އެވެ.\n"އަޅުގަނޑުގެ އެއްވެސް ޒިންމާއެއް ނެތް މެމްބަރުކަމުގައި ހުރުން ފިޔަވާ. އެންމެ ކުޑަމިނުން ކޮމެޓީއެއްގެ ނައިބު މުގައްރިރުކަންވެސް ނެތް އަޅުގަނޑާ ހަވާލުކޮށްފައި. އެހެންވީމަ އަނެއްހެން އަޅުނޑުގެ ޒިންމާއެއް ނެތުނީމަ އަޅުގަނޑުގެ ވޯޓު ނުލިބިގެން އެމީހުނަށް ކަމެއް ނުނިފައެއް ނޯންނާނެ ދެއްތޮ،" ގާސިމް ވިދާޅުވި އެވެ.\nގާސިމް ވަނީ ބަރުލަމާނީ ނިޒާމަށް ވަރަށް ބޮޑަށް ފާޑު ވިދާޅުވެ އެ ނިޒާމަށް ބަދަލުކުރަން ކުރާ މަސައްކަތައް ވަރަށް ބޮޑަށް ފާޑު ވިދާޅުވެފައި އެވެ.


Hahguthah kashavaru nuvaathee, 119 gaidheen Siyaasee Party thakun kendijje\nކޮމިޝަނާ އޮފް ޕްރިޒަންސް އަބްދުﷲ މުނާޒު ގައިދީންނާ ބައްދަލުކުރައްވަނީ -- ފޮޓޯ: ކަރެކްޝަންސް\nހައްގުތައް ކަށަވަރު ނުވާތީ، 119 ގައިދީން ސިޔާސީ ޕާޓީތަކުން ކެނޑިއްޖެ!\n23 ފެބްރުއަރީ 2021 - 19:50:51\nހައްގުތައް ކަށަވަރު ނުވާކަމަށް ބުނެ، އައްސޭރި ޖަލުގައި ތިބި 119 ގައިދީން ސިޔާސީ ޕާޓީތަކުން ކެނޑިއްޖެއެވެ.\nގައިދީން ސިޔާސީ ޕާޓީތަކުން ކެންޑެން ނިންމީ އަސާސީ ހައްގުތައް ކަށަވަރު ނުވާތީ އެކަމާއި އިހުތިޖާޖު ކުރުމުގެ ގޮތުނެންވެ.\nއެގޮތުން އެންމެ ގިނަ ގައިދީން ކެނޑިފައިވަނީ އެމްޑީޕީންނެނެވެ. އެއީ 92 ގައިދީންނެވެ. ދެން އިދިކޮޅު ޕީޕީއެމް އިން 18 ގައިދީން، ޖުމްހޫރީ ޕާޓީން7ގައިދީން، އަދި އަދާލަތު ޕާޓީން2ގައިދީންނެވެ.\nސީއެންއެމްއަށް މައުލޫމާތު ދެމުން ޖަލުގައި ތިބި ބައެއް ގައިދީންގެ އާއިލާ މީހުން ބުނީ، ޖަލުގެ ހާލަތު ވަރަށް ގޯސްކަމަށް ގައިދީން ގުޅައި އެމީހުންނަށް ކިޔައިދޭކަމަށެވެ.\nއެގޮތުން ބޭސް ފަރުވާއި، ފެން ،ކެއުން ބުއިން، ފާހާނާ އަދި ޖާގައިގެ ބޮޑެތި ދަތިތަކެއް ހުރިކަމުގެ ޝަކުވާ އެމީހުން އުފުލިއެވެ.\nކޮވިޑް 19 ގެ ހާލަތުގައިވެސް ޖަލުތަކުގައި ތިބި ގައިދީންނަށް އެންމެ އެކަށީގެންވާ ގޮތަށް، ރައްކާތެރިކަމުގެ ފިޔަވަޅުތައް އެޅިފައި ނެތްކަމަށް ވެސް އެމީހުން ބުންޏެވެ.\n"އަސާސީ ހައްގުތައް ކަށަވަރެއް ނުވޭ ގުޅާފަ އާއިލާ މީހުންގާތު ބުނަނީ. އެމީހުން ފެން ބޯން ވެސް ދާން އޮންނަނީ ވަކި ވަގުތެއް. ރޭގަނޑު 9:15 ގެ ފަހުން ފެނެއް ނުލިބޭ. ފެން އަޅާނެ ފުޅިއެއް ކަހަލަ އެއްޗެހިވެސް ހޯދަނީ އޮފިސަރުން ބޮއެފަ އޮންނަ ހުސްފުޅިފަދަ ތަކެތި ހޮވައިގެން،" -ގައިދީންގެ ބެލެނިވެރިއެއް-\nއެގޮތުން އެއް ގައިދީއެއްގެ އާއިލާ މީހަކު ބުނީ އޭނާގެ ތިމާގެ މީހާ ބަންދުކޮށްފައި ހުންނަނީ 64 މީހުންނާއެއް ޔުނިޓެއްގައި ކަަމަށާއި، އެ ޔުނިޓުގައި ވެސް ހުރީ އެންމެ2ފާހާނާކަމަށެވެ.\n"ބޭސް ފަރުވާކުރަން ފަރުވާ ކުޑަވެގެން ބައެއް ގައިދީން މަރުވެފައި ވެސް އެބަހުރި ލަސްކުރުމުގެ ސަބަބުން މި ލޮކްޑައުންތެރޭގަ މަރުވެފަ ވެސް އެބަހުރި،"\nއޭނާ ބުނީ ގައިދީންނަށް ލިބެންޖެހޭ ޕެރޯލްގެ ހައްގާއި އެހެނިހެން އިންސާނީ ހަގުތައް ވެސް ނުލިބޭކަމަށެވެ.\nމީގެ އިތުރުން އެކި ކުށްތަކުގައި މީހުން ޖަލަށް ލާފައި ތިބި އިރު، އެކަށީގެންވާ ރިހިބިލޓޭޝަން ފަރުވާ ލިބޭނެ ގޮތްވެސް ހަމަޖެހިފައި ނެތްކަމަށް އާއިލާގެ ފަރާތުން ވާހަކަ ދެއްކި މީހަކު ބުންޏެވެ.\n"މީހުން އިސްލާހު ކުރަނީ ޖަލަށް ލައިގެނެއްނޫން. ރަނގަޅު ފަރުވާގެ ނިޒާމެއް ނެތް. ގިނަ ބަޔަކު ޖަލުތެރެއިން ހަރުކަށި ފިކުރާ ގުޅެނީ ވެސް އެކަށީގެންވާ ފަރުވާގެ ނިޒާމެއް ނެތުމުން،"\nމި މައްސަލައިގައި ކަރެކްޝަންގެ މީޑިއާ އޮފިޝަލް ވިދާޅުވީ، ގައިދީންނަށް ބޭސްފަރުވާ ކުރުމުގެ ކަންކަން ދެ ފުށްފެންނަ އުސޫލަކުން ކުރިއަށް ގެންދިއުމުގެ ގޮތުން ކޮންމެ ހަފްތާއަކުން އެ ސާވިސް އިން ތަފާސް ހިސާބުތައް އާންމުކުރަމުން ގެންދާކަމަށެވެ. ނަމަވެސް ކޮވިޑް 19 ގެ ހާލަތުގެ ސަަބަބުން ބައެއް ހާއްސަ ބަލިތަކުގެ ޑޮކްޓަރުންނަށް ދެއްކުމަށް ކުރަންޖެހޭ ދަތުރުތަކަށް ވެސް ބުރޫއަރާކަމަށް ގަބޫލުކުރާކަމަށެވެ. ނަމަވެސް ބޭސްފަރުވާގެ ކަންކަމަކީ އެ ސާވިސް އިން ވަރަށް އިސްކަން ދީގެން ކުރިއަށް ގެންދާކަމެއްކަމަށެވެ. އަދި ގައިދީންގެ އަސާސީހައްގުތައް ކަށަވަރުކުރުމަށް އެ ސާވިސް އިން ބުރަ މަސައްކަތްތަކެއް ކުރަމުން އަންނަކަމަށްވެސް މީޑިއާ އޮފިޝަލް ވިދާޅުވިއެވެ. އަދި ގައިދީންނާއި، އެމީހުންގެ އާލާގެ ބައެއް ތުހުމަތުތަކަށް ބަލަންޖެހޭ ކަންކަން ބެލުމަށްފަހު ޖަވާބުދާރީ ވާނެކަމަށެވެ.\nދިވެހިރާއްޖޭގެ ޖަލުތަކުގެ އޯޑިޓެއް ހެދުމަކީ ސަރުކާރުގެ 100 ދުވަހުގެ ލަނޑުދަނޑިތަކުގެ ތެރޭގައި ހިމަނައި އެފަދަ ރިޕޯޓެއް އެކުލަވާލިއެވެ.\nޖަލު އޮޑޓް ކުރުމަށް އެކުލަވާލި ކޮމިޝަނުން އެ ކޮމިޝަންގެ މަސައްކަތް ނިންމާ ވަނީ 290 ސޮފްހާގެ ރިޕޯޓެއް ނެރެފައެވެ. މި ރިޕޯޓްގައި ޖަލުތަކުގައި އިސްލާހުކުރަންޖެހޭ 180 ވުރެ ގިނަ ކަންކަން ފާހަގަކޮށްފައިވެއެވެ.\nއެ ރިޕޯޓްގައި ފާހަގަ ކޮށްފައިވާ ގޮތުން ޖަލުގެ ކެޕޭސިޓީ އަށް ވުރެ އިތުރަށް މީހުން ބައިތިއްބާފައިވަނީ މާލެ އާއި މާފުށި ޖަލުގައެވެ.\nރިޕޯޓުގައި ހުށައެޅުންތަކުގެ ތެރެއިން އެންމެ ގިނަ ހުށައެޅުންތައް ރައްދުވަނީ މޯލްޑިވްސް ކަރެކްޝަނަލް ސަރވިސްއަށެވެ. އެއީ ހުށައެޅުންތަކުގެ %64 އެވެ. މޯލްޑިވްސް ޕޮލިސް ސަރވިސްއާ ގުޅުންހުރި %26 އިންސައްތަ ހުށައެޅުން އަދި މިނިސްޓްރީ އޮފް ހޯމްއެފެއާޒާ ގުޅުން ހުރި %5 ހުށައެޅުމާއި، އިންސްޕެކްޓަރ އޮފް ކަރެކްޝަނަލް ސަރވިސްއާ ގުޅުންހުރި %3 ހުށައެޅުން ރިޕޯރޓްގައި ހިމަނާފައިވެއެވެ.\nޤާނޫނާއި ޤަވާއިދުތަކާ ހިލާފް މައްސަލަތަކާއި، ޢާއްމު މައްސަލަތަކާއި، ކޮރަޕްޝަންގެ ތުހުމަތު ކުރެވޭ މައްސަލަތަކާއި، އަނިޔާގެ އަމަލުތައް ހިންގުމުގެ މައްސަލަތައް ވެސް ރިޕޯރޓްގައި ހިމަނާފައިވެއެވެ.\nސިޔާސީ ޕާޓީތަކުން ވަކިވި ގައިދީންގެ ލިސްޓު:\nސިޔާސީ ޕާޓީތަކުން ކެނޑުނު ގައިދީންގެ ލިސްޓު


Hrithik ge geah kureege anbimeehaa badhaluvee keevve?\nރިތިކްގެ ގެޔަށް ކުރީގެ އަނބިމީހާ ސުޒާން ބަދަލުވީ ކީއްވެ؟\nރިތިކް އާއި އާއިލާ\nއިންޑިއާ 21 ދުވަހަށް ބަންދު ކުރުމާ ގުޅިގެން މަޝްހޫރު އެކްޓަރު ރިތިކް ރޯޝަން އޭނާގެ ދެ ދަރިން ގޮވައިގެން ދިރިއުޅޭ ގެޔަށް ރިތިކްގެ ކުރީގެ އަނބިމީހާ އަދި ދެ ކުދިންގެ މަންމަ ސުޒާން ރޯޝަން ވަނީ ވަގުތީ ގޮތުން ބަދަލުވެފަ އެވެ.\nރިތިކް ގޭގައި ޕިއާނޯ ކުޅެން އިންދާ ނަގާފައިވާ ފޮޓޮއެއް އޭނާ ސޯޝަލް މީޑިއާގައި ޝެއާ ކުރިއިރު ސުޒާން ފޮޓޯބޮން އަޅާފައި ވެއެވެ. އެހެންވެ ރިތިކް މި ފޮޓޯގެ ކެޕްޝަންގައި ލިޔެފައިވާ ގޮތުގައި އޭނާ މިއުޒިކަލް އިންސްޓްރޫމަންޓެއް ކުޅެން ދަސްކުރެވޭތޯ އުޅޭއިރު ސުޒާން އުޅެނީ ގޭގެ ޑިޒައިންގައި ހުރި ގޯސްތައް ހޯދާ ސާވޭ ކުރުމުގައި ކަމަށެވެ.\nރިތިކް މިހެން ބުނީ ސުޒާން އަކީ އިންޓީރިއާ ޑިޒައިނަރަކަށް ވާތީ އޭނާއާ ދިމާކޮށްލަން ބުނި އެއްޗެއްކަމަށް ބެލެވެ އެވެ. ރިތިކް އިންސްޓަގްރާމް ކުރި މި ޕޯސްޓަށް އެއް މިލިއަން ވިއުޒް އަށް ވުރެ ގިނައިން ލިބިފައި ވެއެވެ.\nސުޒާން ވަގުތީ ގޮތުން ނަމަވެސް ރިތިކްގެ ގެޔަށް ބަދަލުވުމުން ރިތިކް ހުރީ ވަރަށް ޖަޒުބާތީ ވެފަ އެވެ. އޭނާ ބުނެފައިވާ ގޮތުގައި ކޮރޯނާވައިރަސްގެ ސަބަބުން އިންޑިޔާ ބަންދުކޮށްފައިވާތީ ކުދިންގެ ކަންތައްތައް ކޮށްދޭން ސުޒާން އައިސް ދިނީ ކަމަށެވެ.\nސޯޝަލް މީޑިއާގައި ރިތިކް ވަނީ ސުޒާން އަށް ޝުކުރު އަދާކޮށް ވަރަށް ދިގު ލިޔުމެއް ލިޔެ ޕޯސްޓް ކޮށްފަ އެވެ.\nރިތިކް ލިޔެފައިވާ ގޮތުގައި މުޅި ގައުމު ބަންދުވެފައިވާއިރު އޭނާގެ ކުދިން އެކުދިންގެ އެންމެ ޕޭރަންޓަކާ ވެސް ނުލާ ދިރިއުޅޭތަން ދުށުމަކީ އޭނާގެ ހިތަށް ވަރަށް ތަދުވާނެ ކަމެކެވެ. އެހެންވެ އެ ކުދިންގެ މަންމަ އެ ކުދިން ކައިރިއަށް އައުމަކީ ދަރިންނަށާއި އޭނާއަށް ވެސް ލިބުނު ވަރަށް ބޮޑު އުފަލެއް ކަމަށެވެ.


Customs'Aa India'Aa Dhemedhu Ebbasvumehgai Soi Kohffi - Vaguthu\nއިންޑިއާ އާއި ރާއްޖޭގެ ކަސްޓަމްސްއާ ދެމެދު އެމްއޯޔޫއެއްގައި ސޮއިކޮށްފިއެވެ.\n"އެކްސްޗޭންޖް އޮފް ޕްރީ-އެރައިވަލް އިންފޮމޭޝަން ފޯ ފެސިލިޓޭޝަން އޮފް ޓްރޭޑް އެންޑް ކަސްޓަމްސް ކޮންޓްރޯލް އޮން ގުޑްސް" އާ ގުޅޭ އެމްއޯޔޫގައި ސޮއިކުރައްވާފައި ވަނީ އިންޑިއާގެ ސެންޓްރަލް ބޯޑް އޮފް އިންޑައިރެކްޓް ޓެކްސަސް އެންޑް ކަސްޓަމްސް (ސީބީއައިސީ) ގެ ޗެއާމަން، އަޖިތު ކުމާރު އާއި ކޮމިޝަނާ ޖެނެރަލް އޮފް ކަސްޓަމްސް، އަބްދުﷲ ޝަރީފްއެވެ.\nއިންޑިއާގެ ހައި ކޮމިޝަނުން ނެރުނު ބަޔާނުގައި ވަނީ މި އެމްއޯޔޫ ގެ ދަށުން އެކްސްޕޯޓްގެ ވަގުތު ސަބްމިޓް ކުރެވޭ ކަސްޓަމްސް ޑޮކިއުމެންޓް ތަކުގައިވާ މައުލޫމާތު މުދާ ޕޯޓާ ހަމައަށް އައުމުގެ ކުރިން ބަދަލު ކުރެވޭނެ ފްރޭމްވޯކެއް ފޯރުކޮށްދެވޭނެ ކަމަށެެވެ. އޭގެ ސަބަބުން ކަސްޓަމްސް ޕްރޮސީޖާތަކުގައި ހޭދަވާ ވަގުތު ކުޑަ ކުރެވި، މުދަލުގެ ކަސްޓަމްސް ކޮންޓްރޯލް މެތަޑް ތަކާއި ފޯމްތައް އޮޕްޓިމައިޒް ކުރެވޭނެ ކަމަށް ބަޔާނުގައިވެއެވެ.\nއަދި މި އެމްއޯޔޫ ގެ ދަށުން ޑޭޓާ އެކްސްޗޭންޖް ކުރުމުގައި ދެފަރާތުގެ ކޯޕަރޭޝަން އިތުރުވުމުގެ ސަބަބުން ދެ ފަރާތުގެ ކަސްޓަމްސް އެޑްމިނިސްޓްރޭޝަން މަރުހަލާތަކުގެ އެފިޝެންސީ އިތުރުވެ، ވިޔަފާރި ކުރުމަށާއި، ސަޕްލައި ޗެއިން އަދި ރެވެނިއު ކަލެކްޝަންގެ ސެކިއުރިޓީ ވަރުގަދަ ވުން ފަދަ އެތައް ފައިދާއެއް ލިބިގެންދާނެ ކަމަށް އިންޑިއާއިން މައުލޫމާތުދެއެވެ.\nރައީސް އިބްރާހިމް މުޙައްމަދު ސޯލިހު އަދި ބޮޑު ވަޒީރު ނަރޭންދްރަ މޯދީގެ ވެރިކަމާއި އިސްނެންގެވުމުގެ ދަށުން އިންޑިއާ އާއި ދިވެހިރާއްޖޭގެ މެދުގައިވާ ބައިލެޓަރަލް ގުޅުން ބަދަހިވެ، ދެގައުމުގެ މެދުގައިވާ ވިޔަފާރި އަދި ކޮމާޝަލް ގުޅުން ވަނީ ވަރަށް ވެސް ބޮޑަށް ވަރުގަދަ ވެފައެވެ.\nފާއިތުވި މަސްތަކުގެ ތެރޭގައި ދެގައުމުގެ މެދުގައި ބައިލެޓަރަލް ޓްރޭޑް ވަރުގަދަ ކުރުމަށް އެތައް މަސައްކަތްތަކެއް ވަނީ ކުރެވިފައެވެ. އެގޮތުން ސެޕްޓެމްބަރު 2020 ގައި އިންޑިއާ އާއި ރާއްޖޭގެ މެދުގައި ގާއިމް ކުރެވުނު އިންޑިއާ-މޯލްޑިވްސް ޑައިރެކްޓް ކާގޯ ވެސެލް ސާވިސްގެ ސަބަބުން ދެގައުމުގެ ބައިލެޓަރަލް ޓްރޭޑް ޕާޓްނަޝިޕް އަށް ވަނީ އިތުރު އާރޯ ކަމެއް ލިއްބައިދީފައިވާ ކަމަށް އިންޑިއާގެ ހައިކޮމިޝަނުން ބުންޏެވެ. މި ޑައިރެކްޓް ކާގޯ ވެސެލް ސާވިސްގެ ސަބަބުން ދިވެހިރާއްޖޭގެ ދެވަނައަށް އެންމެ ބޮޑު ޓްރޭޑް ޕާޓްނާ ގެ މަގާމު 2020 ވަނަ އަހަރު އިންޑިއާއަށް ވަނީ ލިބިފައެވެ. މިއީ 2019 ވަނަ އަހަރު މި ލިސްޓުގެ ފަސް ވަނައިގައި އޮތުމަށް ފަހު ލިބުނު ބޮޑު ކާމިޔާބީއެކެވެ. ބަދަހި ވަމުން އަންނަ ވިޔަފާރީގެ މި ގުޅުމުގެ އެތައް ފައިދާއެއް ދިވެހިރާއްޖެއަށް ވެސް އަންނަނީ ލިބެމުންނެވެ.\nއެގޮތުން މިދިޔަ ޖަނަވަރީ އާއި ޖޫން މަހުގެ ދެމެދުގައި ދިވެހިރާއްޖެއިން އިންޑިއާއަށް ކޮށްފައިވާ އެކްސްޕޯޓްތަކުގެ އަދަދު ވަނީ ފާއިތުވި އަހަރު ތަކާއި އަޅާކިޔާއިރު ވަރަށް ބޮޑުތަން އިތުރުވެފައެވެ. މީގެ އިތުރުން ދިވެހި ސަރުކާރުގެ އެދިލެއްވުމުގެ މަތިން ދާދި ފަހުން އިންޑިއާއިން ވަނީ ރާއްޖެއަށް ފޯރުކޮށްދޭ ނުވަ ޒަރޫރީ ބާވަތުގެ ކޯޓާ އިތުރުކޮށް، އާކޮށްދީފައެވެ. މިއީ 1981 ވަނަ އަހަރު ދެގައުމުގެ މެދުގައި ސޮއިކުރެވިފައިވާ ވިޔަފާރީގެ ގުޅުންތަކާ ބެހޭ އެއްބަސްވުމުގެ ދަށުން، ދިވެހިރާއްޖޭގެ ކާބޯތަކެތީގެ ސެކިއުރިޓީ އާއި، ކޮންސްޓްރަކްޝަން ސާމާނުގެ ސަޕްލައި ގެރެންޓީ ކުރުމަށްޓަކައި ހުއްޓުމެއް ނެތި ހިނގަމުންދާ މެކޭނިޒަމް އެކެވެ.\nމި އަހަރު މި މެކޭނިޒަމްގެ ދަށުން ކޯޓާތައް ވަނީ 15 އިންސައްތަ އިތުރުކުރެވިފައެވެ. މިއީ 1981 ވަނަ އަހަރު ދެގައުމުގެ މެދުގައި ވިޔަފާރި އެއްބަސްވުމުގައި ސޮއިކުރެވުނީއްސުރެ އެޕްރޫވްކުރެވިފައިވާ އެންމެ ބޮޑު އަދަދުތަކެވެ. ރާއްޖޭގެ އެކި ދާއިރާތަކުގެ އިންސާނީ ވަސީލަތް ތަރައްގީ ކުރުމުގައި އިންޑިއާ އަކީ ޒަމާންވީ ބައިވެރިއެކެވެ.\nޖުލައި 23, 2021 06:13\nކަސްޓަމުސް ކުރިއެރުމައްޓަކާ ކުރައްވާ ބުރަމަސްއްކަތައް ވަރައްއިހުލާސްތެރިކަމާއެކު ސީޖީ ސަރީފުއައް ސުކުރުދަންނަވަން މަނިކުފާނު ކަސްޓަމުސް ހިދުމަތުގެ ފެންވަރު އާމުރައްޔަތުމީހާގެ އަތުފޯނުން ކުރެވޭގޮތައް ބައައްޓަންކުރަމުން އަދި ދިގުތާރީހެއްގާ ކުރީގެ ސަރުކާރުތަކުން އިހުމާލު ވެފައވާ މުއްޒަފުންގެ ހައްގު ހޯދައި ދިނުމައް ސީޖީ ސަރީފުކޮއްދެއްވިމަސައްކައް ފާގަކުރަން ހާސަކޮން ދިވެހިރާޖޭގެ ލޮބުވެތި ރައީސް ސޯލިހުޢާ މާރިޔާގެނަންފުޅުއުފަލާއެކުފާހަގަކުން ސީޖީގެވެރިކަމުގާ ތިޔަގަދީމީމުއްސިސާ ކުރިއެރުމށާ ރައްޔަތުންނާގާތުންއަވަސް ހިދުމަތްތަކެއްލިބެމުންދިއުން އާމީން،\nޖުލައި 23, 2021 09:52\nމީގެ ބޭނުމަކީ ރާއްޖެއަށް ގެންނަ ހުރިހާ މުދަލުގެ އަގު ތަކާ މައުލޫމާތު އިންޑިޔާގެ ޑޭޓާބޭސް ތަކަށް އަޅައިގެން ރާއްޖޭގެ މާކެޓަށް ޓާގެޓް ކޮށް އެއްޗެހި އިންޑިޔާ ކުންފުނިތަކުން އުފެއްދުން. އިންޑިޔާ ފަސްޓް ޕޮލިސާ ވަރަށް ރަގަޅު އިންޑިޔާއަށް. މޯލްޑިވްސް ފަސްޓް ޕޮލިސީއެއް އެމީހުން ނުގެންގުޅޭ.


ވަގުތު ފާއިތުވުމުގެ ކުރިން ފިޔަވަޅުތައް ވަރުގަދަކުރަން މައުމޫން ގޮވާލައްވައިފި\nފާތުމަތު އަޖްފާން 02 އޭޕްރިލް 2021\nކޮވިޑް-19 ކޮންޓްރޯލްކުރަން ހަރުކަށި ފިޔަވަޅު އަޅަން ކުރީގެ ރައީސް މައުމޫން އަބްދުލްގައްޔޫމް ގޮވާލައްވައިފިއެވެ.\nކޮވިޑަށް ޕޮޒިޓިވްވާ މީހުންގެ އަދަދު ދުވަހެއް ދުވަހަކަށް އިތުރުވަމުން ދިއުމާ ގުޅިގެން މައުމޫން ވިދާޅުވީ ކޮވިޑް ކޭސްތައް އިތުރުވަމުން އަންނަނީ ކަންބޮޑުވާން ޖެހޭ ދަރަޖައަކަށް ކަމަށެވެ. އަދި ވަގުތު ފާއިތު ނުވަނީސް ބަލި ކޮންޓްރޯލް ކުރަން ހަރުކަށި ފިޔަވަޅު އަޅަން މައުމޫން ވަނީ ކަމާ ބެހޭ ފަރާތްތަކަށް ގޮވާލައްވާފައެވެ.\nމައުމޫން އެކަމަށް ގޮވާލައްވާފައި ވަނީ ފާއިތުވި 24 ގަޑިއިރުތެރޭ ރާއްޖެއިން މި ބައްޔަށް 300 މީހުން ޕޮޒިޓިވް ވެފައިވާ ދަނޑިވަޅެއްގައެވެ. މިއީ އެއް ދުވަސްތެރޭ މި ބައްޔަށް ރާއްޖެއިން އެންމެ ގިނަ އަދަދަަކަށް މީހުން ޕޮޒިޓިވްވި ފުރަތަމަ ފަހަރެވެ.\nމިހާރު ރާއްޖޭގެ ކޮވިޑްގެ ތާފްސްހިސާބުތަކަށް ބަލާއިރު ޕޮޒިޓިވްވި މީހުންގެ ޖުމްލަ އަދަދު ވަނީ 24،379 އަށް އަރާފައެވެ. ކޮވިޑް އެކްޓިވް ކޭސްގެ އަދަދު 3022 އަށް އަރާފައި ވާއިރު ބަލިން ރަނގަޅުވި މީހުންގެ ޖުމްލަ އަދަދު ވަނީ 21،282 އަށް އަރާފައެވެ. ކޮވިޑް މަރުގެ ޖުމްލަ އަދަދު 67 އަށް އަރާފައެވެ.\nއަރުޝީފަށް ނެގީ 02/04/2021 17:00\nއެންމެފަހުން އަޕްޑޭޓްކުރީ 02/04/2021 17:00\nއިންތިހާބުގެ ދާއިމީ ނަތީޖާ އިއުލާނު ކުރުން އަންގާރަ ދުވަހު\nމަރިޔަމް އަނާ 14 މިނެޓު ކުރިން\nޑަބްލިއު.އެޗް.އޯ.ގެ އައު މަންދޫބު، ފޮރިން މިނިސްޓަރާ ބައްދަލުކުރައްވައިފި\nމަރިޔަމް އަނާ 33 މިނެޓު ކުރިން\nލާމަރުކަޒީ ނިޒާމާ ގުޅޭ 101 ސުވާލާއި ޖަވާބު ހިމެނޭ ފޮތެއް ނެރެފި\nދެ ސްކޫލެއްގައި ގާއިމްކުރި އިންކްލޫސިވް އެޑިއުކޭޝަން ސަޕޯޓް ޔުނިޓްތައް އިފްތިތާހުކޮށްފި


CSC ge member kamah kurimathi laa muhdhathu ithuru kohfi\nސިވިލް ސާވިސް ކޮމިޝަން ވަކިވި މެންބަރުން: ކޮމިޝަންގެ މެންބަރު ކަމަށް ކުރިމަތިލާން ވަނީ ހުޅުވާލާފައި\nސިވިލް ސާވިސް ކޮމިޝަން (ސީއެސްސީ) މެމްބަރު ކަމަށް ކުރިމަތިލުމުގެ މުއްދަތު އިތުރު ކޮށްފި އެވެ.\nރައްޔިތުންގެ މަޖިލީހުގެ އިދާރާއިން މިއަދު ކުރި އިއުލާނެއްގައި ބުނީ، ސީއެސްސީން މެންބަރުންގެ ތެރެއިން ހަތަރު މެމްބަރަކު ތިއްބެވި ގޮނޑި ހުސްވެފައި ވާތީ މެންބަރު ކަމަށް ކުރިމަތިލާން ހުޅުވާލާފައި އޮތް އޮތުން އަންނަ އޯގަސްޓު މަހުގެ ހަ ވަނަ ދުވަހުގެ ނިޔަލަށް އިތުރު ކޮށްފައިވާ ކަަމށެވެ.\nޝައުގުވެރިވާ ފަރާތްތަކުން ފޯމާއި އިގުރާރު ރައްޔިތުންގެ މަޖިލީހުގެ އިދާރާއަށް ހުށަހަޅަން އެދޭ ކަމަށް ވެސް ބުނެފައި ވެއެވެ.\nމެންބަރު ކަމަށް ކުރިމަތިލާން މި މަހު 14 ގައި ފުރަތަމަ ހުޅުވާލީ މަޖިލީހުގެ މިނިވަން މުއައްސަސާތަކުގެ ކޮމިޓީން، ކޮމިޝަންގެ ރައީސް ކަމުގައި ހުންނެވި ޑރ. އަލީ ޝަމީމާއި، ނައިބު ރައީސް ކަން ކުރެއްވި ޝަހީދު މުހައްމަދުގެ އިތުރުން މެންބަރުކަން ކުރެއްވި ޒަކަރިއްޔާ ހުސައިން އާއި އިބްރާހިމް ޝަހީގު ވަކި ކުރަން ނިންމުމުންނެވެ.\nސިވިލްސާވިސް ކޮމިޝަން ރައްޔިތުންގެ މަޖިލިސް